
Budskab  fra  Det  øverste  Præsidentskab 


„Det  tilkommer 
ethvert  menneske" 


PRÆSIDENT  SPENCER  W.  KIMBALL 


Ingen,  som  er  blevet  omvendt  til  evangeliet,  burde  skulke 
fra  ansvar  for  at  forkynde  sandheden  til  andre.  Det  er  vores 
privilegium.  Det  er  vores  pligt.  Det  er  en  befaling  fra  Her- 
ren. Præsident  HeberJ.  Grant  sagde: 
,,Den  første  store  befaling  var  at  elske  Herren  vores  Gud  af 
hele  vort  hjerte,  kraft,  sind  og  styrke;  og  det  andet  var 
dette  ligt,  at  elske  vores  næste  som  os  selv.  Og  den  bed- 
ste måde  i  verden  at  vise  vores  kærlighed  til  vor  næste 
er  at  gå  ud  og  forkynde  Herren  Jesu  Kristi  evangelium,  om 
hvis  guddommelighed  han  har  givet  os  absolut  viden." 
{Conference  Report,  Apr.  1927,  side  176.) 
Foret  par  år  siden  blev  jeg  spurgt:  „Bør  ethvert  ungt  men- 
neske, som  er  medlem  af  kirken,  udføre  en  mission?" 
Herren  forventer,  at  han  udføreren  mission.  Og  er  han  ikke 
værdig  til  at  udføre  en  mission,  bør  han  straks  søge  at 
blive  det. 

Herren  har  instrueret:  „Udsend  min  kirkes  ældster  til  fol- 
kene, som  bor  langt  borte,  til  øerne  i  havet.  Send  dem  til 
fremmede  lande,  kald  på  alle  folk,  først  ikke-jødeme  og 
siden  jøderne."  (L&P  1 33:8.) 

Derfor  bør  ældsterne  —  kirkens  unge  mænd  som  er  gamle 
nok  til  at  blive  ordineret  til  ældster  —  være  beredte  til  og 
ivrige  efter  at  udføre  en  mission  for  kirken,  og  det  gælder 
for  hele  verden.  I  øjeblikket  er  kun  omkring  en  trediedel 
af  kirkens  værdige  unge  mænd  på  fuldtids-mission!  En 
trediedel  er  ikke  „enhver  ung  mand". 


Nogen  vil  måske  også  spørge:  „Bør  enhver  ung  kvinde, 
bør  enhver  far  og  mor,  bør  ethvert  medlem  af  kirken  udføre 
en  mission?"  Og  igen  har  Herren  givet  svaret:  Ja,  enhver 
mand,  kvinde  og  barn  —  ethvert  ungt  menneske  og  enhver 
lille  dreng  og  pige  —  bør  udføre  en  mission.  Det  betyder 
ikke,  at  de  bør  tjene  i  udlandet  eller  formelt  blive  kaldet  og 
indsat  som  fuldtidsmissionærer.  Men  det  betyder,  at 
enhver  af  os  er  ansvarlige  for  at  bære  vidnesbyrd  om  de 
evangeliske  sandheder,  som  vi  har  modtaget.  Vi  har  alle- 
sammen familiemedlemmer,  naboer,  venner  og  arbejds- 
kammerater, og  det  er  vores  opgave  at  give  de  evangeliske 
sandheder  videre  til  dem,  ved  vores  eksempel  såvel  som 
ved  vores  undervisning. 

Skrifterne  giver  os  rigelig  forklaring  om,  at  alle  kirkens 
medlemmer  er  ansvarlige  for  at  udføre  missionærarbejde: 
„Det  tilkommer  enhver,  som  er  blevet  advaret,  at  advare 
sin  næste"  (L&P  88:81.) 

Profeterne  fra  denne  uddeling  har  også  tydeligt  forkyndt 
den  opfattelse,  at  det  er  alle  medlemmers  ansvar  at  mis- 
sionere. Præsident  David  O.  McKay  forkyndte  det  med  de 
udfordrende  ord:  „Ethvert  medlem  en  missionær!"  (Se 
Conference  Report,  April  1959,  side  122.) 
Hvor  skønt  er  det  ikke,  mine  kære  brødre  og  søstre,  som 
er  medlemmer  med  mig  i  Guds  rige,  at  modtage  Herrens 
tillid  og  tjene  som  budbringere  af  hans  ord  til  vore  brødre 

og  søstre,  som  ikke  er  medlemmer  af  kirken.  Lad  os  et 
øjeblik  gå  ud  fra,  at  rollerne  blev  byttet  om  —  at  I  ikke 
var  medlemmer  af  kirken,  men  at  jeres  nuværende  ikke- 
medlemsnabo  varen  sidstedages  hellig.  Ville  I  ikke  ønske, 
at  han  eller  hun  ville  dele  evangeliet  med  jer?  Ville  I  så 
ikke  fryde  jer  over  de  nye  sandheder,  som  I  på  den  måde 
lærte?  Ville  I  ikke  elske  og  respektere  jeres  nabo  i  endnu 
højere  grad,  fordi  han  havde  fortalt  jer  disse  sandheder? 
Selvfølgelig  er  svaret  på  alle  disse  spørgsmål :  Ja! 
Skrifterne  siger  helt  tydeligt,  at  evangeliet  må  bringes  ud 
til  hele  verden.  Frelseren  fremhævede  det,  da  han  tog 
apostlene  med  op  på  Oliebjerget  lige  før  sin  himmelfart 
og  sagde:  ,,l  skal  være  mine  vidner  både  i  Jerusalem  og 
i  hele  Judæa  og  Samaria,  ja,  indtil  jordens  ende"  (Apost- 
lenes Gerninger  1  :8.)  I  dag  er  hans  disciple  underlagt 
den  samme  opfordring,  og  sandelig  omfatter  hans  ord 
,, indtil  jordens  ende"  indbyggerne  på  alle  kontinenter  og 
dem,  der  befindersig  hvorsomhelst  på  jorden. 

„Du  skal  bære  vidnesbyrd  om  mit  navn,  ikke  alene  for  ikke- 
jøderne,  men  også  for  jøderne,  og  du  skal  forkynde  mit  ord 
til  jordens  ender"  (L&P  11 2:4). 

Der  ligger  sandelig  en  betydning  i  disse  Herrens  ord :  „Alle 
nationer",  „enhver  nation",  „ethvert  land",  „til  jordens 
ende",  „fra  de  fire  verdenshjørner",  „ethvert  tungemål", 
„ethvert  folk".  Det  var  og  er  et  universelt  behov;  der  må 
være  universel  dækning.  Hele  menneskeheden  i  verden  er 
i  familie  med  vor  himmelske  Fader,  og  vi  har  modtaget  en 
universel  befaling  om  at  bringe  evangeliet  ud  til  medlem- 
merne af  den  familie. 

Hvis  der  ikke  var  nogen  nyomvendte,  ville  kirken  skrumpe 
ind  og  dø.  Men  måske  er  den  vigtigste  grund  til  missionær- 
arbejdet  at  give  verden  dens  chance  for  at  høre  og  accep- 
tere evangeliet.  Skrifterne  er  fulde  af  befalinger  og  løfter 
og  kaldelser  og  belønninger  med  hensyn  til  forkyndelse  af 
evangeliet.  Jeg  bruger  ordet  befaling  med  overlæg,  for  det 
synes  at  være  et  bestemt  dirketiv,  som  vi,  enkeltvis  eller 
samlet,  ikke  kan  undslippe.  Desuden  er  befalingen  tydelig 
med  hensyn  til,  at  alle  medlemmer  af  hans  kirke  skal  yde 
missionærtjeneste,  men  vi  skal  også  bringe  evangeliet  ud 
til  alle  vor  himmelske  Faders  børn  på  denne  jord. 

Herren  har  antydet,  at  vi  kan  forvente,  hans  kraft  er  med 
os,  når  vi  forkynder  hans  ord.  Han  har  sagt:  „Mig  er  givet 
al  magt  i  Himmelen  og  på  jorden."  Og  derpå  antyder  han 
i  de  næste  vers  en  måde,  hvorpå  denne  kraft  skal  benyttes : 
„Gå  derfor  hen  og  gør  alle  folkeslagene  til  mine  disciple, 
idet  I  døber  dem  i  Faderens  og  Sønnens  og  Helligåndens 
navn,  og  idet  I  lærer  dem  at  holde  alt  det,  som  jeg  har 
befalet  jer.  Og  se,  jeg  er  med  jer  alle  dage  indtil  verdens 
ende." (Matt.  28:18-20,  fremhævelsertilføjet) 
Hvis  missionærarbejdet  virkelig  er  det  arbejde  Herren  skal 
have  udført,  hvilket  det  er,  og  hvis  værket  skal  gå  fremad 
ved  hans  kraft,  hvilket  det  vil,  skulle  vi  så,  som  sidste 
dages  hellige,  være  bange  for  eller  betænke  os  på  at  brin- 
ge evangeliet  ud  til  andre? 

Herren  har  sagt  til  sin  profet  Jeremias:  „Se,  jeg  er  Her- 
ren, alt  køds  Gud;  skulle  noget  være  mig  for  underfuldt?" 
(Jeremias  32:27  —  engelske  udgave  siger  „er  der  noget, 
der  er  for  vanskeligt  for  mig?"  O.a.)  Jeg  tror,  at  Herren  kan 


gøre,  hvad  som  helst  han  ønsker,  og  han  ønsker  sandelig 
at  evangeliet  skal  forkyndes  for  hvert  eneste  menneske 
på  jorden. 

Herren  har  antydet,  at  han  ikke  blot  vil  åbne  de  nødven- 
dige døre  for  missionærarbejdet,  men  også  vil  ledsage 
dem,  der  deltager  i  dette  arbejde.  Tidligere  i  denne  udde- 
ling gav  han  det  efterfølgende  løfte  til  præsidenten  for  De 
tolvs  Råd,  og  de  samme  principper  gælder  alle,  som  er  i 
hans  tjeneste: 

„Gå  derfor,  hvorhen  de  sender  dig,  og  jeg  vil  være  med 
dig,  og  hvor  du  forkynder  mit  ord,  skal  vejen  i  sandhed 
blive  banet  for  dig,  så  de  kan  modtage  mit  ord"  (L&P 
112:19,  fremhævelsertilføjet). 

Som  missionær  skal  vi  derfor  ikke  sætte  spørgsmålstegn 
ved,  om  vi  skal  tjene  eller  ikke,  men  blot  være  beredte  og 
så  gå  igang.  Der  er  ingen  uigennemtrængelige  døre  i  ver- 
den, forsåvidt  undervisning  i  evangeliet  angår.  Jeg  kan 
ikke  se  nogen  god  grund  til,  at  Herren  skulle  åbne  døre, 
som  vi  ikke  er  beredte  til  at  gå  ind  af,  men  tro  på,  at  han 
vil  åbne  enhver  missionærdør,  som  vi  er  parate  til  at  gå 
gennem.  Og  hvis  vi  ikke  går  ind,  så  vil  ansvaret  hvile  på 
os.  Hvis  vi  ikke  gør  vores  pligt  med  hensyn  til  missionær- 
arbejde,  er  jeg  overbevist  om,  at  Gud  vil  holde  os  ansvarlige 
for  de  mennesker,  som  vi  kunne  have  reddet,  hvis  vi  havde 
gjort  vores  pligt. 

Vores  rolle  som  missionærer  er  ikke  først  og  fremmest  at 
overbevise  mennesker  om  evangeliets  sandhed.  Hvis  Her- 
ren fortrinsvis  var  interesseret  i  at  overbevise  folk  om  dette 
værks  guddommelige  natur,  så  kunne  han,  og  ville  mulig- 
vis, demonstrere  sin  kraft  på  en  sådan  måde,  at  et  stort 
antal  mennesker  kunne  lære  sandheden  at  kende  på  en 
forholdsvis  kort  tid.  Han  kunne  tale,  hvis  han  ville,  og  alle 
folk  på  jorden  kunne  høre  ham  på  deres  eget  sprog.  Eller 
han  kunne  skrive  sine  ord  på  himlen,  så  alle  kunne  læse 
eller  se  dem.  Men  hvis  disse  mennesker,  der  blev  overbe- 
vist på  den  måde,  ikke  virkelig  forandrede  deres  tilværelse 
til  det  bedre,  omvendte  sig  fra  deres  synder  og  vendte  sig 
til  ham  i  retskaffehed,  så  ville  de  være  værre  stillet  end 
før  og  ville  være  mere  ufølsomme  for  Helligåndens 
hvisken. 

Nej,  Herren  er  ikke  først  og  fremmest  interesseret  i,  ,at 
hans  børn  kun  bliver  overbevist  om  hans  værk.  Han  vil 
gerne  have,  at  de  bliver  omvendt  til  evangeliet.  Virkeligt 
omvendte  mennesker  forandrer  deres  syndige  levevis  og 
vender  sig  til  en  ny  levevis  i  Kristus;  der  finder  virkelig  en 
„omvendelse"  eller  en  forandring  sted  i  deres  tilværelse. 
Som  apostlen  Paulus  sagde  det  i  gammel  tid  : 
„Derfor,  hvis  nogen  er  i  Kristus,  er  han  en  ny  skabning; 
det  gamle  erforbi,  se,  noget  nyt  er  blevet  til !"  (2  Kor.  5:17) 
I  virkeligheden  omvender  missionærerne  ikke  nogen; 
Helligånden  omvender.  Omvendelseskraften  er  direkte  for- 
bundet med  Helligånden,  for  intet  menneske  kan  virkeligt 
omvendes  og  vide,  at  Jesus  er  Kristus,  uden  at  det  sker 
ved  Helligåndens  kraft.  Men  missionærer  og  medlemmer 
er  en  væsentlig  og  nødvendig  del  af  omvendelsesproces- 
sen.  Vi  bør  bære  vore  vidnesbyrd  om,  at  evangeliet  er 
sandt;  vore  vidnesbyrd  kan  meget  vel  blive  den  gnist,  der 
sætter  omvendelsesprocessen  i  gang.  Som  følge  deraf  har 


vi  et  dobbelt  ansvar;  vi  må  vidne  om  det,  vi  ved,  føler  og 
har  følt,  og  vi  må  leve  på  en  sådan  måde,  at  Helligånden 
kan  være  med  os  og  overføre  vore  ord  med  styrke  til  den 
undersøgendes  hjerte. 

Herren  har  lovet  os  store  velsignelser  i  forhold  til,  hvor 
godt  vi  bringer  evangeliet  videre.  Vi  vil  få  hjælp  fra  den 
anden  side  sløret,  når  de  åndelige  mirakler  sker.  „Den, 
som  modtager  jer,  hos  ham  vil  jeg  også  være;  thi  jeg  vil 
gå  foran  jer .  .  .  Jeg  vil  være  på  jeres  højre  og  venstre  side ; 
min  Ånd  skal  være  i  jeres  hjerter,  og  mine  engle  rundt 
omkring  jer"  (L&P  84:88). 

Herren  har  sagt  os,  at  vore  synder  vil  blive  tilgivet  hurti- 
gere, hvis  vi  bringer  sjæle  til  Kristus  og  forbliver  trofaste 
med  hensyn  til  at  bære  vidnesbyrd  til  verden,  og  det  er 
klart  at  enhver  søger  yderligere  hjælp  til  at  få  tilgivelse 
for  sine  synder.  (Se  L&P  84:61)  I  et  af  vore  bedste  mis- 
sionær-skriftsteder, afsnit  4  i  Lære  og  Pager,  får  vi  at  vide, 
at  hvis  vi  yder  missionærarbejde  for  Herren  ,,af  hele  jeres 
hjerte,  sjæl,  sind  og  styrke",  så  kan  vi  stå  „ulastelige  for 
Gud  på  den  yderste  dag"  (vers  2). 

Og  videre  siger  Herren :  „Og  om  det  skulle  ske,  at  I  måtte 
arbejde  hele  jeres  liv  med  at  råbe  omvendelse  til  dette  folk 
og  kun  førte  een  sjæl  til  mig,  hvor  stor  skal  da  ikke  jeres 
glæde  være  med  ham  i  min  Faders  rige! 
Og  dersom  jeres  glæde  kan  være  så  stor  over  een  eneste 
sjæl,  som  I  har  ført  til  mig  i  min  Faders  rige,  hvor  meget 
større  glæde  ville  I  da  ikke  have,  om  I  kan  føre  mange 
sjæle  til  mig!"  (L&P  18:15-16) 

Vores  mål  bør  være  så  snart  som  muligt  at  finde  ud  af, 
hvilke  af  vor  Faders  børn,  der  er  åndeligt  beredte  til  at  gå 
hele  vejen  for  at  blive  døbt  ind  i  riget.  En  af  de  bedste 
måder  at  finde  dem  frem,  er  at  lade  jeres  venner,  slægt- 
ninge, naboer  og  bekendte  så  snart  som  muligt  få  besøg 
af  fuldtidsmissionærer.  Vent  ikke  på  langtidsindførelse  i 
fællesskab  eller  på  det  nøjagtige,  fuldkomne  øjeblik.  Hvad 
I  behøver  at  gøre,  er  at  finde  ud  af,  om  de  hører  til  de  ud- 
valgte. „Mine  udvalgte  hører  min  røst  og  forhærder  ikke 
deres  hjerter"  (L&P  29:7).  Hvis  de  hører  og  har  hjerterne 
åbne  for  evangeliet,  vil  det  straks  skinne  igennem.  Hvis  de 
ikke  vil  høre,  og  deres  hjerter  forhærdes  med  skepsis  eller 
negative  kommentarer,  er  de  ikke  rede.  I  sådanne  tilfælde 
må  I  holde  af  dem  og  forblive  venner  med  dem  og  vente 
på  den  næste  lejlighed  til  at  finde  ud  af,  om  de  er  rede. 
I  vil  ikke  miste  deres  venskab.  De  vil  stadig  respektere  jer. 
Selvfølgelig  er  der  skuffelser,  men  intet  er  nogen  sinde 
tabt  for  evigt.  Ingen  mister  nogen  sinde  en  ven,  fordi  han 
ikke  ønskerat  fortsætte  med  missionærernes  besøg.  Med- 
lemmer kan  fortsætte  samkvemmet  uden  trusler  for  sit 
venskab  eller  særlige  forhold  til  den  familie.  Sommetider 
tager  det  længere  tid  for  nogen  at  komme  ind  i  kirken,  end 
det  tager  for  andre.  Medlemmet  må  fortsætte  sit  venskab 
med  vedkommende  og  prøve  ved  en  senere  lejlighed  at  om- 
vende ham.  Bliv  ikke  skuffet  blot  på  grund  af  en  midler- 
tidig mangel  på  fremgang.  Der  findes  i  hundredvis  af 
historierom  værdien  af  udholdenhed  i  missionærgernin- 
gen. 

I  nogle  områder  i  verden  har  medlemmerne  en  bemærkel- 
sesværdig succes.  De  kommer  med  så  mange  henvisnin- 


ger, gode  henvisninger,  til  folk,  som  er  parate  til  at  blive 
undervist  i  deres  eget  hjem  med  de  pågældende  med- 
lemmer tilstede,  at  missionærerne  har  travlt  fra  morgen  til 
aften  med  blot  at  undervise  og  arbejde  med  de  familier, 
som  er  på  vej  til  dåb. 

Det  virkelige  mål  for  effektiv  hvervning  af  proselytter  er, 
at  medlemmerne  gør  arbejdet  med  at  finde,  og  missio- 
nærerne udfører  undervisningen.  Det  vil  løse  mange  gamle 
missionær-problemer.  Når  medlemmerne  gør  arbejdet 
med  at  finde  undersøgere,  har  de  en  personlig  interesse  i 
at  sørge  for  at  bringe  de  pågældende  ind  i  fællesskabet, 
der  mistes  færre  undersøgere  før  dåben,  og  de,  der  bliver 
døbt,  vil  i  større  antal  forblive  aktive.  En  anden  fordel  er, 
at  når  et  medlem  er  involveret,  selvom  det  så  kun  er  fra 
et  tilfældigt  bekendtskab,  synes  undersøgeren  meget  hur- 
tigere at  blive  klar  over,  at  mormoner  har  en  særlig  sund- 
hedskodex  (visdomsordet  kommer  ikke  som  nogen  overra- 
skelse), at  mormoner  tilbringer  søndagen  i  kirke  og  ikke 
med  at  fiske  eller  gå  til  fodboldkamp  (at  holde  sabbats- 
dagen  hellig  kommer  ikke  som  nogen  overraskelse),  og  at 
mormoner  villigt  bidrager  til  kirkens  programmer  (tiende, 
fasteoffer,  budget,  byggefonds,  missionærfonds,  osv. 
forstås  mere  umiddelbart).  Når  folk  ikke  bliver  alt  for  over- 
raskede, overvindes  betænkelighederne  ved  at  lade  sig 
døbe  lettere. 

Medlemmer  bør  stræbe  efter  at  henvise  til  hele  familier. 
Missionærerne  vil  gerne  undervise  enkeltpersoner,  men 
de  er  specielt  sendt  ud  for  at  bringe  hele  familier  ind  i 
kirken.  En  familie  har  større  tendens  til  at  forblive  stærk  i 
kirken  end  enkeltpersoner.  Bare  én  enkelt  stærk  person  i 
en  familie  vil  hjælpe  til  at  holde  dem  alle  aktive  og  kunne 
opbygge  den  lejlighedsvise  slaphed  hos  et  eller  flere  med- 
lemmer i  familien. 

Vi  forventer  at  stavsmissionærer  og  fuldtidsmissionærer 
arbejder  indgående  sammen  og  at  de  involverer  kirkens 
medlemmer  i  almindelighed  for  at  få  åbnet  dørene  for  vor 
Faders  andre  børn.  En  af  de  vigtigste  måder,  hvorpå  det 
kan  gøres,  er  at  benytte  kirkens  organisationer  og  pro- 
grammer i  omvendelsesprocessen.  Derfor  bør  alle  ledere, 
lærere  og  medlemmer  holde  deres  organisationer  i  passen- 
de orden  og  gøre  dem  til  virkelige  lys,  der  er  sat  på  højene, 
for  at  lyse  for  hele  verden. 

Vi  kan  ikke  stærkt  nok  fremhæve  nødvendigheden  af  at 
missionærarbejdet  samordnes  indenfor  præstedømmet, 
så  undersøgerne  bliver  bragt  ind  i  fællesskabet  og  knyttet 
til  kirkens  programmer  på  en  sådan  måde,  at  de  hurtigt 
bliver  aktive  og  trofaste  medlemmer.  Her  er  også  en  måde, 
hvorpå  alle  kirkens  medlemmer  kan  blive  aktivt  og  bestan- 
digt engageret  4  missionærarbejdet  —  de  kan  bringe  de 
nye  medlemmer  i  kirken  ind  i  fællesskabet  og  gøre  sig  til 
venner  med  dem. 

Lad  mig  til  sidst  citere  profeten  Joseph  Smith:  „Guds 
sandhed  vil  gå  frem  i  frimodighed  ...  til  den  har  gennem- 
trængt ethvert  kontinent  ...  og  lydt  i  hvert  et  øre,  til 
Guds  hensigter  er  opnået"  (History  of  the  Church,  4:540). 
Og  denne  betydningsfulde  åbenbaring:  „Thi  sandelig, 
lyden  må  udgå  fra  dette  sted  og  nå  ud  til  hele  verden ;  evan- 
geliet  må  prædikes  for  hver  skabning."  (L&P  58:64). 


Mit  forslag  til  hvordan  man  bliver  en  god 

medlems-missionær 


En  samtale  med  ældste  Franklin  D.  Richards 


af  præsidentskabet  for  De  halvfjerds'førsteKvorum 

Ældste  Richards:  Missionærarbejdet  er  virkelig  en  sær- 
deles god  opskrift  på,  hvordan  man  bliver  lykkelig.  Når 
man  deler  evangeliet  med  andre  får  man  glæde  i  sin  egen 
tilværelse  og  så  prioriterer  man  rigtigt.  Herren  har  sagt,  at 
enhver  af  os  har  et  livslangt  job  at  udføre:  at  hjælpe  andre 
med  at  finde  ham. 

Når  jeg  spørger  de  hellige,  hvad  vores  mål  er,  lyder  de 
forskellige  svar:  at  bringe  evangeliet  ud  til  alle  nationer;  at 
anbringe  Mormons  Bøger  alle  vegne ;  at  advare  verden .  Der 
kommer  i  almindelighed  en  halv  snes  svar,  før  nogen  f  .eks. 
siger:  „at  omvende  til  dåb",  og  i  virkeligheden  er  det 
vort  mål.  Alt  andet  har  kun  betydning,  hvis  det  peger  i  den 
retning. 

På  hvilke  måder  kan  medlemmer  deltage  i  arbejdet  for  at  få 
nogen  omvendt  til  dåb? 

Ældste  Richards:  Jeg  mener,  at  der  er  tre  lette  måder  at 
være  medlemsmissionær  på.  Den  første  er  at  omsætte 
skriften  til  handling,  og  lade  sit  lys  skinne,  så  andre 
kan  se  ens  gode  gerninger.  Hvert  år  er  der  tusinder  af  men- 
nesker, der  slutter  sig  til  kirken,  fordi  de  ser,  hvordan  gode 
medlemmer  efterlever  og  glæder  sig  over  de  evangeliske 
principper  —  og  måske  er  der  titusinder  af  andre,  som  ikke 
slutter  sig  til  kirken,  og  som  ikke  er  interesserede,  fordi 
også  de  ser  noget.  Den  anden  måde  er  at  stille  det,  vi 
kalder  de  gyldne  spørgsmål  —  f  .eks. :  ,, Kender  De  noget 
til  mormonerne?"  Og  derefter,  afhængigt  af  svaret,  ,,Har 
De  lyst  til  at  få  mere  at  vide?"  Den  tredie  måde  er  at  ind- 
byde venner  og  naboer  til  at  deltage  i  kirkens  møder  og 
aktiviteter  sammen  med  jer. 


Hvorfor  tror  du,  at  nogle  af  vore  medlemmer  er  betænke- 
lige ved  at  indbyde  andre  til  at  lære  mere  om  evangeliet? 

Ældste  Richards:  De  er  bange  for  at  fornærme  eller  såre 
nogen,  eller  de  mangler  tro  —  eller  begge  dele!  Og  ved 
du  hvad,  det  er  trist,  for  Herren  sagde,  at  de  „udvalgte 
hører  min  røst  og  forhærder  ikke  deres  hjerter"  (L&P  29:7). 
Vort  arbejde  er  sandsynligvis  ikke  at  bringe  ethvert  ikke- 
medlem  ind  i  kirken  —  kun  de  udvalgte!  Og  hvordan  ved 
du,  hvem  der  er  de  udvalgte?  Herren  siger,  at  de  udvalgte 
vil  høre  hans  røst  —  de  vil  lytte  og  gøre  noget  ved  det. 
Selv  om  et  menneske  måske  ikke  er  „udvalgt"  i  dag,  eller 
måske  heller  ikke  om  et  år,  vil  hele  hans  indstilling  foran- 
dres, på  grund  af  noget,  der  sker  i  hans  liv  —  og  han  kan 
blive  en  af  de  udvalgte.   Det  er  derfor,  at  vi  hele  tiden, 
gennem  hele  livet,  må  give  folk  mange  muligheder  for  at 
høre  Herrens  stemme.  Kan  vi  gøre  mindre?  Har  Herren  ikke 
givet  os  allesammen  masser  af  chancer  i  vores  tilværelse? 
Hvis  vi  har  udviklet  os  til  en  tilstand,  hvor  vi  er  ved  at 
komme  til  at  ligne  ham,  så  vil  vi  ønske  det  samme  for 
andre.  Forpligt  dig  til  at  udføre  det,  Herren  har  pålagt  dig, 
tag  ham  på  ordet,  så  vil  han  åbne  en  udvej.  Det  er  så  en- 
kelt —  det  er  grundlæggende,  og  det  giver  resultat! 
Jeg  fløj  for  et  årstid  siden  til  Iowa  og  sad  ved  siden  af  en 
ung    universitetstuderende,   som    havde   gået    på   Utah's 
statsuniversitet.  Jeg  spurgte,  om  han  havde  kunne  lide 
det,  og  han  sagde:   „Jeg  elskede  det."  Jeg  spurgte  ham 
hvorfor,  og  han  sagde,  at  det  var  på  grund  af  de  mennesker, 
han  var  sammen  med.  Jeg  fik  hans  navn  og  adresse,  og 
spurgte  ham,  om  det  ville  være  i  orden,  at  to  unge  mis- 
sionærer kom  og  besøgte  ham.  Seks  måneder  senere  fik 
jeg  brev  fra  missionærerne,  som  fortalte,  at  de  skulle  døbe 
ham,  hans  tre  brødre  og  søstre  og  hans  forældre  den  uge. 
Nogle  få  måneder  senere  besøgte  jeg  en  flyveplads  sam- 
men med  en  ung  mand.  Efter  at  vi  havde  talt  sammen,  og 
jeg  havde  spurgt  ham  ud,  spurgte  han,  hvem  jeg  var.  Jeg 
sagde:  „Åh,  jeg  tror  du  kan  betragte  mig  som  en  slags 
mormonmissionær.  Har  du  lyst  til  at  høre  noget  om  mor- 
monkirken?" Det  sagde  han,  at  han  gerne  ville.  Jeg  fik 
hans  navn  og  adresse  og  spurgte,  om  jeg  måtte  lade  to 
medlemmer  af  kirken  besøge  ham.  I  løbet  af  tre-fire  uger 


fik  jeg  et  brev,  der  fortalte  mig,  hvor  vidunderligt  det  var 
gået. 

Jeg  tror,  at  Herren  anbringer  mange  af  de  udvalgte  på  vor 
vej,  anbringer  dem  så  nær  os,  at  det  er  op  til  os  at  skabe 
forbindelse  mellem  det  menneske  og  sandheden. 
Der  er  både  passende  og  upassende  tidspunkter  at  udføre 
missionærarbejde  på.  Det  er  tåbeligt  at  spørge  nogen,  om 
han  er  interesseret  i  at  få  noget  at  vide  om  evangeliet,  når 
han  er  optaget  af  flere  andre  mennesker.  Men  hvis  den  på- 
gældende er  alene,  så  snak  med  ham  eller  hende.  Og  hvis 
du  gør  det  med  et  smil  og  med  tro  i  hjertet,  så  vil  ret  så 
mange  reagere  positivt.  Alle  medlemmer  vil  i  hvert  fald  let 
kunne  skaffe  mindst  én  undersøger  hver,  hveranden  eller 
hvertredie  måned,  som  missionærerne  kan  undervise. 

Nogle  mennesker  synes  at  være  fyldt  med  ånden,  når  de 
taler  med  andre  om  evangeliet  —  og  andre  synes  at  have 
meget  vanskeligt  ved  at  få  den  ånd.  Kan  du  give  noget  råd 
med  hensyn  til,  hvordan  man  opnår  den  ånd? 

Ældste  Richards:  Ja,  det  kan  jeg!  Og  det  slår  kun  sjæl- 
dent fejl!  Læs  Joseph  Smiths  vidnesbyrd  hver  uge,  eller 
så  ofte  I  behøver  det  —  det  findes  i  Den  kostelige  Perle  — 
og  jeg  lover  jer,  at  I  vil  blive  fyldt  med  genoprettelsens 
ånd.  Hans  vidnesbyrd  er  selve  marven  i  vort  budskab:  at 
Himlene  er  blevet  åbnet,  at  Gud  Faderen  og  Sønnen  har 
vist  sig  for  profeten  Joseph  Smith,  og  at  Herren,  ved  at 
benytte  ham  som  redskab,  har  gengivet  evangeliet  i  sin  fyl- 
de, at  retten  til  at  handle  i  Guds  navn  er  blevet  gengivet 
og  kirken  blevet  genoprettet.  Som  resultat  har  vi  en  profet 
som  overhoved  for  kirken  i  dag.  Det  er  vort  budskab.  Hvis 
vi  fuldt  ud  bliver  fortrolige  med  det  budskab,  vil  vi  være 
villige  til  at  tale  med  folk  om  det.  Jeg  kan  lide  at  have  disse 
traktater  med  Joseph  Smiths  vidnesbyrd  med  mig  altid. 
Jeg  læser  dem  og  giver  folk  dem.  Det  åbner  ofte  mulighed 
foren  samtale. 

Er  der  andre  måder,  hvorpå  medlemmer  med  held  kan 
engagere  sig  i  vores  livsvarige  missionærkaldelse? 

Ældste  Richards:  Javist  er  der  det!  At  finde  og  undervise 
er  kun  en  del  af  vejen  til  en  omvendelsesdåb.  En  anden 
meget  vigtig  del  er  at  arbejde  med  missionærerne,  mens 
de  underviser  undersøgeren.  Jeg  vil  gerne  understrege 
ordet  arbejde.  Jeg  er  overbevist  om,  at  hvis  vi  ville  spen- 
dere mere  tid  på  at  arbejde  med  dem,  der  udtrykker  interes- 
se, ville  vi  få  meget  større  effektivitet.  Der  er  to  sider  ved 
enhver  omvendelse  —  den  doktrinære  del  (den  bliver  i 
reglen  givet  af  missionærerne),  og  der  er  fællesskabs- 
delen,  eller  at  få  folk  ind  i  kirken  gennem  kærlighed  til 
mennesker. 

Der  vil  foregå  en  ændring  i  omgangskredsen  for  næsten 
enhver,  som  tilslutter  sig  kirken.  Folk  har  brug  for  venner. 
Det  har  vi  alle.  Og  når  de  opgiver  én  form  for  livsførelse 
og  også  nogle  af  deres  venner,  hårde  brug  for  ægte  venner 
og  følelsesmæssig  støtte  for  at  kunne  se  muligheden  for 
et  glædeligt  samvær  i  den  fremtidige  tilværelse.  Det  er 
her,  ethvert  medlem  kommer  ind  i  billedet.  Wardets  mis- 
sionsleder  må  straks  arbejde  med  missionærerne  og 
hjælpeorganisationerne  og  medlemmerne. 


Hvis  missionærerne  for  eksempel  underviser  ikke-med- 
lemsfamilien  Jensen  i  aften,  og  de  har  børn,  ønsker  vi,  at 
disse  to  missionærer  skal  kunne  tage  to  søstre  fra  hjælpe- 
foreningen med  den  næste  dag,  søstre,  som  så  får  til 
opgave  at  arbejde  med  str.  Jensen  i  en  måned  og  tage 
hende  med  til  hjælpeforeningens  møder.  Den  følgende 
dag  ønsker  vi,  at  missionærerne  kommer  med  nogen  fra 
primary  for  at  indbyde  børnene  til  primarzog  forklare,  hvad 
det  er  for  noget.  Dagen  efter  eller  et  par  dage  efter,  bør 
missionærerne  vende  tilbage  og  invitere  de  større  børn 
til  AP-UP  aktivitetsaftenen. 

Jeg  kan  huske,  at  jeg  for  en  del  år  siden  besøgte  en  gren  af 
kirken  i  Savannah  i  staten  Georgia  Jeg  blev  sammen  med 
min  kone  taget  med  i  hjælpeforeningen  til  frokost.  Jeg 
sagde:  ,,lh,  hvilken  stor  hjælpeforening,  I  har.  Hvor  man- 
ge medlemmer  er  der  i  Savannah  gren?"  Præsidentinden 
sagde:  ,,Vi  er  omkring  40  søstre."  Jeg  sagde:  „Men  der 
er  mange  flere  end  40  heri  dag."  „Jo,"  sagde  hun,  „der  er 
84  her  i  dag."  Jeg  så  mig  omkring  og  spurgte  ud  og  fandt 
ud  af,  at  mange  af  de  tilstedeværende  var  undersøgere  og 
venner  af  medlemmer,  allesammen  nogle,  der  „blev  arbej- 
det med"  for  at  føre  dem  ind  i  kirkens  fællesskab.  En  så- 
dan indførelse  i  fællesskabet  er  særlig  effektivt  over  for 
mange  af  vore  familier,  hvor  kun  den  ene  ægtefælle  er 
medlem. 

En  almindelig  stav  har  omkring  450  vordende  ældster.  Om- 
kring 60%  er  gift  med  ikke-medlemmer.  Så  det  giver  om- 
kring 300  ikke-medlemmer.  Vi  har  også  mange  søstre,  som 
har  giftet  sig  med  mænd,  der  ikke  er  medlemmer  —  vel 
omkring  150.  Derved  har  vi  omkring  450  familier,  hvor  kun 
den  ene  ægtefælle  er  medlem  af  kirken.  Læg  børnene 
til,  og  vi  har  endnu  100.  Det  udgør  en  mængde  værdige 
mennesker  som  kan  undervises  af  fuldtids-  og  stavs- 
missionærerne,  for  at  familierne  kan  forenes  og  få  mulig- 
hed for  at  komme  i  templet. 

Jeg  er  tilhænger  af  at  der  undervises  i  grupper.  Men  jeg 
ville  ikke  bare  tromme  alle  disse  450  ikke-medlemmer 
sammen  i  selskab  med  deres  partnere,  uden  at  tænke 
over  det,  bede  for  det  og  træffe  nogle  afgørelser,  hvor  jeg 
satte  de  yngre  par  sammen,  de  midaldrende  sammen  og  de 
gamle  sammen.  Jeg  ville  også  opdele  dem  videre.  Bare 
fordi  et  menneske  er  ungt  eller  gammelt,  betyder  det  ikke, 
at  han  er  interesseret  i  hvem  som  helst  på  sin  egen  alder  — 
hvad  med  uddannelsesmæssige,  arbejdsmæssige  og  per- 
sonlige interesser?  Gruppering  under  bøn  og  undervisning 
af  disse  familier  i  grupper  som  passer  sammen,  vil  give 
vidunderlige  resultater. 

Jeg  har  fundet  dette  mest  vellykket,  hvis  et  medlem  af 
stavspræsidentskabet  eller  af  højrådet  har  ringet  og  sagt 
sådan  noget  som:  „Johannes,  jeg  ved,  at  du  ikke  er  aktiv  i 
kirken,  men  jeg  har  netop  bedt  en  gruppe  mænd  og 
hustruer,  folk  som  dig,  om  at  komme  hen  og  besøge  dig 
hver  for  sig.  Jeg  vil  bare  gerne  snakke  med  dig.  Har  du 
noget  imod  at  komme  herhen  på  det  eller  det  tidspunkt?" 
Mange  kom,  og  forholdsvis  få  var  bitre  —  de  var  bare  ån- 
deligt døde,  hvad  det  udvortes  angår.  Jeg  har  hørt  mange 
af  dem  sige:  „Dette  er  første  gang  i  ti  år  at  nogen  virkelig 
bad  mig  komme  og  tale  med  dem." 


Efter  besøget  kan  manden  og  hans  hustru  blive  indbudt  til 
at  komme  sammen  med  en  af  grupperne.  Og  lige  som  i  til- 
fældet med  en  ikke-medlemsfamilieerdet  her,  der  er  hårdt 
brug  for  medlemmerne  —  under  den  sociale  forandring, 
for  at  få  dem  ind  i  fællesskabet.  Samtidig  med  at  der  gives 
lektier,  har  følgende  aktiviteter  vist  sig  særdeles  effektive: 
(a)  gør  hver  dag  noget  for  den  undersøgende  familie  eller 
familie  hvor  kun  den  ene  ægtefælle  er  medlem;  (b)  hent 
dem  til  møder  eller  fester  i  kirken  nu  —  i  denne  uge! 
(c)  koordinér  (for  ikke-medlemsfamilier)  gennem  mis- 
sionærerne besøg  af  hjælpeorganisationerne  i  de  første 
uger;  og  (for  familier  med  kun  ét  medlem)  koordinér  gen- 
nem hjemmelærerne  de  samme  besøg  af  hjælpeorganisa- 
tionsf unktionærer  og  -lærere ;  (d)  arranger  passende  aktivi- 
teter med  wards-medlemmer;  (e)  tag  familierne  med  til  en 
dåbshandling;  (f)  arrangér  en  familiehjemmeaften  —  selv 
i  den  familie,  der  kun  har  ét  medlem,  vil  det  blive  påskøn- 
net; (h)  hjælp  med  erstatninger  i  tilfælde  af  problemer  med 
visdomsordet;  (i)  fast  og  bed  sammen  med  dem;  (j)  arran- 
gér besøg  hos  biskoppen  for  familier  med  kun  ét  medlem 
—  biskopper  har  en  forunderligt  påvirkende  omvendelse- 
sevne. 


Hvilket  råd  kan  du  give  medlemmer,  hvis  ægtefælle  ikke 
er  medlem;  mange  af  dem  har  udgydt  mange  tårer  og  har 
håbet  og  bedt  om,  at  deres  ægtefælle  ville  slutte  sig  til 
kirken? 

Ældste  Richards:  Mit  råd  til  sådanne  mennesker  er  at  de 
gennem  deres  levevis  viser  deres  mand  eller  hustru  den 
vidunderlige  indflydelse,  evangeliet  har  på  deres  tilværel- 
se. De  bør  blive  bedre  forældre  og  mere  betænksomme, 
omsorgsfulde  og  lykkelige  ægtefæller. 
I  så  høj  grad,  som  det  er  muligt,  bør  de  praktisere  evan- 
geliets lærdomme  i  deres  hjem  og  lade  dets  indflydelse 
gøre  sig  gældende  i  deres  børns  liv. 
Hvor  som  helst  det  er  muligt,  bør  deres  venner  vælges 
blandt  sådanne,  som  vil  øve  god  indflydelse,  som  vil  op- 
bygge respekt  og  beundring  for  kirken  og  dens  lære  ved 
deres  måde  at  være  på. 

Uden  at  forcere  noget  bør  der  gives  manden  eller  hustruen 
anledning  til  at  blive  belært  om  evangeliet.  Ofte  er  det 
mest  effektivt,  hvis  parret  kan  være  med  i  en  gruppe,  der 
undervises.  Hvis  der  er  andre  i  gruppen  som  befinder  sig 
i  samme  situation,  vil  det  ofte  hjælpe. 
Lad  aldrig  mand  eller  hustru  føle,  at  han  eller  hun  står 
udenfor.  Medlemsægtefællen  bør  hjælpe  ikke-medlemmet 
til  at  føle,  at  familie-enhed,  „familiefølelse",  er  vigtig,  og 
bevare  sin  tro  på,  at  familien  bør  være  ,,ét"  på  enhver 
måde. 

Husk  fremfor  alt,  at  den  største  hjælp  kommer  fra  vor 
himmelske  Fader.  Bed  altid  og  værtålmodig. 
Men  din  ægtefælle  behøver  hjælp.  Indførelse  i  fællesska- 
bet spiller  en  vigtig  rolle  her.  Det  bekymrer  mig,  at  nogle 
af  vore  stavs-  og  wardsledere  endnu  ikke  helt  har  forstået, 
hvor  vigtig  denne  indførelse  i  fællesskabet  er.  Jeg  vil  sige 
jer,  at  dette  er  et  område,  hvor  ethvert  medlem  kan  yde  et 
virkeligt  bidrag. 


Du  kan  dog  ikke  bare  sidde  og  vente  på,  at  en  eller  anden 
kommer  hen  til  dig  og  beder  dig  føre  sig  ind  i  fællesskabet. 
Sådan  er  livet  nu  engang  ikke.  Du  må  se  at  blive  invol- 
veret, hvor  som  helst  du  kan.  Tilbyd  at  hjælpe  og  vær  blot 
opmærksom.  Det  er  en  af  grundene  til,  at  Herren  gav  os 
Helligånden  —  for  at  holde  os  vågne  over  for  vore  mulighe- 
der for  at  velsige  andre  såvel  som  os  selv. 
Jeg  var  i  Vernal  i  Utah,  ikke  langt  fra  grænsen  til  Colorado, 
hvor  jeg  traf  en  søster,  som  netop  havde  hjulpet  en  familie 
på  fem  med  at  slutte  sig  til  kirken.  Hun  sagde,  at  hun 
havde  været  inde  i  en  forretning  og  set  denne  kvinde  have 
vanskelighed  med  at  finde  frem  til  de  varer,  hun  søgte. 
„Kan  jeg  hjælpe  Dem,"  spurgte  hun.  Efter  at  have  hjulpet 
hende,  spurgte  hun  kvinden,  om  hun  var  på  gennemrejse. 
Kvinden  sagde,  at  hun  og  hendes  mand  var  på  vej  til  Colo- 
rado for  at  søge  arbejde,  og  vores  søster  sagde'  „Jamen, 
hvorfor  søger  De  ikke  noget  her?" 

„Jamen,  vi  ved  ikke,  hvorvi  skal  søge,"  sagde  kvinde. 
„Så  lad  mig  hjælpe  Dem,"  sagde  vores  gode  søster.  „Lad 
os  få  Deres  varer  samlet  sammen,  og  kom  så  med  mig 
hjem.  Måske  kan  jeg  hjælpe  Deres  mand  til  at  træffe  nogle 
mennesker,  som  kan  hjælpe  ham  at  finde  noget  arbejde." 
Søsteren  tog  telefonen,  og  i  løbet  af  et  par  timer  var  man- 
den på  vej  til  et  par  samtaler  for  at  få  arbejde.  Han  tog  imod 
det  ene  tilbud,  der  gik  ud  på  at  hjælpe  til  på  en  gård. 
Og  tror  I,  at  denne  barmhjertige  samaritan  stoppede  her? 
Næh,  bestemt  ikke.  Familien  på  fem  havde  ikke  noget  sted 
at  bo,  så  hun  indbød  dem  til  at  blive  hos  sig  om  natten, 
og  dér  så  de  et  lykkeligt  familieliv,  velsignelse  af  maden, 
familiebønner,  morgen  og  aften,  og  alt  det  andet.  Manden 
og  konen  og  de  tre  børn  var  meget  taknemmelige  og  blev 
interesserede  i  denne  søster  og  hendes  familie.  Hun 
sagde,  at  når  de  var  faldet  lidt  til,  ville  hun  gerne  fortælle 
dem,  hvorfor  de  var,  som  de  var.  En  uge  senere  tog  hun 
missionærerne  med  ud  til  denne  mand  og  hans  kone  — 
og  familien  blev  senere  døbt  og  sluttede  sig  ivrigt  til  kir- 
ken. Og  under  alt  dette  sørgede  vores  gode  søster  og  andre 
for  en  passende  indførelse  i  det  lokale  samfund. 
Et  af  de  vanskeligste  aspeter  ved  omvendelse  er  under- 
søgerens følelse  af,  at  han  er  alene,  og  at  han  forlader  sine 
gamle  venner  og  levemåde  for  noget  nyt.  Alle  medlemmer 
kan  blive  aktivt  involveret  —  og  er  nødt  til  at  gøre  sig  an- 
strengelse for  at  blive  involveret  —  med  at  hjælpe  andre 
at  finde  kirken,  finde  nye  venner,  tage  dem,  som  under- 
søger evangeliet  med  til  sammenkomster,  møder,  sports- 
begivenheder —  alt,  hvad  der  er  godt  og  sundt.  Ellers  fryg- 
ter undersøgerne  almindeligvis  den  akavede  situation  ved 
tydeligvis  at  være  nyankommen  og  fremmed.  Det  er  endnu 
en  grund  til  at  jeg  kan  lide  at  gruppere  familier  i  ligestil- 
lede grupper.  Ved  at  undervise  flere  sammen,  gør  vi  det 
muligt  at  udvikle  nye  venskaber. 

Mange  udsøgte  ting  er  sket,  når  en  gruppe  af  oprigtige 
familier  kommer  sammen  for  at  lære  om  deres  ægtefælles 
religion  —  og  mens  de  lærer  og  taler  og  fortæller  om  deres 
følelser,  og  når  deres  ægtefælle  fortæller  og  bærer  pas- 
sende vidnesbyrd,  også  om  sit  eget  liv,  bevæger  Hellig- 
ånden deres  hjerter,  og  vidunderlige  ting  afsløres.  Det  vir- 
ker! Jeg  ser  og  hører  om  det  hele  tiden. 

Lettelse 

af  missionær 

arbejdet 


missionær.  Studér  dem.  Måske  vil  du  begynde  at  danne 
dig  et  andet  fantasibillede  af  dig  selv  som  missionær  —  på 
den  måse,  der  passer  bedst  for  dig ! 


Hold  en  familiehjemmeaften 
for  ikke-medlemmer 


Kirken  har  mange  spændende  programmer,  der  gør  det 
ganske  enkelt  for  ethvert  medlem  at  være  missionær. 
Der  sker  noget  mærkværdigt  for  mange  af  os,  når  vi  hører 
udtrykket  ,, ethvert  medlem  en  missionær"  (med  vægt  på 
ethvert)  og  vi  mindes  om,  at  vi  ikke  blot  bør  ,,gøre  en 
ekstra  indsats"  i  missionærarbejdet  men  også  sætte  fart  i 
den  ekstraindsats. 

Sommetiderdanner  vi  os  et  fantasibillede  af  os  selv,  ståen- 
de på  en  kasse  oven  over  et  hav  af  skrigende  og  fjendtlige 
ansigter,  mens  vi  desperat  prøver  at  kalde  et  gademøde 
til  orden.  Eller  vi  kan  forestille  os  hvordan  vi  helt  alene  og 
håbløst  taler  for  evangeliets  principper  imod  et  panel  af 
folkekirkepræster,  eller  råt  blive  fejet  væk,  mens  vi  går  fra 
dør  til  dør  med  en  håndfuld  traktater,  eller  måske  mens  vi 
henvenderos  til  fremmede  på  gaden.  Eller  vi  kan  tænke  os, 
hvordan  vi  fornærmer  vore  naboer  med  en  ting  vi  gør,  som 
får  os  til  at  virke  mærkværdige  eller  ikke  særligt  venlige 
for  dem. 

Fantasibilleder  som  disse  har  utvivlsomt  skræmt  os  fra 
at  missionere  mange,  mange  gange.  Det  er  ikke,  fordi  vi 
tvivler  på,  at  værket  er  sandt  eller  mener,  at  kirkens  præs- 
identer, vore  profeter,  har  bedt  os  om  at  gøre  noget  helt 
urimeligt  eller  umuligt.  Det  er  simpelthen,  fordi  vi  somme- 
tider er  generte  og  finder  det  vanskeligt  at  forstå,  hvordan 
vi,  hver  især,  kan  gøre  det.  Og  når  vi  føler  os  ubehageligt 
tilmode  ved  det,  vokser  andre  aktiviteter  i  betydning,  så  de 
optager  al  vor  tid,  og  vi  lader  missioneringsmuligheder 
slippe  os  af  hænde. 

Men  sådan  burde  det  ikke  være.  Og,  allerbedst,  sådan  be- 
høver det  ikke  at  være. 

Det  er  rigtigt,  at  enhver  burde  engageres  aktivt  i  missions- 
arbejde, men  der  kan  være  lige  så  mange  forskellige  måder 
at  udføre  missionærarbejde  på,  som  der  er  mennesker, 
personlig  stil,  omstændigheder  og  inspiration.  Efterlevel- 
se af  evangeliet  og  at  hjælpe  andre  til  at  finde  det,  bør 
være  en  glad  aktivitet.  Og  når  vi  finder  ud  af,  hvad  kirken 
virkelig  forventer  —  at  vi  ikke  allesammen  behøver  at  være 
aggressive  proselyt-hververe  —  så  vil  det,  at  være  mis- 
sionær, slet  ikke  længere  forekomme  så  afskrækkende. 
Pludselig  vil  vi  begynde  at  forstå,  hvordan  vi  hver  især  kan 
blive  aktivt  engageret. 

I  det  følgende  vil  du  finde  beskrevet  nogle  af  de  program- 
mer, som  ganske  naturligt  er  vokset  frem  af  kirkens  mis- 
sioneringsindsats.  Det  er  kun  nogle  få  af  de  ting,  som 
enhver  af  os  kan  udføre.  De  gør  det  let  for  enhver  at  blive 


Det  er  en  venlig  måde  at  vise  andre,  hvordan  livet  som  mor- 
mon virkelig  er 

I  almindelighed  er  det  sådan,  at  hvis  et  menneske  kan  op- 
dage muligheden  for  at  få  større  lykke  ved  et  andet  livs- 
mønster, så  vil  det  sandsynligvis  være  langt  mere  tilbøjelig 
til  at  lytte,  end  hvis  man  henvender  sig  direkte  til  ham  med 
yderliggående  prædikener. 

Og  det  er  netop  det,  der  spilles  på,  når  man  bruger  fami- 
liehjemmeaften som  missioneringsmiddel.  Uden  upassen- 
de nærgåenhed  gør  du  det  muligt  for  dine  gode  venner  og 
naboer  at  komme  tæt  på  dig  og  fået  roligt  indblik  i,  hvor- 
dan evangeliet  virker  i  dit  hjem,  og  uden  nogen  ubehage- 
lige forpligtelser.  Du  fremviser  snarere  end  prædiker. 
Men  familiehjemmeaftenen  for  gæster,  der  ikke  er  med- 
lemmer, er  kun  sjældent  effektiv,  hvis  den  er  en  uforberedt 
begivenhed  —  én,  hvor  du  tydeligvis  og  i  hast  prøver  at 
afvikle  din  pligt  til  at  være  missionær.  Det  kræver  en  smule 
klog  forberedelse.  Ideen  med  at  bede  en   ikke-medlems- 


familie  om  at  komme  til  en  særlig  familiehjemmeaften  bør 
følge  som  et  naturligt  led  i  et  mere  fuldstændigt  venskabs- 
og  undervisnings-,, angreb". 

Måske  kan  programmet  for  et  sådant  „angreb"  udformes 
således : 

1.  Bestem  hvilke  familier  blandt  dine  bekendte,  du  kunne 
lide  at  prøve  at  gøre  til  dine  venner. 

2.  Prøv  at  lære  dem  bedre  at  kende  gennem  fælles  aktivi- 
teter: familieudflugter,  hobby'er  eller  talenter  —  hvad  som 
helst  af  gode,  underholdende  aktiviteter,  som  I  har  fælles 

3.  Når  tiden  er  moden  (og  hvis  du  er  opmærksom  på  ud- 
viklingen, vil  du  vide,  hvornår  det  er),  inviterer  du  dem, 
på  en  anden  aften  end  mandag,  til  en  særlig  familiehjem- 
meaften. 

4.  Andre  aktiviteter  kan  udmærket  følge  efter;  og  når  tiden 
er  inde,  kan  deres  nysgerrighed  med  hensyn  til,  hvad  det 
er,  der  ligger  til  grund  for  din  families  lykke,  meget  vel 
føre  til  mange  muligheder  for  at  præsentere  dem  for  evan- 
geliet. 

En  sådan  plan  kræver  ikke  mere  end  ærligt  venskab  og  et 
ønske  om  med  andre  at  dele  det,  som  er  det  kosteligste  af 
alt  for  dig.  Dette  er  vigtigt.  For  hvis  dine  motiver  ikke  er 
ægte  i  enhver  retning,  vil  du  ikke  få  held  med  dig ;  dine  an- 
strengelser vil  få  karakter  af  omvendelsestaktik.  Påtaget- 
hed, falskhed  og  „salgsmetoder"  vil  næsten  altid  slå  fejl 
i  familie-missioneringsarbejde.  Værdig  selv  og  glæd  dig 
over  hvert  eneste  minut  af  dette  arbejde. 
Hvilke  aktiviteterer  bedst  for  den  særlige  familiehjemme- 
aften med  ikke-medlemmer?  Det  vil  helt  afhænge  af  jeres 
og  den  pågældende  ikkemedlems-families  interesser  og 
livsførelse.  Du  må  være  ydmyg,  lydhør  og  opfindsom  — 
men  aldrig  unaturlig.  I  kan  have  en  naturlig  „lær-hinanden- 
altkende"-aktivitet.  I  kan  arrangere  en  festlig  grill-kom- 
sammen i  haven.  En  underholdendefilm  eller  lysbilledserie 
kan  være  det  helt  rigtige  at  begynde  med.  En  mere  evan- 
gel isk-orienteret  kan  passende  bruges  senere. 
Visse  retningslinier  er  almindeligvis  ønskelige,  så  det 
bliver  helt  tydeligt  for  gæsterne,  at  der  er  en  forskel  mel- 
lem en  planlagt  familihjemmeaften  i  jeres  hjem  og  en  aften 
med  almindelig  hængen  omkring  i  dagligstuen  og  foran 
fjernsynsapparatet.  Her  er  et  forslag  til,  hvordan  aftenens 
program  kan  se  ud  : 

1 .  Åbningsbøn 

2.  En  glad  sang 

3.  En  kort  lektie  om  et  emne  som  f.eks.  ærlighed  eller 
tjenesteydelse  over  for  andre;  eller  måske  et  talentshow 
eller  en  diskussion. 

4.  Lege 

5.  Afslutningsbøn 

6.  Forfriskninger 

En  ting,  som  må  være  det  vigtige  midtpunkt,  er  „familie- 
sammenhold" som  årsag  til  og  følge  af  familiehjemmeaf- 
tener;  det  er  en  lejlighed  til  at  komme  sammen  i  en  sym- 
patisk atmosfære  og  drøfte  familieforhold,  familieansvar, 
familieprojekter  og  så  videre. 

Under  hele  denne  særlige  familiehjemmeaften  skulle  det 
være  tydeligt  for  jeres  gæster,  at  evangeliet  har  en  ene- 
stående indflydelse  på  familier,  at  jeres  familie  er  lykkelig 


på  en  måde,  som  ikke  ville  være  mulig  uden  det.  Måske  I 
så  kan  give  ikkemedlems-familien  et  eksemplar  af  fami- 
liehjemmeaftensbogen  som  gave. 

Hvem  kan  I  begynde  at  forberede  til  en  ivitation  til  en 
særlig  familiehjemmeaften  i  jeres  hjem?  Her  viser  det  sig, 
at  mulighederne  er  spændende.  Der  er  flere  muligheder 
end  blot  de  mennesker,  der  bor  i  huset  ved  siden  af. 
Tænk  på  disse: 

Familiemedlemmer  og  slægtninge,  som  ikkeer 
medlemmer  af  kirken 

Faglige  bekendtskaber  —  folk,  som  I  arbejder 
sammen  med 

Famil  ier,  som  jeres  børn  er  gode  venner  med 
Sådanne,  som  har  stillet  jer  spørgsmål  om  kirken 
Familier,  som  for  nylig  er  flyttet  ind  i  nabolaget 
Nogle,  som  harværet  til  møde  i  jeres  kirke 
Gamlevenner 

Folk,  som  ofte  kommer  i  jeres  hjem 

Mulighederne  er  næsten  ubegrænsede.  Jeres  familie  kan 
gøre  det:  Hele  familien  kan  „rejse  på  mission"  ved  at 
begynde  at  indlede  venskab  med  andre  som  forberedelse 
til  en  særlig  familiehjemmeaften,  hvor  I  med  dem  kan  dele 
jer  selv,  jeres  glæde  og  jeres  lykke  og  den  fred,  og  sikker- 
hed, som  kommer  af  at  efterleve  evangeliet. 


Send  Mormons  Bog  på  mission 


Hvordan  man  gør  det  ved  hjælp  af  familie-til-familie  pro- 
grammet 

For  to  år  siden  modtog  en  ung  pige  i  det  sydøstlige  Asien 
en  Mormons  Bog  fra  Hong  Kong  missionen.  Inden  i  var  der 
et  billede  af  en  kvinde  fra  Salt  Lake  City  sammen  med  et 
brev,  der  bevidnede,  at  Mormons  Bog  er  sand.  Det  gjorde 
et  sådant  indtryk  på  pigen,  at  hun  læste  hele  bogen. 
Kort  tid  efter  modtog  denne  søster  i  Salt  Lake  City  et  brev 
fra  pigen,  det  første  hun  nogen  sinde  havde  skrevet  på 
engelsk.  Det  fortalte,  at  hun  og  ni  andre  medlemmer 
af  hendes  familie  var  blevet  døbt  ind  i  kirken,  og  at  to 
andre,  der  endnu  var  for  små  til  at  blive  døbt,  ivrigt  for- 
beredte sig  derpå. 

Dette  er  bare  et  af  tusinder  tilfælde,  hvor  familier  er  blevet 
omvendte  til  evangeliet  gennem  familie-til-familie-Mor- 
mons-Bog-programmet  —  et  program,  som  De  halvfjerds' 
første  kvorum  nu  anbefaler  for  alle  kirkens  kvorummer  af 
halvfjerds'er.  En  tale  om,  hvordan  det  bør  fungere,  blev 
holdt  ved  halvfjerdsernes  afdelingsmøde  under  regional- 
møderne i  1977. 

Familie-til-familie-programmet  med  Mormons  Bog  er 
baseret  på  en  enkel,  velkendt  kendsgerning:  Mormons 
Bog  er  et  magtfuldt  missioneringsredskab.  Den  kan  om- 
vende folk  til  evangeliet,  hvis  de  vil  læseden. 

Det  er  derfor,  at  en  af  de  bedste  måder  at  være  missionær 
på,  er  at  give  en  Mormons  Bog  til  en  eller  anden.  Og  i 
familie-til-familie-programmet  er  det  en  ,, personlig"  Mor- 
mons Bog,  et  eksemplar  med  et  billede  af  dig  og  din  fami- 
lie sammen  med  et  skriftligt  vidnesbyrd. 
Hvorfor  sådanne  „personlige"  bøger? 
Fordi  det  sommetider  sker,  at  et  menneske,  når  han  får 
lejlighed  til  at  seen  Mormons  Bog,  hurtigt  kikker  den  igen- 
nem og  lægger  den  tilside.  Det  er  for  ham  blot  endnu  en 
bog.  Hvis  han  ikke  kender  til  den  i  forvejen,  forstår  han 
ikke,  at  den  kunne  blive  den  mest  vigtige  bog,  han  fik  at 
læse  hele  sit  liv. 

Men  når  et  menneske  åbner  en  bog  og  ser  et  billede  af  en 
virkelig  familie  og  et  skriftligt  vidnesbyrd  om,  at  den  bog  er 
sand,  og  at  den  vil  forandre  hans  liv,  hvis  han  vil  læse  den, 
så  bliver  hans  kontakt  med  Mormons  Bog  pluselig  per- 
sonaliseret. Han  vil  være  meget  mere  tilbøjelig  til  at  under- 
søge den  nærmere  og  til  at  læse  den  —  især  hvis  vid- 
nesbyrdet og  billedet  er  fra  én,  han  kender.  Han  er  allerede 


i  berøring  med  et  levende  vidnesbyrd,  og  det  forandrer 
hans  indstilling  til  denne  hellige  bog. 

Formålet  med  familie-til-familie-Mormons-Bog-program- 
met  er  derfor  (1)  at  lade  familier  i  kirken  enten  sende  „per- 
sonlige" Mormons  Bøger  til  folk,  de  kender,  eller  forsyne 
missionærer  med  nogle,  som  de  kan  benytte  til  at  finde 
vordende  medlemmer,  og  (2)  at  opmuntre  medlemmer  til  at 
etablere  familie-til-familie  korrespondance  med  disse  vor- 
dende medlemmer  som  indledning  til  et  venskab. 
Se  her,  hvordan  det  kan  gøres.  Først  får  du  fat  på  et  bille- 
de af  din  familie  og  klæber  det  øverst  på  et  stykke  tyndt 
karton  eller  svært  papir  i  størrelsen  ca.  10,5  x  17  cm. 
Forneden  på  dette  hånd-  eller  maskinskriver  du  et  vidnes- 
byrd, som  du  og  din  familie  har  sammensat.  Derefter  får 
du  fra  dit  wards  missionsleder  eller  præsidenten  for  halv- 
fjerdserne et  kort  eller  en  brochure  til  at  indsætte  i  bogen, 
med  titlen  „23  spørgsmål  besvaret  af  Mormons  Bog" 
(PFFSO104)  og  en  „Tilbagerapporteringsseddel"  (PFFSo 
090).  De  fås  fra  Distributions  Centret.  Disse  tre  ting  anbrin- 
ges derefter  inden  i  den  Mormons  Bog  (mellem  bindet  og 
smudstitelbladet  forrest  i  bogen),  som  du  vil  give  som 
gave.  Men  det  er  meget  vigtigt,  at  du  også  anbringer  en 
selvaddresseret  kuvert  med  et  stykke  blankt  papir  indeni. 
På  det  kan  den,  der  modtager  bogen,  skrive  tilbage  til  dig, 
og  en  korrespondance  kan  begynde. 
Når  første  bøgerne  er  i  orden,  er  der  en  række  ting,  du 
kan  gøre.  Du  kan  give  dem  direkte  til  dine  bekendte  i  dine 
bestræbelser  på  at  stifte  venskaber,  og  derpå  senere  intro- 
ducere missionærerne,  når  tiden  er  moden  dertil.  Eller  du 
kan  give  dem  til  dit  wards  missionsleder  eller  til  halv- 
fjerdsernes præsident,  så  de  kan  benyttes  af  fuldtids-  og 
stavsmissionæreme  i  din  stav  eller  dit  distrikt.  De  vil  enten 
blive  givet  til  de  ikke-medlemmer,  som  du  anviser,  eller 
hvis  der  ikke  opgives  nogle  bestemte  navne,  til  andre  under- 
søgere, som  viser  særlig  interesse  i  det  evangeliske  bud- 
skab. Stavene  i  én  mission  forsynede  missionspræsiden- 
ten  med  26.000  „personlige"  Mormons  Bøger!  En  særlig 
god  måde,  at  gribe  dette  an  på,  er  at  gøre  det  let  for  fami- 
lier at  skaffe  sig  et  familieportræt  ved  at  bede  et  wards- 
medlem  tage  billeder  for  alle  interesserede  familier. 
At  få  hele  familien  involveret  i  at  nedskrive  et  vidnesbyrd 
på  et  kort  sammen  med  et  billede  af  familien,  kan  blieve  en 
storartet  familieaftenaktivitet.  Det  er  en  af  de  bedste  måder 
at  udvikle  „ethvert  medlem  til  missionær".  Og  senere,  når 
der  begynder  at  komme  breve  tilbage  fra  familiens  nye  kon- 
takter, kan  en  familiehjemmeaften  lejlighedsvis  bruges  til 
at  besvare  breve  —  igen  med  alle  og  enhver  involveret  og 
især  de  unge,  som  snart  skal  være  fuldtidsmissionærer, 
og  børn,  der  vil  vokse  op  og  engang  blive  missionærer. 
Sådanne  kontakter  med  andre  familier  kan  have  en  betyd- 
ningsfuld virkning  også  pådin  egen  familie. 

En  primarylærerinde  lod  børnene  i  sin  klasse  tage  billeder 
af  dem  selv  med  til  klassen,  og  hun  hjalp  dem  med  at  skri- 
ve deres  vidnesbyrd.  Bøgerne  med  disse  vidnesbyrd  blev 
sendt  rundt  omkring  i  hele  verden.  Et  eksemplar  kom  til 
Holland,  hvor  en  ti-årig  pige  fik  det.  Hun  skrev  senere  til- 
bage: „Kære  broder  Mike,  nu  er  jeg  også  medlem  af  kir- 
ken." Hun  og  hele  hendes  familie  blev  døbt. 


Bill  Bradshaw,  som  leder  familie-til-familie-Mormons- 
Bog-prog rammet  i  Temple  Square's  Besøgscenter,  for- 
tællerom en  „personlig"  Mormons  Bog,  som  han  fik  af  en 
7-årig  dreng:  „Han  anbragte  et  farvebillede  af  sig  selv. 
Han  var  rødhåret  og  fuld  af  fregner,  og  han  begyndte  at 
skrive  sit  vidnesbyrd  i  det  ene  hjørne  af  kortet  og  endte 
op  i  det  andet.  Det  lød:  ,Til  den,  det  måtte  vedkomme: 
Jeg  gir  dig  denne  Mormons  Bog.  Jeg  ved,  den  er  sand, 
for  mine  forældre  har  læst  den  for  mig,  og  de  siger,  at 
den  er  sand.  Og  hvis  du  har  flere  spørgsmål  om  denne 
kirke,  så  skriv  til  mig,  og  jeg  skal  nok  besvare  dem  for  dig'. 
Og  så  kom  der  en  dag  en  mand  herind,  og  da  jeg  gav  ham 
den  bog,  og  han  læste,  hvad  den  dreng  havde  skrevet, 
fyldtes  hans  øjne  med  tårer,  og  han  sagde:  ,Jeg  ville 
give  hvad  som  helst  forden  bog.'" 

Herrens  ånd  virker  på  mennesker,  når  du  giver  Mormons 
Bog  væk. 

I  et  andet  tilfælde  begyndte  et  ikke-medlem,  som  var 
videnskabsmand,  en  korrespondance  med  en  velkendt 
sidste  dages  hellig  videnskabsmand  som  resultat  af  en 
Mormons  Bog  kontakt.  Den  mand  og  hele  hans  familie 
sluttede  sig  alle  til  kirken. 

En  seminarklasse  i  Kearns  i  Utah  påtog  sig  et  projekt  og 
bidrog  med  3.600  eksemplarer  af  særligt  behandlede  Mor- 
mons Bøger. 

En  gruppe  af  enker,  som  mødtes  ugentlig  som  en  familei- 
hjemmeaftengruppe,  begyndte  at  sende  nogle  Mormons 
Bøger  ud  på  denne  måde.  De  fik  straks  en  mængde  breve, 
og  som  gruppe  besvarede  de  dem  alle  og  har  nu  en  per- 
manent korrespondance  gående. 

Og  eksemplerne  på  opmuntrende  tilfælde  kunne  fort- 
sættes i  det  uendelige. 

Er  dette  den  rigtige  form  for  missionærarbejde  for  dig 
og  din  familie?  Hvis  du  mener  det,  så  lad  din  wards-mis- 
sionsleder  eller  præsidenten  for  de  halvfjerds  hjælpe  dig 
igen.  Henvend  dig  til  ham  med  det  samme. 


Den  danske  Stjerne 
som  en  missionær 


Somme  tider  mener  man,  at  missionærarbejde  kun  kan 
udføres  af  et  frygtløst,  dznamisk,  aggressivt,  selskabeligt 
anlagt  menneske,  som  med  fuldstændig  naturlighed  kan 
standse  fremmede  på  gaden,  belære  taxichaffører  og  præ- 
dike i  gangen  på  flyvemaskiner.  Men  hvad  med  os  generte, 
ikke  så  aggressive  sjæle,  som  aldrig  rækker  hånden  i  vejret 
i  klassen,  og  som  får  udslet  af  bare  nervøsitet  overat  skulle 
holde  en  2  1/2  minuts  tale?  Vi  ved,  at  missionærarbejde 
er  en  alvorlig  forpligtelse,  og  alligevel  har  vi  ikke  den  selv- 
tillid, der  er  nødvendig  for  en  aggressiv  metode.  Findes  der 
ikke  en  stilfærdig  missioneringsmetode,  som  vi  kan  be- 
gynde med,  mens  vi  oparbejder  mere  mod? 


Svaret  er:  Jo!  Der  findes  en  metode,  der  så  godt  som  er 
sikker  på  ikke  at  fornærme  nogen.  Ja,  et  af  dens  hovedfor- 
mål er  at  gøre  gode  venner  til  endnu  bedre  venner.  Den 
indebærer  brugen  af  Den  danske  Stjerne  på  den  ene  af  to 
måder:  (1)  lejlighedsvis  at  forære  eksemplarer  af  Stjernen 
væk,  og  (2)  give  gave-abonnementer.  (Der  findes  nu  sådan- 
ne halvårs-abonnementer,  der  gør  det  lidt  lettere  at  forære 
bladet  til  dine  venner.) 

Begge  metoder,  at  benytte  bladet  på,  har  absolutte  fordele 
fælles.  For  det  første  giver  Den  danske  Stjerne  det  vor- 
dende medlem  et  nøjagtigt  og  tiltalende  indblik  i,  hviken 
tilværelse  der  kan  ligge  foran  ham  som  medlem  af  kirken, 
og  om  hvordan  kirken  er  indstillet  på  at  hjælpe  med  til  at 
klare  livets  problemer.  Men  endnu  mere  vigtig  er  den 
kendsgerning,  at  han  med  Stjernen  kan  få  et  indblik  i  kir- 
ken i  enrum  med  sine  egne  tanker  og  med  den  fart,  som 
han  selv  bestemmer,  uden  at  nogen  kikker  ham  over  skul- 
deren og  siger:  „Nåh,  hvordan  går  det?  Må  jeg  sende  mis- 
sionærerne hjem  til  dig  nu?" 

Ingen  kan  have  noget  at  udsætte  på  en  sådan  fremgangs- 
måde i  forsøget  på  at  „finde",  fordi  det  er  en  naturlig 
måde  at  dele  oplysninger  og  fortælle  om  en  tro  på  uden  at 
være  aggressiv  eller  anmassende.  Ingen  føler  sig  truet.  Og 
det  er  én  af  årsagerne  til,  at  Den  danske  Stjerne  næsten 
altid  gladeligt  modtages  af  venner,  der  ikke  er  medlemmer. 

Måske  er  den  mest  almindelige  måde  at  man  gør  en  eller 
anden  opmærksom  på  en  artikel,  der  handler  om  et  emne, 
som  du  tidligere  har  talt  med  vedkommende  om.  Det  store 
udvalg  af  forskelligartede  artikler  og  emner,  som  dækkes 
af  Den  danske  Stjerne,  gør  det  let  for  dig  at  centrere  om 
det,  der  interesserer  dem,  som  du  er  i  kontakt  med. 
Specialnumre  af  Stjernen  er  især  nyttige  i  den  henseende. 
En  dag  for  nogle  måneder  siden  talte  et  medlem  af  kirken 
om  religion  med  en  arbejdskammerat,  der  ikke  var  medlem 
og  som  sagde:  „Vil  du  påstå,  at  der  i  dag  eksisterer  pro- 
feti, og  en  levende  profet?" 
„Ja,  det  tro  jeg." 

„Nå,  og  hvad  har  han  så  profeteret  fornylig?"  spurgte 
manden  —  ikke  altid  så  let  et  spørgsmål  at  besvare,  fordi 
vi  får  så  mange  råd  fra  vore  ledere,  at  det  kan  være  van- 
skeligt at  tænke  på  noget  specifikt  lige  med  det  samme. 
Men  vores  medlem  sagde:  „Jeg  kan  lade  dig  læse  noget 
af  det,  han  har  fortalt  os  fornylig."  Og  næste  dag  bragte 
han  ham  et  eksemplar  af  Stjernens  generalkonference- 
nummer og  et  andet  nummer  med  et  budskab  fra  Det  øver- 
ste Præsidentskab.  Da  manden  læste,  hvad  kirkens  præsi- 
dent havde  sagt  og  skrevet,  gjorde  det  et  stort  indtryk  på 
ham  - 

A  t  deles  om  evangeliet  måned  efter  måned! 
At  give  gave-abonnementer  er  lige  så  enkelt  som  at  give 
et  enkelt  nummer  og  har  en  ekstra  fordel :  Det  hjælper  folk 
med  at  blive  vant  til  kirkens  lærdomme  over  et  længere 
stykke  tid,  mens  du  giver  dem  den  vigtige  mulighed  for 
at  følge  op  ved  at  tale  med  dem  eller  skrive  til  dem,  idet 
du  eropmærksom  påtegn  på  oprigtig  interesse. 
Gave-abonnementer  kan  altid  gives  til  familiemedlemmer, 
som  ikke  bor  hjemme;  og  fødselsdage,  bryllupper  og  an- 

dre  særlige  begivenheder  er  gode  lejligheder  til  at  give  Den 
danske  Stjerne  i  abonnement  til  gode  venner. 
Et  gaveabonnement  kommer  næsten  altid  på  et  naturligt 
tidspunkt  under  udvikling  af  et  venskab.  En  kvinde  fortalte 
om  en  ven,  som  besvarede  alle  hendes  spørgsmål  om  kir- 
ken med  et  roligt  vidnesbyrd.  Da  hendes  udspørgen  ved- 
blev, begyndte  han  at  bringe  hende  bøger  at  læse,  især  når 
han  ikke  kunne  besvare  hendes  spørgsmål.  Ofte  havde  en 
artikel  i  Stjernen  netop  det  svar,  som  hun  havde  brug  for, 
og  han  lånte  hende  sit  eksemplar.  Hun  sagde:  „Selvfølge- 
lig endte  det  med,  at  jeg  læste  hele  bladet,  før  jeg  sendte 
det  tilbage.  Det  syntes,  som  om  hver  eneste  artikel  havde 
noget  at  gøre  med  min  særlige  situation.   Der  var  kun 


ganske  få,  som  ikke  rørte  mig  dybt."  Efter  nogle  få  gode 
oplevelser  med  Stjernen,  følte  hun  det  som  en  kompli- 
ment, da  han  gav  hende  et  abonnement  som  gave. 
Numre  af  Stjernen,  som  ligger  hjemme  hos  ikke-medlem- 
mer  eller  i  hjem,  hvor  kun  den  ene  ægtefælle  er  medlem, 
kan  have  stor  virkning,  når  et  bestemt  behov  opstår.  Føl- 
gende eksempel  fortælleren  stavsmissionær  fra  Washing- 
ton stav:  ,,Vi  blev  bedt  om  at  undervise  en  sådan  , delvis- 
medlems-familie'. Hustruen  der  ikke  var  medlem,  havde 
læst  et  særnummer  af  The  Ensign  (kirkens  engelskspro- 
gede tidsskrift  for  voksne)  og  var  overmåde  interesseret  i, 
hvad  hun  fandt  deri.  Hun  bliver  nu  undervist  i  evangeliet 
og  skal  snart  døbes." 


Hvordan  man  bestiller  et  gaveabonnement 
Hvis  du  er  som  de  fleste  mennesker,  så  har  du  adskillige 
venner  lige  nu,  som  kunne  blive  mere  interesserede  i  kir- 
ken, hvis  de  kom  til  at  modtage  Den  danske  Stjerne  regel- 
mæssigt. Du  kan  nu  give  enten  det  almindelige  ét  års 
abonnement  til  den  almindelige  pris,  eller  et  særligt  hal- 
vårs-abonnement til  halv  pris.  Det  er  en  gave,  som  du  kan 
give  på  et  hvilket  som  helst  tidspunkt  af  året,  ikke  blot 
under  dit  wards  eller  den  grens  kampagne  for  fornyelse. 
Men  med  julen  nær  er  det  måske  tiden  at  tænke  på  dem, 
som  du  ønsker  at  glæde  på  denne  måde.  Den  særlige  ku- 
pon, der  findes  indsat  i  dette  nummer,  forklarer  frem- 
gangsmåden. 

Vi  skal  erindre  om,  at  det  første  nummer  i  dette  gaveabon- 
nement vil  indeholde  et  gavekort,  der  fortæller  modta- 
geren, at  bladet  kommer  som  gave  fra  dig. 
Gaveabonnementer  kan  have  varig  betydning,  selv  i  til- 
fælde, hvor  modtageren  ikke  øjeblikkeligt  er  interesseret  i 
at  slutte  sig  til  kirken.  Et  nyt  medlem  skrev,  at  han  ikke 
blev  døbt,  før  syv  år  efter,  at  han  første  gang  blev  under- 
vist af  missionærerne.  Gennem  denne  lange  periode  var 
Den  danske  Stjerne  hans  eneste  kontakt  med  kirken.  I 
bladet  fandt  han  en  kilde  til  styrke  og  vejledning  mange 
gange,  når  han  følte  sig  nedtrykt. 

„Jeg  ville  ikke  have  noget  særligt  at  gøre  med  kirken," 
sagde  han,  „men  jet  har  altid  læst  Stjernen  og  fået  noget 
ud  af  den.  Den  har  spillet  en  stor  rolle  for  mig,  og  til- 
sidst  bragte  den  mig  også  ind  i  den  sande  kirke." 


Tag  dem  med  i  søndagsskolen 


til    nadvermøde,    hjælpeforeningens    møder,    de    unges 

møde,  en  fest  eller  noget  andet! 

Søndagsskolens  undersøgerklasse  er  som  skræddersyet 

til  en  venlig  introduktion  til  diskussion  om  evangeliske 

emner. 

I  vort  forhold  til   interesserede  ikke-medlemmer  kommer 

der  ofte  et  tidspunkt,  hvor  det  synes  naturligt  og  logisk  at 

invitere  dem  i  kirke, 

Når  det  sker,  er  det  første  møde,  du  vil  indbyde  dem  til, 
sandsynligvis  søndagsskolen,  fordi  søndagsskolen  har  et 
kursus,  der  udmærket  egner  sig  for  dem,  der  først  lige  er 
ved  at  lære  om  evangeliet  —  enten  dit  ward  eller  gren  er 
så  godt  udbygget,  at  der  findes  en  ,, undersøgerklasse", 
eller  alle  voksne  samles  i  seniorklassen. 
Denne  klasse  er  søndagsskolens  modpart  til  den  organi- 
serede missionærindsats,  idet  man  her  påbegynder  under- 
visning, hvor  arbejdet  med  ,,at  finde"  erfuldført. 
Et  nyt  medlem  af  kirken  fortæller,  hvor  effektiv  en  del  af 
missionærarbejdet  underøgerklassen  kan  være: 
„Jeg  plejede  at  tale  religion  med  et  medlem  af  kirken,  som 
arbejdede  ved  bordet  ved  siden  af  mig,  og  en  dag  kom  det 
til  det  punkt,  hvor  jeg  stillede  ham  spørgsmål,  hver  gang 
vi  havde  en  pause.  Han  var  meget  tålmodig,  og  hvis  han 
ikke  kendte  svaret,  kom  han  med  en  bog  elleret  blad. 
Jeg  lærte  en  masse  om  forskellige  emner,  men  jeg  kunne 
ikke  få  dem  til  at  hænge  sammen.  Han  var  altid  glad  for 
at  tale  med  mig,  men  efter  nogen  tids  forløb  var  det,  som 
om  jeg  løb  tør  for  spørgsmål,  samtidig  med  at  jeg  følte 
det,  som  om  jeg  havde  hundrede  ting  at  spørge  om.  Det 
var  meget  frustrerende. 

Så  en  dag  sagde  han  til  mig :  ,Hør  nu  her,  hvorfor  kommer 
du  ikke  med  mig  i  kirke  på  søndag?  Der  er  en  søndags- 
skoleklasse dér,  som  vil  give  dig  en  ganske  god  oversigt 
over,  hvad  vi  tror  .  .  .  bedre  end  jeg  kan.  Hvorfor  ikke 
komme  der  et  par  gange,  og  hvis  du  derved  kan  fåsammen- 
hæng  i  det  hele,  så  er  det  fint.  Hvis  det  ikke  hjælper,  så 
ved  du  i  hvert  fald  med  dig  selv,  at  du  har  gjort  et  hæder- 
ligt forsøg.  Hvad  siger  du?' 

Jeg  gik  med  ham  i  søndagsskolen,  og  det  lærte  jeg  en  hel 
masse  af.  Jeg  ved  godt,  at  jet  lavede  et  nummer  ud  af  det, 
de  første  to  gange,  fordi  jeg  blev  ved  med  at  sige  sådan 
noget  som:  ,Åh  ja  selvfølgelig,  nu  forstår  jeg'  og  ,det  er 
rigtigt;  selvfølgelig  er  det  det'.  Igen  og  igen.  Jeg  begyndte 
at  se  planen  i  det  hele,  og  det  var  bare  skønt.  Jeg  tror  nok, 
at  jeg  var  tre  eller  fire  skridt  foran  missionærerne,  da  de 
begyndte  at  undervise  mig." 

Undersøgerklassens  kursus  er  det  helt  rigtige  for  under- 
søgere på  alle  stadier  —  dem,  som  er  ved  at  blive  under- 
vist af  missionærer  og  sådanne,  som  bare  er  interesseret  i 
at  lære  noget  om  kirken,  fordi  det  både  er  et  introduktions- 
kursus for  nye  medlemmer  af  kirken  og  et  opfrisknings- 
kursus  for  nyligt  genaktiverede  medlemmer: 

Det  er  nok  en  søndagsskoleklasse  men  den  er  samordnet 
med  halvfjerdsernes  arbejde  i  wardet  eller  grenen,  hvilket 
yderligere  knytter  den  til  det  organiserede  missionærar- 
bejde.  Undervisningen  udføres  af  en  halvfjerds,  hvis  det  er 
muligt. 

Den  bedste  måde  at  fortælle  dine  venner  om  undersøger- 
klassen er  måske  at  forklare  nøjagtigt,  hvilken  slags  klasse 
den  er  i  sammenligning  med  andre  søndagsskoleklasser 
for  voksne.  Forklar,  at  seniorklassens  kursus  dækker  alle 
skrifterne  over  en  otte-års  periode.  Dette  år  vil  vi  f.eks. 
blive  færdige  med  anden  halvdel  af  Mormons  Bog.  Derefter 
vil  der  komme  to  år  med  Lære  og  Pagter  og  kirkens  histo- 
rie; derefter  Den  kostelige  Perle  og  Det  gamle  Testamente; 
og  så  Det  nye  Testamente  og  tilbage  til  Mormons  Bog.  Det 


er  en  bestandig  cyklus  af  evangelisk  undervisning  gennem 
skrifterne. 

Undersøgerklassens  kursus  „Evangeliets  grundprincipper" 
er  anderledes,  idet  det  er  et  grundkursus  eller  en  oversigt 
over  hele  evangeliet,  præsenteret  i  tolv  lektier.  Det  er  be- 
regnet på  at  give  et  menneske  en  solid  grundvold,  før 
det  kommer  ind  i  malstrømmen  af  evangeliske  studier. 
Lektierne  er  udarbejdet  på  en  sådan  måde,  at  det  ikke  be- 
tyder noget,  på  hvilket  punkt  undersøgeren  begynder  i 
serien.  For  eksempel  kan  man  begynde  med  lektie  syv 
og  fortsætte  til  lektie  tolv  for  derefter  at  fortsætte  med 
første  lektie  og  gå  videre  med  dem  til  lektie  seks  —  man 
kan  få  dem  i  en  hvilken  som  helst  rækkefølge  efter  ønske, 
og  uden  at  nogen  behøver  at  føle  sig  ilde  berørt,  hvis 
rækkefølgen  brydes. 

Indvævet  i  lektierne  er  en  præsentation  af  frelsesplanen. 
Undersøgeren  vil  lære  om  gengivelsen  af  evangeliet  gen- 
nem profeten  Joseph  Smith  ;  noget  om  templer  og  præste- 
dømmeordinanser;  en  hel  del  om  familiens  evige  natur;  og 
også  om  lydighedens  velsignelser.  Han  vil  også  lære  om 
vidnesbyrd  og  om  den  måde,  hvorpå  kirken  er  organiseret 
for  at  varetage  sine  medlemmers  behov. 
Lige  så  vigtig  for  det  vordende  medlems  smertefri  over- 
gang til  en  sidstedages  helligs  levevis,  er  det,  at  han  lærer 
om  alt  det,  der  kan  redde  ham  fra  megen  forvirring  og  muli- 
ge forlegenheder.  For  eksempel  vil  han  lære  mange  udtryk, 
som  er  hverdagsord  for  den,  der  længe  har  været  medlem, 
men  let  kan  virke  forvirrende  på  den  nyligt  tilkomne  — 
udtryk  som  „biskop"  og  „højrådsmedlem"  og  andre  som 
„at  salvede  syge"  og  „fasteofre". 

Han  vil  lære  om,  hvordan  familien  passer  ind  i  kirkens  or- 
ganisation, og  om,  hvor  grundlæggende  en  enhed  den  er. 
Og  han  vil  lære  noget  om  præstedømmets  og  hjælpeor- 
ganisationernes opbygning. 

Hvis  du  fortæller  din  ven  om  undersøgerklassen  som  en 
slags  rundrejse  i  evangeliet,  der  vil  hjælpe  ham  til  at 
„klare"  det  store  emne,  vil  han  sandsynligvis  være  glad  for 
at  komme  der!  De,  der  kommer,  kan  regne  med  at  få  enkel 
og  god  undervisning,  høre  vidnesbyrd  og  opleve  venskab. 
Når  du  virkelig  får  lejlighed  til  at  invitere  dine  ikke-med- 
lemsvenner  til  søndagsskole,  bør  du  først  sikre  dig,  at 
undersøgerklassen  virkelig  er  i  gang  på  dette  tidspunkt. 
De  fleste  ward  og  grene  holder  klassen  løbende,  men  lej- 
lighedsvis vil  der  være  en  pause  på  nogle  uger  mellem 
de  12  lektier.  Du  vil  også  gøre  klogt  i  at  ledsage  dine  ven- 
ner til  deres  første  time  i  denne  klasse  for  at  introducere 
dem  for  læreren  og  de  andre  medlemmer  af  klassen.  Om 
du  så  vil  fortsætte  med  at  komme  dér,  må  afhænge  af 
omstændighederne.  I  den  retning  må  du  være  meget 
påpasselig  og  fintmærkende.  Lejlighedsvis  vil  din  tilstede- 
værelse afholde  dine  venner  fra  at  stille  spørgsmål  helt 
frit.  I  sådanne  tilfælde  bør  du  lade  dem  være  alene  og 
overlade  dem  til  selv  i  fred  at  kaste  et  blik  på  kirken  i  al 
fredsommelighed  uden  nogen  form  for  pression.  I  almin- 
delighed er  der  imidlertid  sandsynlighed  for,  at  dine  venner 
vil  føle  sig  bedre  tilpas  med  dig  ved  deres  side,  og  i  det 
tilfælde  bør  du  forsøge  at  overvære  alle  timerne  sammen 
med  dem.  Er  der  ingen  „undersøgerklasse"  i  din  søndags- 

skole,  bør  du,  før  du  bringer  dine  venner  med,  tale  med 
seniorklassens  lærer,  således  at  han  er  parat  til  at  indrette 
sin  undervisning  efter  det  niveau,  som  dine  venner  står 
på.  Han  vil  så  også  have  mulighed  for  at  byde  dem  vel- 
kommen og  måske  lade  dig  præsentere  dem  for  klassen. 
En  mand  fortalte  om  et  interessant  tilfælde  den  første 
gang,  han  besøgte  undersøgerklassen  med  en  nabo. 
„Jeg  havde  nogle  blandede  følelser,  lige  da  jeg  kom," 
sagde  han.  „Jeg  var  bare  en  smule  interesseret  i  at  finde 
ud  af,  hvad  mormonerne  troede,  men  jeg  var  bange  for, 
hvad  nogen  mon  ville  sige  til,  at  jeg  lugtede  af  tobak.  Jeg 
vidste  jo,  at  mormonerne  ikke  røg.  Men  da  jeg  kom  i 
klassen,  hvem  traf  jeg  så?  min  anden  nabo!  Jeg  vidste,  at 
han  havde  røget  i  årevis,  og  han  så  også  en  smule  fåret  ud. 
Men  da  han  fik  øje  på  mig,  tøede  han  op  med  et  bredt 
smil,  og  vi  holdt  sidenhen  sammen  gennem  hele  kurset.  Vi 
kom  også  godt  ud  af  det  med  alle  de  andre." 
Og  en  kvinde  sagde  dette  om  sine  oplevelser  i  klassen: 
„Jeg  tror  nok,  jeg  var  et  virkeligt  problem  for  min  nabo, 
selv  om  hun  aldrig  ville  indrømme  det.  Jeg  sad  dér  otte 
lektier  igennem  uden  at  føle,  at  der  var  noget  dér,  som  jeg 
kunne  eller  egentlig  skulle  forpligte  mig  til.  Men  jeg  blev 
ved  med  at  komme  igen  sammen  med  hende.  En  søndag, 
da  jeg  kom  hjem,  satte  jeg  mig  ned  og  tænkte  en  stund,  og 
pludselig  forstod  jeg,  at  jeg  havde  lært  meget  mere,  end 


jeg  havde  tænkt  mig.  Jeg  var  forbavset  over,  så  meget  mit 
syn  på  livet  havde  forandret  sig  lidt  efter  lidt,  og  hvor  lyst 
alting  nu  forekom.  Hun  var  virkelig  forbavset,  da  jeg  ringede 
hende  op  og  sagde:  „Hvad  skal  jeg  nu  gøre?"  Hendes  ven, 
der  var  medlem  præsenterede  hende  for  missionærerne, 
og  hun  blev  døbt  nogle  få  uger  senere. 
Når  du  overværer  en  klasse  sammen  med  dine  ikke-med- 
lemsvenner,  vil  det  blive  forventet  af  dig,  at  du  deltager  og 
bærer  dit  vidnesbyrd.  Men  det  er  meget  vigtigt,  at  du  ikke 
dominerer  diskussioner  og  bliver  så  ivrig,  at  du  taler  om 
mere  vidtrækkende  emner,  som  lektierne  ikke  er  beregnede 
på  at  skulle  dække.  For  megen  snakken  fra  din  side  gør 
det  vanskeligt  for  dine  gæster  at  lære  nogle  af  de  mere 
enkle  ting.  Ældste  Boyd  K.  Packer  sagde  engang,  at  det  er 
som  at  „sætte  to  vandslanger  sammen,  når  vandet  fosser 
igennem  den  ene  for  fuldt  tryk".  (Tale  til  søndagsskole- 
ledereden?.  okt.1972.) 

Når  lejligheden  byder  sig  til  at  invitere  dine  venner  til  kirke, 
vil  det  ideelle  sted  at  medbringe  dem  sædvanligvis  være 
undersøgerklassen.  Den  er  beregnet  på  at  skabe  det  sær- 
lige led  mellem  nysgerrighed  med  hensyn  til  evangeliet  og 
begyndelsen  til  en  klar  forståelse  af,  hvad  kirken  kan  byde 
sine  medlemmer.  Det  er  en  af  de  broer,  som  det  vordende 
medlem  kan  gå  over  på  sin  rejse  til  en  mere  fuldkommen 
forståelse  af  Jesu  Kristi  evangelium. 

Hvordan 
man  bærer 
vidnesbyrd 

AF  STEPHEN  R.  COVEY 


Hvad  er  et  vidnesbyrd? 

Sommetider  bliver  jeg  forbløffet  over  et  vidnesbyrds  kraft. 
Når  alt  kommer  til  alt,  så  er  det  jo  blot  et  par  enkelte  ord 
mere,  end  hvad  vi  almindeligvis  ville  sige  til  et  menneske 
—  for  sådan  forkommer  det  jo,  ikke?  Men  hvilken  magt  har 
ikke  de  ord! 

For  eksempel  talte  jeg  til  missionærerne  på  sprogskolen, 
da  jeg  pludselig  følte  mig  tilskyndet  til  at  bære  vidnesbyrd 
om  hver  enkelt  persons  indre,  personlige  værdi.  Jeg  frem- 
hævede, at  der  ikke  var  grund  til  at  sammenligne  sig  selv 
med  nogen  anden,  at  Herren  kendte  og  elskede  hver  enkelt 
som  et  selvstændigt  væsen  og  havde  særlig  vejledning  og 
kraft  til  at  hjælpe  hver  enkelt  med  at  tage  de  næste  skridt, 
osv.  osv.  Bagefter  var  der  adskillige,  som  bad  mig  bære 
det  samme  vidnesbyrd  igen  og  at  give  mere  forklaring, 
næsten  som  om  de  desperat  ønskede  at  tro  det.  En  af  dem 
synes  næsten  overvældet  af  lettelse  og  glæde. 
Jeg  husker  mange  gange,  hvordan  jeg,  efter  at  have  belært 
om  evangeliet  til  undersøgere  i  missionsmarken,  til  med- 
lemmer ved  møder  i  kirken,  til  nogen,  som  har  søgt  råd 
hos  mig,  eller  til  fremmede  i  et  fly,  har  følt  mig  tilskyndet 
til  at  bære  vidnesbyrd  om  Frelserens  eksistens 
og  kraft.  Når  jeg  således  har  båret  vidnesbyrd,  har  jeg  følt 
mig  som  en  kanal  eller  et  rør,  hvorigennem  kærlighed  og 
kraft  strømmede.  Selv  om  det  forekom  så  rigtigt  og  nor- 
malt den  gang,  var  jeg  ofte  bagefter  forbløffet  over  den 
næsten  mirakuløse  indvirkning  det  har,  når  et  menneske 
bærer  vidnesbyrd  over  for  et  andet  ved  Åndens  hjælp.  An- 
dres vidnesbyrd  haren  lignende  virkning  på  mig. 

Hvoraf  kommer  det,  at  aflæggelse  af  vidnesbyrd  haren  så- 
dan magt  og  er  så  nødvendigt?  Man  kan  tænke  sig  i  det 
mindste  tre  årsager.  For  det  første  er  aflæggelse  af  vid- 
nesbyrd den  reneste  form  formenneskelig  kommunikation. 
Den  dybeste  mening,  den  dybtfølte  overbevisning  i  ens 
sjæl  gives  til  et  andet  menneske  ved  hjælp  af  Helligånden 
som  medium.  ,, Derfor  forstår  den,  der  prædiker,  og  den, 
der  hører,  hinanden,  og  begge  bliver  opbygget  og  glæder 
sig  med  hinanden"  (L&P  50:22).  Herren  ønsker,  at  hans 
børn  skal  høre  og  modtage  guddommelige  sandheder,  så 
de  kan  leve  ved  dem  og  modtage  mere. 
For  det  andet  hjælper  aflæggelsen  af  vidnesbyrd  os  til  at 
føle  os  mindre  ,, fremmed  her".  Utvivlsomt  kendte  vi,  før 
vi  kom  hertil,  mange  evige  sandheder,  og  „rene  vidnes- 
byrd" gennemtrænger  i  tilstrækkelig  grad  sløret  for  at  min- 
de os  om  vor  førjordiske  åndelige  viden.  Til  en  vis  grad 
følervi  os  ,, hjemme". 

Præsident  Joseph  F.  Smith  forkyndte:  ,, Enhver  iøjnefal- 
dende sandhed,  der  kommer  så  stærkt  til  hjerte  og  sind 
hos  et  menneske,  er  blot  en  opvågnen  af  åndens  erin- 
dring." Han  spurgte  derefter:  „Kan  vi  kende  til  noget  her, 
som  vi  ikke  vidste,  før  vi  kom  her?" 

For  det  tredie,  så  hungrer  mennesker  efter  et  fast  holde- 
punkt i  universet;  noget,  de  helt  og  fuldt  kan  tro  på  og 
stole  på.  Måske  er  dette  mere  rigtigt  end  nogen  sinde  før, 
fordi  næsten  alting  her  i  verden  forandrer  sig,  blandt  andet 
selv  forandringernes  hastighed.  Men  også  den  øges  be- 
standigt. Der  må  findes  noget  uforanderligt,  som  er  sandt! 
Ellers  er  vi  tilbøjelige  til  at  ty  til  forsvar  som  forudfattethed 


og  kynisme  for  at  holde  os  usårbare  overfor  alle  de  ube- 
standige kræfter,  der  spiller  om  vor  tilværelse. 
Et  ægte  vidnesbyrd  danner  i  sig  selv  en  rustning  og  gør 
sådanne  forsvar  unødvendige  (studér  L&P  27:15-18)  og, 
når  et  vidnesbyrd  først  er  født,  kan  det  opretholde  håbet 
på  det  område  hos  de  lyttende  om,  at  der  findes  noget, 
som  er  evigt. 

Hvordan  skulle  vi  bære  vort  vidnesbyrd? 
Der  er  sandsynligvis  lige  så  mange  svar  på  det  spørgsmål 
som  der  er  mennesker.  Men  der  findes  nogle  grundlæg- 
gende idéer,  som  kan  have  almengyldig  værdi.  Tænk  over 
disse  ti  retningslinier: 

1 .  Bær  vidnesbyrd  ved  og  gennem  Ånden.  Det  rette  tid- 
spunkt er  ofte  altafgørende.  Ved  at  dyrke  den  Åndens  gave, 
der  kaldes  dømmekraft,  ved  at  bede  specielt  om  vidnesbyr- 
dets ånd  og  ved  at  være  åben  og  modtagelig,  vil  vi  komme 
til  at  vide,  hvornår  og  hvordan  vi  bør  bære  vidnesbyrd. 
Det  er  upassende,  ja,  ødelæggende  at  bære  vidnesbyrd, 
når  Ånden  ikke  er  til  stede,  når  der  ikke  føles  kærlighed, 
når  det,  som  vi  har  forkyndt,  har  været  svagt  og  forvirren- 
de, og  når  vore  personlige  forhold  tydeligvis  ikke  svarer  til 
vore  ord. 

„Og  Ånden  skal  gives  jer  ved  troens  bøn,  og  dersom  I  ikke 
modtager,  skal  I  ikke  undervise"  (L&P  42:14). 
Selv  om  et  vidnesbyrd  absolut  indebærer  følelser,  så  er 
det  mere  end  følelser,  og  det  er  nødvendigt  at  vi  vogter  os 
for  upassende  og  overdrevne  udtryk  for  følelser,  der  kan 
være  egocentriske  og  uægte.  Et  vidnesbyrd  bekræfter  og 
sætter  prik  over  vore  belæringer.  Det  udgør  ikke  nogen 
erstatning  for  dem. 

Vi  bør  heller  ikke  overdrive  det  formelle  vidnesbyrd  ved 
at  sige:  „Jeg  ved",  „Jeg  ved",  hvert  andet  øjeblik.  Også 
det  kan  efterhånden  miste  sin  virkning. 
Vi  bærer  vort  vidnesbyrd  uformelt  med  den  naturlige  stem- 
meføring, som  vi  bruger,  når  vi  forklarer  evangeliske  prin- 
cipper og  med  den  grad  af  respekt,  som  vi  viser  andre 
(tænk  på  Johs.  13:34-35). 

2.  Bær  vidnesbyrd,  når  du  føler  stor  kærlighed.  Ja,  det 
er  i  sig  selv  en  form  for  vidnesbyrd  at  vise  kærlighed,  når 
man  belærer  om  evangeliske  sandheder.  Det  er  ofte  umu- 
ligt for  folk  at  modtage  mere  lys  og  sandhed,  medmindre 
de  fornemmer  en  kærlig  interesse  fra  vor  side  på  forskel- 
lige måder,  også  når  det  gælder  om  at  undervise  dem  og 
bære  vidnesbyrd  for  dem,  at  bede  med  dem  og  opmuntre 
dem,  at  forsikre  dem,  understrege  for  dem  og  forstå  dem, 
at  ledsage  dem  og  ofre  sig  for  dem.  Mange  forældre, 
lærere  og  medlemsmissionærer,  som  gør  de  første  ting, 
men  ikke  de  sidste,  ville  blive  forbavsede  hvis  de  kendte 
kraften  og  magten  i  alle  ting  tilsammen. 
Retfærdig  brug  af  myndighed  sker  gennem  karakteregen- 
skaber og  ikke  på  grund  af  stillingen.  Et  vidnesbyrd  fra 
et  bemyndiget  menneske,  som  bruger  overtalelse,  ven- 
lighed, blidhed,  uskrømtet  kærlighed,  osv.,  er  mange 
gange  mere  magtfuldt  og  indflydelsesrigt  end  et  vid- 
nesbyrd fra  én,  som  mangler  indvendig  styrke  og  låner  den 
fra  sin  stilling.  Efter  min  mening  kan  præsident  Kimball 
„være  frimodig  og  direkte"  i  sine  udtryk  og  vidnesbyrd 


først  og  fremmest,  fordi  hans  kærlighed  og  ydmyghed  er 
så  tydelig  for  alle. 

3.  Bær  vidnesbyrd  for  folk,  ikke  mod  dem.  Formålet  er  at 
opmuntre  dem,  ikke  at  fordømme  dem.  Selv  i  de  tilfælde, 
vi  kender  fra  skrifterne,  hvor  vidnesbyrd  blev  båret  *imod 
folks  sjæle,  var  det  endelige  formål  at  kalde  (ryste)  til  om- 
vendelse og  velsigne,  ikke  fordømme. 

4.  Bær  lejlighedsvis  vidnesbyrd,  efter  Åndens  tilskyndelse, 
om  det  andet  menneskes  herkomst  og  værdi  og  om  han 
eller  hendes  evner  til,  med  Guds  hjælp,  at  acceptere  og 
adlyde  den  givne  sandhed,  og  også  om  magten  eller  fri- 
heden til  at  vælge  at  ville  adlyde.  Som  missionspræsident 
skrev  jeg  et  brev  til  hver  nyomvendt  og  bad  om  et  brev  fra 
vedkommende,  hvori  de  pågældende  kunne  fortælle  om 
omvendelsesprocessen,  bl.a.  også  de  problemer  og  den 
modstand,  som  de  mødte.  Omkring  halvdelen  of  svarene 
antydede,  at  lige  fra  begyndelsen  havde  de  aldrig  tvivlet 
på  budskabets  sandhed.  De  tvivlede  på  sig  selv.  De  be- 
tvivlede deres  eget  værd  eller  deres  evne  til  at  efterleve 
sandheden. 

Men  når  mennesker  bliver  klar  over  deres  himmelske  her- 
komst, over  deres  guddommelige  muligheder  og  over 
deres  frihed  eller  magt  til  at  vælge  hvad  de  vil  svare  i 
en  hvilken  som  helst  situation,  åbnes  og  frigøres  noget 
betydningsfuldt  i  dem,  som  gør  dem  stærkere. 
Når  vi  vidner  om  et  andet  menneskes  virkelige  identitet  og 
værd,  får  den  pågældende  håb  og  mod. 

5.  Bær  vidnesbyrd  i  henhold  til  inspiration.  Vidnesbyrd 
kommerfra  Helligånden.  De  kommertil  én,  som  er  åben  og 
søger,  og  som  prøver  at  være  trofast  over  for  den  sand- 
hed, han  allerede  har.  Ellers  har  mange  mennesker  den 
kulturelle  opfattelse,  at  vejen  til  sandhed  er  intellektuel, 
hvilket  til  en  vis  grad  er  rigtigt  men  så  sandelig  ikke  den 
vigtigste.  Folk  vil  komme  til  at  kende  sandheden  i  samme 
grad  som  de  er  ærlige  over  for  den  sandhed,  de  allerede 
har.  For  at  finde  sandheden  må  vi  begynde  med  at  være 
ærlige.  Jeg  husker  mange  gange  at  have  undervist  men- 
nesker, som  hævdede  at  tvivle  på  Joseph  Smiths  historie. 
De  havde  virkelige  problemer  med  tobak  og  kaffe  (eller 
andre  problemer  som  Ånden  vidnede  om),  og  vi  fortalte 
dem  altid,  at  hvis  de  ville  efterleve  visdomsordet,  ville  de 
modtage  skjulte  skatte  af  kundskab,  dermed  også  et  vid- 
nesbyrd om  Joseph  Smiths  profetiske  kaldelse.  ,,l  får  intet 
vidnesbyrd,  førend  jeres  tro  er  blevet  prøvet"  (Ether  12:6). 
Mange  erkendte  straks  det  virkelige  problem  og  overvandt 
senere  den  pågældende  vane  og  oplevede  opfyldelse  af 
løftet. 

6.  Fortæl  det  lejlighedsvis  til  andre,  når  du  føler  Ånden, 
og  du  mærker,  at  de  også  føler  den.  Ellers  får  mange  for- 
kerte idéer  om,  hvad  der  kan  forventes,  og  bliver  ved  at 
være  på  udkig  efter  noget  mere  dramatisk  og  mystisk, 
mens  de  „ser  forbi  målet"  og  tilsidesætter  den  stille, 
sagte  stemmes  sødme,  harmoni  og  rolige  overbevisende 
fred. 

„Min  ven,  den  samme  søde,  fredfyldte  ånd,  som  både  du 
og  jeg  føler  lige  nu,  er  den  samme  ånd,  du  vil  føle,  når  du 
med  bøn  i  hjertet  overvejer  om  Mormons  Bog  er  sand  eller 
ikke." 

7.  ..Lær  at  stoppe  op,  når  du  bærer  vidnesbyrd,  for  at 
give  den  anden  tid  til  at  tænke  og  føle.  Jeg  husker,  hvor- 
dan jeg  betragtede  ældste  Boyd  K.  Packer  oplære  sine 
missionærer  i  New  England  i  at  sætte  tempoet  ned, 
når  de  gennemgik  deres  lektier  for  vordende  medlemmer, 
og  især  at  standse  op,  når  de  gav  deres  vidnesbyrd  for 
at  give  Ånden  lejlighed  til  at  udføre  sit  uovertrufne  om- 
vendelsesmirakel.  „Vær  rolig.  Tro.  Se  dem  ind  i  øjnene. 
Og  bær  så  dit  vidnesbyrd." 

„Vær  stille  og  vid,  at  jeg  er  Gud"  (L&P  101 :16). 

8.  Benyt  bevidnende  ord  og  udtryk,  som  kan  forstås  af 
dem,  der  tales  til.  Alt  for  mange  kommunikationsvanske- 
ligheder skabes  ganske  unødvendigt  ved  almindeligt  kirke- 
sprog, som  ikke-medlemmer  ikke  forstår.  (For  eksempel  er 
ord  som  „vidnesbyrd",  „nadver",  „præstedømme" 
„familiehjemmeaften",  „ward",  „gren",  „stave",  „tien- 
de" og  mange  flere,  udtryk,  som  let  kan  misforstås  eller 
slet  ikke  forstås.)  Ligesom  vi  ikke  burde  betænke  os  på  at 
lære  et  andet  sprog,  burde  vi  ikke,  når  vi  kommunikerer, 
betænke  os  på  at  holde  os  inden  for  det  sprogbrug,  som 
andre  benytter. 

Herren  selv  er  det  fuldkomne  eksempel  på  dette.  Det  er 
hans  profeter  også.  Nephi  sagde:  „Thi  min  sjæl  finder  be- 
hag i  klarhed,  thi  på  denne  måde  virker  Gud  Herren  blandt 
menneskenes  børn.  Thi  Gud  Herren  oplyser  forstanden, 
og  han  taler  til  mennesker  i  deres  eget  sprog  og  til  deres 
forstand"  (2  Nephi  31  :3). 

9.  Bered  dig  til  at  bære  vidnesbyrd.  Bed  specielt  om  vid- 
nesbyrdets ånd.  Bed  om  mod  til  at  give  det  udtryk.  Ydmyg 
dig  i  faste  og  omvendelse.  Det  er  værd  at  tænke  over,  at 
det  månedlige  vidnesbyrdsmøde  kommer  lige  efter  faste 


og  fornyelse  af  vore  pagter.  Et  vidnesbyrd  til  et  sådant 
møde  er  også  mere  end  at  give  udtryk  for  taknemmelighed, 
så  smukt  og  rigtigt  taknemmelighed  end  kan  være.  Det 
omfatter  bl.a.  også  at  man  udtrykker  sin  overbevisning, 
erklærer  sin  stilling,  giver  udtryk  for  sin  sjæls  dybeste 
overbevisning,  født  af  Ånden,  om,  at  Jesus  Kristus  er 
Guds  Søn,  at  Joseph  Smith  og  hans  efterfølgere  virkelig 
var  kaldede  til  at  være  profeter,  og  at  kirken  ledes  af  Jesus 
Kristus. 

Den  måde  vi  lever  på  er  vort  tydeligste  vidnesbyrd,  specielt 
når  vi  er  under  pres  og  trusler  og  all  igevel  lever  retskaffent. 
Over  et  stykke  tid  afspejler  det,  hvad  vi  virkelig  tror.  Hvis 
vore  handlinger  er  i  harmoni  med  den  tro,  vi  giver  udtryk 
for,  vil  Herren  benytte  os  og  bære  vidnesbyrd  gennem  os 
på  en  eller  anden  måde  til  enhver,  vi  træffer. 
10.  Bær  vidnesbyrd.  Bær  ofte  vidnesbyrd.  Månedligt. 
Ugentligt.  Dagligt.  Både  formelt  og  uformelt.  Som  en 
muskel  vil  vores  evne  til  at  bære  vidnesbyrd  vokse  gennem 
oprigtig  anvendelse.  Relativt  få  af  vor  himmelske  Faders 
børn  har  et  vidnesbyrd  om  disse  kostelige  sandheder  og 
kræfter,  som  alene  kan  helbrede  enkeltpersoner  og  fami- 
lier og  endog  nationer.  Hvis  den  gennemtrængende  ind- 
flydelse af  disse  få  gøres  svagere  på  grund  af  urenhed  eller 
menneskelig  frygt,  hvordan  kan  Herren  så  udføre  sit  betyd- 
ningsfulde arbejde?  „Hvis  saltet  mister  sin  kraft,  hvormed 
skal  så  jorden  saltes?"  (Se  Matt.  5:13)  „Men  i  nogle  har 
jeg  ikke  behag,  thi  de  vil  ikke  oplade  deres  mund;  men  af 
frygt  for  mennesker  skjuler  de  det  talent,  som  jeg  har  givet 
dem.  Ve  sådanne,  thi  min  vrede  er  blusset  op  imod  dem. 
Og  dersom  de  ikke  er  mere  trofaste  imod  mig,  skal  det, 
som  de  har,  tages  fra  dem."  (L&P  60: 2-3). 


THAILAND: 

Lille  gren  sætter  sit  præg  på  missionærstyrken 

Grenen  i  Chiang  Mai,  der  er  på  70  medlemmer,  og  ligger 
i  det  nordlige  Thailand,  har  for  nylig  sendt  sit  fjerde  med- 
lem på  mission  indenfor  10  måneder.  Grenen  er  nu  ans- 
varlig for  halvdelen  af  de  lokale  fuldtidsmissionærer  fra 
Thailand  Bangkok  missionen. 

De  tre  ældster  og  den  ene  kvindelige  missionær  har  alle 
haft  lederstillinger  i  grenen,  siger  grenspræsidenten, 
Karun  Manakan. 

De  fire  er  allesammen  udgået  fra  universitetet  og  tre  af  dem 
forlod  lærerstillinger  i  Chiang  Mai's  højere  skoler  for  at 
tage  på  deres  mission.  Søster  Chanintorn  Aksorntup  tog 
på  mission  i  oktober  måned  efter  at  have  taget  eksamen 
fra  Chiang  Mai's  lærerseminarium.  Hun  blev  efterfulgt  af 
ældste  Wisit  Khanakham,  der  havde  studeret  ved  og  taget 
eksamen  fra  Bangkoks  Ramkamhaeng  universitet. 
Ældste  Panu  Phumipayap,  også  med  eksamen  fra  lærer- 
seminariet, var  den  eneste,  der  rejste  på  mission,  og 
ældste  Damrong  Pimmanpisut,  som  har  eksamen  fra 
Chiang  Mai  iniversitetet,  blev  den  sidste  af  de  fire. 


* 


Lære  og  Pagter,  afsnit  4. 

Åbenbaring,  givet  gennem  profeten  Joseph  Smith  til  fa- 
deren Joseph  Smith  sen.  i  februar  1829  i  Harmony,  Pen- 
sylvanien.  —  De  nødvendige  egenskaber  for  arbejdet  i  Her- 
rens vingård  fremsættes. 

1 .  Se,  nu  er  et  vidunderligt  værk  ved  at  komme  frem  blandt 
menneskenes  børn. 

2.  Se  derfor  til,  o,  I,  der  indtræder  i  Guds  tjeneste,  at  I 
tjener  ham  af  jeres  hele  hjerte,  sjæl,  sind  og  styrke,  så 

*     *  I  kan  stå  ulastelige  for  Gud  på  den  yderste  dag. 

3.  Dersom  I  derfor  ønsker  at  tjene  Gud,  da  er  I  kaldet  til 
arbejdet. 

4.  Thi  se,  marken  er  allerede  hvid  til  høsten,  og  se,  den, 
der  bruger  seglen  med  hele  sin  styrke,  samler  et  for- 
råd, så  han  ikke  omkommer,  men  sikrer  sin  sjæl  frelse. 

5.  Og  tro,  håb,  barmhjertighed  og  kærlighed  og  med  øjet 
alene  henvendt  på  Guds  ære  gør  ham  skikket  til  dette 
værk. 

6ø  Kom  tro,  dyd,  kundskab,  mådehold,  tålmodighed,  bro- 
derlig kærlighed,  gudsfrygt,  gavmildhed,  ydmyghed  og 
flid  i  hu. 

7.  Bed,  så  skal  I  få,  bank  på,  så  skal  der  lukkes  op  for  jer. 
Amen. 

Børnestjernen 


For  omkring  fire  år  siden  flyttede  familien  Niedzwiedz 
ind  i  huset  lige  over  for  os.  Jeg  kom  hurtigt  til  at  ken- 
de familien  godt,  især  deres  datter  Debbie,  som  blev 
min  bedste  veninde. 

En  dag  for  omkring  to  år  siden  tog  jeg  Debbie  med  til 
primary.  Og  derefter  gik  hun  med  mig  næsten  hver 
uge.  Ikke  længe  efter  begyndte  hendes  mor  at  stille 
spørgsmål  om  kirken,  når  jeg  var  ovre  at  lege  med 
Debbie.  Somme  tider  gik  Debbie  og  hendes  familie 
med  os  i  søndagsskole.  For  omkring  to  måneder  si- 
den sagde  Debbie  pludselig,  mens  vi  sad  i  vores  pri- 
maryklasse: „Min  far  siger,  at  vi  skal  døbes  denne 
måned."  Jeg  var  lige  ved  at  dåne  af  bare  glæde.  Fa- 
milien Niedzwiedz  blev  døbt  og  er  nu  medlemmer  af 
kirken. 

Lori  Lish 


Enhver  kan 
missionere 


Hele  livet  havde  Wade  Holmstead  haft  vrøvl  med  sit 
helbred.  Men  han  syntes  at  have  fået  evne  til  at  lære 
og  forstå  som  få  elleve-årige.  Da  tiden  kom,  da  han 
var  færdig  med  primary,  var  han  ivrig  og  godt  forbe- 
redt —  parat  til  at  blive  diakon  og  spejder.  Vi  snak- 
kede med  ham,  og  da  vi  skulle  til  at  gå,  talte  vi  lidt  om 
missionærarbejde  og  hans  planer  for  fremtiden.  Så 
kom  jeg  til  at  tænke  på  nogle  af  hans  naboer,  som 
var  passive.  Børnene  gik  ikke  i  primary,  og  den  tid- 
ligere primary-præsidentinde  havde  fortalt  mig,  at 
man  havde  prøvet  på  forskellig  måde,  men  uden  held. 
Jeg  spurgte  Wade,  om  han  ville  være  missionær  og 
gøre  sit  bedste  for  at  få  disse  børn  til  primary.  Det 
indvilligede  han  i. 

Da  primary  næste  uge  skulle  til  at  begynde,  trådte 
disse  børn  ind  i  kirken.  Jeg  var  forbløffet!  Et  mirakel! 
Bagefter  så  jeg  Wade  i  forhallen,  og  jeg  spurgte  ham : 
„Hvordan  fik  du  børnene  til  at  komme?  Jeg  er  så  lyk- 
kelig." 

Han  så  lidt  forbavset  på  mig  og  sagde:  ,,Det  var  over- 
hovedet ikke  svært,  søster  Haynie.  Jeg  huskede  dem 
bare  på  det.  De  behøvede  kun  at  blive  mindet  om  det." 
Karla  Haynie,  primary-præsidentinde 

Her  er  ni  ting,  du  kan  gøre  for  at  blive  en  bedre 
missionær: 

1.  Vælg  en  ven,  som  ikke  er  medlem,  fra  skolen 
eller  nabolaget. 

2.  Invitér  denne  ven  hjem,  så  I  kan  lære  hinanden 
bedre  at  kende. 

3.  Invitér  din  ven  med  til   primary,   søndagsskolen 

eller  til  nadvermøde. 

4.  Præsentér  dine  forældre  for  denne  ven. 

5.  Bed  din  mor  invitere  din  vens  mor  til  hjælpefor- 
eningen. 

6.  Giv  din  ven  en  af  kirkens  bøger  eller  et  abonne- 
ment på  Stjernen.  (forsættes side 22) 

Fra  ven  til  ven 


AF  WILLIAM  R.  BRADFORD, 
De  halvfjerds  første  Kvorum 


Emne:  Omvendelse 


For  ikke  så  længe  siden  kikkede 
jeg  ud  af  vinduet  i  missionshjem- 
met  i  Santiago  i  Chile.  Der  kunne 
jeg  se  det  store  valnøddetræ  bag 
huset  med  en  stor  bunke  skidt  un- 
der. Og  midt  i  al  skidtet  legede  to 
smådrenge.  Det  havde  lige  regnet 
og  begge  drenge  var  oversmurt 
med  mudder.  Det  var  et  ubeskrive- 
ligt syn.  Da  de  så  mig  kikke  pådem 
gennem  vinduet,  brød  de  ud  i  store, 
hjertelige  smil,  og  så  gik  det  op  for 
mig,  at  det  var  min  søn  Chris  og 
hansven  David.  Chris' ansigt  var  så 
fuldt  af  mudder,  at  da  han  smilede, 
kom  hans  tænder  frem  som  seks 

små  mandler  ovennpå  en  chocola- 
dekage. 

Lidt  senere  var  det  tid  at  komme 
ind,  og  David  var  gået  hjem,  så  jeg 
sendte  Chris  ovenpå  for  at  få  et 
bad.  Vi  spøgede  med,  hvordan  det 
nok  ville  tage  tre  badekar  fulde  af 
vand  at  gøre  ham  ren.  Det  første 
måtte  skovles  ud  som  det  rene 
skidt,  det  andet  tømmes  ud  med 
en  spand  som  flydende  mudder, 
og  måske  ville  det  sidste  kunne 
løbe  ud  genem  løbet. 
Efter  at  Chris  havde  ligget  i  blød 
nogle  minutter,  gik  jeg  ind  for  at 
hjælpe  ham  at  blive  rigtig  ren,  og 


vi  fik  en  alvorlig  samtale,  som  jeg 
håber,  han  aldrig  vil  glemme. 
Vi  hjalp  hinanden  med  at  få  den 
ene  hånd  skrubbet  ren  og  sammen- 
lignede den  så  med  den  anden,  der 
stadig  var  snavset.  ,, Minsandten, 
far,"  sagde  han,  ,,det  er  vel  nok 
dejligt  at  have  rene  hænder."  Jeg 
forklarede,  hvor  rigtigt  det  var,  og 
sagde:  „Jeg  vil  gerne  have,  at  du 
skal  vide,  at  det  ikke  er  snavs  fra 
jorden,  der  gør  folks  hænder  rigtigt 
snavsede.  Hvis  en  dreng  stjæler, 
hvis  han  er  ond  over  for  sine  ven- 
ner og  slår  dem  med  vilje,  hvis  han 
fortæller  sine  forældre,  at  han  vil 


gøre  noget  og  så  ikke  gør  det,  eller 
hvis  han  er  uartig  og  ulydig  på 
andre  måder,  så  bliver  han  virkelig 
,, snavset"  —  den  slags  som  man 
ikke  kan  vaske  af  med  vand  og  sæ- 
be. Det  er  en  slags  snavs,  som  ikke 
kan  vaskes  af,  og  selv  om  andre 
ikke  altid  kan  se  det,  så  ved  man 
med  sig  selv  inderst  inde,  at  man 
ikke  er  ren." 

Jeg  vil  gerne  have,  at  alle  mine  kæ- 
re, unge  venner  skal  vide,  at  der 
findes  forskellige  slags  snavs.  En 
slags,  som  man  får  på  hænderne 
ved  at  arbejde  og  lege.  Den  slags 
kan  man  vaske  af.  Den  anden  slags 


,, snavs"  kommer  af  at  gøre  slemme 
ting,  som  man  også  kan  kalde  syn- 
der, som  synes  at  plette  éns  hjerte, 
men  som  kan  blive  „vasket"  bort, 
når  man  omvender  sig. 
Først  må  du  gøre  alt,  hvad  du  kan, 
for  at  rette  det  forkerte,   du   har 
gjort.  Bed  derefter  din  himmelske 
Fader  og  andre  tilgive  dig,  så  dit 
hjerte    og    dine     hænder     bliver 
,, skrubbet  rene"  for  snavset  fra  det 
forkerte,  du  har  gjort. 
Frelseren  sagde:    ,,   ...   lad  jer 
ikke  indvikle  i  synd,  men  hold  jeres 
hænder  rene,  til  Herren  kommer" 
(L&P  88:86).  Han  sagde  også  til 


dem,  der  havde  omvendt  sig  og  le- 
vede et  godt  liv:  ,,Se,  jeres  synder 
er  tilgivet  jer,  I  er  rene  for  mig,  løft 
derfor  jeres  hoveder  og  fryd  jer" 
(L&P  110:5). 

Jeg  håber,  at  I  ofte  vil  få  jeres  hæn- 
der snavsede  af  hårdt  arbejde  og 
leg,  men  jeg  håber  også,  at  I  gen- 
nem hele  jeres  liv  kun  vil  have  den 
slags  snavs  at  komme  af  med,  og 
ikke  den  slags,  som  pletter  jeres 
hjerte  gennem  synd  og  ulydighed. 
Og  jeg  vil  gerne  have,  at  Chris  og 
alle  andre  børn  vil  forstå  og  huske, 
at  skulle  I  snuble  og  falde  i  synd, 
så  kan  I  blive  vasket  rene  gennem 

Hvor  dejligt  er  det  ikke  at  have  rene 
hænder  og  et  rent  hjerte! 

Illustreret  af  Parry  Merkley. 

Du  fremsagde  en 
trosartikel  udenad. 

Flyt  to  frem. 


7.  Lad  medlemmer  af  din  familie  bære  vidnesbyrd 
for  denne  ven  (og  familie,  hvis  de  vil  komme)  under 
en  familiehjemmeaften,  som  de  er  blevet  inviteret 
til. 

8.  Sprøg  om  de  er  interesseret  i  at  lære  mere  om 
kirken. 

9.  Hvis  de  er  interesseret,  så  giv  dem  en  Mormons 
Bog  og  nogle  brochurer,  og  fortæl  din  wards-  eller 
grensleder  om  deres  interesse. 

Natalie  Neal,  11  år. 


Enhver  kan  missionere.  Jeg  vil  gerne  fortælle  jer  om 
en  oplevelse,  jeg  havde.  En  dag  så  min  spillelærerin- 
de, lige  før  min  time  skulle  begynde,  at  jeg  talte  med 
nogle  SDH-missionærer.  Da  timen  var  forbi,  tilbød 
hun  mig  et  glas  saftevand,  og  så  spurgte  hun  mig, 
om  jeg  kendte  ældsterne.  Jeg  fortalte  hende,  at  jeg 
var  mormon. 

Hun  fortalte,  at  ældsterne  havde  ringet  på  hos  hende 
for  nogen  tid  siden,  men  at  hun  ikke  havde  ladet  dem 
komme  ind.  Hun  spurgte  mig,  om  vi  troede  på  Jesus. 
Det  fortalte  jeg  hende,  at  vi  gjorde,  og  jeg  fortalte 
hende  om  vores  første  trosartikel.  Jeg  fortalte  også 
om  Joseph  Smith,  og  om,  hvordan  han  så  Jesus  og 
vor  himmelske  Fader  i  den  hellige  lund,  og  blev  kir- 
kens første  profet. 

Til  at  begynde  med  var  jeg  lidt  nervøs  over,  at  jeg  tog 
så  meget  af  hendes  tid  for  at  tale  om  kirken,  men  hun 
var  virkelig  interesseret  og  stillede  mig  en  mængde 
spørgsmål.  Siden  da  har  vi  talt  om  kirken  næsten 
hver  gang,  jeg  fik  klaverundervisning.  Sidste  gang 
fortalte  jeg  hende  om  visdomsordet.  Hun  sagde,  at 
hun  syntes,  det  var  en  meget  god  regel,  og  at  den 
ville  holde  vore  legemer  sunde. 
Det  har  gjort  mig  godt  at  fortælle  min  spillelærerinde 
om  evangeliet.  Hun  er  en  meget  flink  dame,  og  jeg 
håber,  hun  en  dag  vil  blive  medlem  af  kirken. 

Billy  Brim 

Missionærdagbogen  samles  ved  at  tage  sider- 
ne ud  af  bladet.  Klip  bladet  midt  over  (vandret). 
Anbring  titelsiden  oven  på  nederste  halvdel. 
Fold  langs  den  stiplede,  lodrette  linie.  Og  sæt 
eventuelt  en  hæfteklamme  i.  Nu  er  du  parat  til 
at  påbegynde  din  missionærdagbog. 

„Ethvert  medlem  en  missionær 


„Hvor  liflige  er  fodtrin  af  dem,  som 
bringer  glædesbud"  Rom.  10:15 


Hvis  min  ven  viser  interesse,  vil  jeg: 

1.  bede 

2.  invitere  ham/ hende  hjem  og  til 
aktiviteter,  som  er  morsomme 

3.  tage  min  ven  med  til  møder  i  kirken 

4.  fortælle  min  ven,  hvordan  jeg  føler  for 
kirken 

5.  fortælle  min  far  eller  hjemmelærerne, 
at  min  vens  familie,  måske  vil  være 
interesseret  i,  at  missionærerne 

besøger  dem. 

Andet,  som  jeg  kan  gøre: 


Hvad  jeg  kan  gøre  for  at  bringe  min  ven 
ind  i  fællesskabet 


Jeg  vil  tænke  på  hver  eneste  af  mine 
venner.  Så  vil  jeg  bestemme  mig  til  en, 
som  jeg  vil  være  missionær  over  for.  Jeg 
vil  bede  min  himmelske  fader  fortælle  mig, 
om  det  er  det  rigtige  valg.  Hvis  jeg  får  en 
positiv  følelse,  vil  jeg  fortsætte  med  at 
arbejde  med  den  ven.  Hvis  jeg  får  den 
følelse,  at  mit  valg  ikke  var  rigtigt,  vil  jeg 
vælge  en  anden  ven. 

Den  ven,  jeg  valgte,  er: 


1.  Indbyde  min  ven  til  middag  for  at 
opleve  familiebøn,  mens  vi  sidder 
omkring  bordet. 

2.  Invitere  min  ven  til  fester  og  særlige 
programmer  i  wardet. 

3.  Tage  min  ven  med  til  en  familiehjemme- 
aften. 

4.  Tage  min  ven  med  på  en  familieudflugt. 

5.  Invitere  min  ven  med  i  primary  og 
søndagsskolen. 

Resultater  af 
„mit  arbejdes  frugter" 


Navn 


Rapport  om  hvad  jeg  gør: 

Nogle  af  mine  venner,  som  jeg  gerne 
vil  dele  evangeliet  med: 


1. 

2. 

3. 

4. 

5. 

6. 

7. 

8. 

9. 
10. 
11. 
12. 


En  hel  nation, 
gennem  én  mand 

AF  ÆLDSTE  EMILIO  O.  VERGELLI 


Argentina  Buenos  Aires  South  Mission 
For  omkring  fyrretyve  år  siden  belærte  to  unge  mis- 
sionærer i  en  by  nær  ved  Cordoba  i  Argentina  en  kvinde 
med  fem  børn  om  evangeliet.  Familiens  økonomiske  for- 
hold var  ikke  særlig  gode,  men  Herren  hjalp  denne  kvinde, 
og  hun  var  i  stand  til  at  sørge  for  sine  børn.  Den  yngste 
af  hendes  sønner  lyttede  opmærksomt  til,  hvad  mis- 
sionærerne sagde,  og  ordene  indprentedes  i  hans  hjerte. 
Barnet  voksede  op,  og  hans  vidnesbyrd  voksede  med  ham. 
Senere  stiftede  han  et  hjem  sammen  med  en  dydig  kvin- 
de, fik  børn  og  stillinger  i  kirken  —  virkede  som  biskop 
for  et  ward  og  er  nu  medlem  af  stavshøjrådet  dér,  hvor 
han  bor.  Et  af  hans  største  ønsker  var,  at  hans  sønner 
kunne  blive  missionærer  og  forkynde  de  evige  sandheder 
til  dem,  som  ville  modtagedem. 

Mange  af  hans  ønsker  blev  opfyldt.  Den  mand,  som  jeg 
taler  om,  er  min  far,  og  jeg  er  nu  i  gang  med  en  fuld- 
tids-mission. De,  som  læser  dette,  vil  sandsynligvis 
undre  sig  over,  hvorfor  jeg  skriver  denne  historie.  Jeg  vil 
gerne  forklare  det. 

For  omtrent  to  måneder  siden  var  min  kammerat  og  jeg 
ude  med  traktater  i  byen  Tandil.  Vi  var  lige  ved  at  tage  hjem 
efter  en  dags  arbejde,  da  vi  følte  os  tilskyndet  til  igen  at 
banke  på  de  døre,  hvor  der  tidligere  ikke  havde  været 
nogen  hjemme.  Da  vi  bankede  på  et  sted,  kom  en  dame 
til  syne.  Da  hun  så  os  sagde  hun,  uden  at  give  os  tid  til 
at  præsentere  os:  ,,l  er  mormonerne,  ikke  sandt?  Endelig 
er  I  kommet.  Jeg  har  ventet  næsten  et  år." 
Til  vor  forbavselse  fortalte  hun  os,  at  hun  havde  skrevet 
til  en  bestemt  adresse  (som  vi  forklarede  hende  var  forkert) 
og  bedt  om,  at  missionærer  måtte  blive  sendt  til  hende, 
men  hun  havde  ikke  fået  noget  svar.  Hun  forklarede,  at  hun 
ikke  boede  der,  hvor  vi  fandt  hende,  men  kun  var  på  be- 
søg, og  at  hun  gerne  ville  vide  mere  om  kirken,  hvis  vi  var 
villige  til  at  komme  til  hendes  hjem.  Vi  traf  en  aftale  med 
hende  om  et  besøg  og  tog  derefter  afsked. 
En  kold  forårsmorgen  kørte  vi  på  cyklen  til  den  adresse, 
kvinden  havde  givet  os.  Da  vi  ankom,  ventede  fru  Garcia  og 
hendes  tre  børn  på  os.  Vi  sagde  goddag  og  gik  ind  i  det 
beskedne  hus  for  at  begynde  at  undervise  dem  i  den  første 
lektie.  Værelset  var  stort  og  en  smule  koldt,  men  dér,  foran 
os,  lyttede  kvinden  og  hendes  tre  små  børn  ivrigt  til  os. 
Måske  var  vores  præsentation  ikke  særlig  fremragende, 
men  Herren  velsignede  os  med  sin  Ånd. 
Efter  at  have  givet  den  lektie,  tog  vi  afsked.  Og  da  min 
kammerat  og  jeg  satte  kursen  mod  vort  værelse,  følte  vi, 
at  denne  familie  var  parat  til  at  modtage  evangeliet. 
Da  vi  kom  tilbage  den  næste  uge,  fortalte  fru  Garcia,  at 


hendes  ældste  søn,  Alberto,  som  var  ti  år  gammel,  havde 
sagt  til  hende,  at  han  ville  være  missionær.  Min  kammerat 
og  jeg  så  på  drengen,  og  vi  kunne  føle,  at  vor  Frelser  havde 
anbragt  disse  udvalgte  mennesker  i  vores  varetægt  for  med 
dem  at  dele  den  evige  skat,  vi  havde.  Under  den  tredie 
lektie  og  under  Herrens  Ånds  indflydelse,  indbød  min 
kammerat  til  dåb.  Med  tårer  i  øjnene  og  trykkende  sin 
ældste  søns  hånd,  tog  fru  Garcia  mod  indbydelsen,  idet 
hun  sagde,  at  hun  vidste,  at  det,  som  vi  havde  belært  hen- 
de om,  var  fra  Gud,  og  at  dette  var,  hvad  hun  og  hendes 
børn  havde  ventet  på  hele  livet. 

Vi  gjorde  os  færdige  med  lektien,  og  endelig  oprandt  den 
forventede  dag,  da  søster  Garcia  og  hendes  søn  Alberto 
blev  døbt.  Jeg  havde  det  privilegium  at  foretage  dåbshand- 
lingen. Aldrig  har  jeg  følt  så  stor  en  glæde  i  mit  hjerte, 
eller  en  sådan  taknemmelighed  over  for  Herren  for  mulig- 
heden til  at  arbejde  i  hans  gerning.  Da  jeg  tog  lille  Alberto 
og  sænkede  ham  i  dåbens  vande,  forestillede  jeg  mig, 
hvordan  han  ville  se  ud  som  en  ung  mand,  der  belærte 
andre  om  de  evige  sandheder,  som  han  nu  havde  mod- 
taget. 

Senere  den  samme  dag  takkede  jeg  i  mit  soveværelses  stil- 
hed min  himmelske  Fader  for  min  bedstemors  velsignelse, 
hun,  som  ligesom  søster  Garcia  havde  accepteret  evange- 
liet. Jeg  takkede  ham  for,  at  min  far  var  forblevet  trofast 
mod  evangeliet  og  havde  givet  mig  det  privilegium  at  være 
født  i  kirken.  Jeg  takkede  også  min  Herre  for,  at  jeg  kunne 
være  en  budbringer  af  hans  ord  på  dette  tidspunkt  af  mit 
liv. 

Jeg  ved  ikke,  hvor  mange  andre  mennesker,  Herren  vil  tilla- 
de mig  at  undervise,  men  når  jeg  tænker  på  de  mange 
hjerter,  der  venter  på  os,  for  at  de  kan  acceptere  vort  bud- 
skab, fryder  min  sjæl  sig  på  en  måde,  der  er  umulig  at 
omsætte  i  ord.  Jeg  tænker  også  på  dem,  som  den  lille 
Alberto  vil  nå  ud  til,  når  han  bliver  missionær,  og  som  vil 
blive  omvendt  ved  hans  vidnesbyrd  og  belæringer.  De  vil, 
når  deres  tur  kommer,  bære  den  gode  nyhed,  evangeliet, 
ud  til  andre. 

Og  deres  børn  vil  måske  også,  efter  at  de  er  blevet  om- 
vendt, være  missionærer.  Og  så  kommer  jeg  til  at  tænke 
på,  „om  det  er  muligt  at  vide,  hvor  mange  mennesker, 
der  kan  blive  .omvendt'  når  man  bare  døber  et  enkelt  men- 
neske?" 

En  eller  anden  har  sagt :  ,,Vi  kan  tælle  kernerne  i  et  æble, 
men  vi  kan  aldrig  tælle  de  æbler,  der  kan  komme  gennem 
en  enkelt  kerne."  Nu  forstår  jeg  betydningen  af  disse  kloge 
ord. 

Jeg  ved,  at  det  ansvar,  der  hviler  på  en  missionærs  skul- 
dre, er  stort.  Men  jeg  ved  også,  at  der  ikke  findes  større 
velsignelse  i  en  ung  sidste  dages  helligs  liv  end  at  vie  to 
år  af  sit  liv  til  Guds  gerning  og  at  se  Herrens  indflydelse 
lige  foran  sine  øjne.  Hvilket  vidunderligt  privilegium  er  det 
ikke  at  være  i  stand  til  at  kalde  mennesker  til  omvendel- 
se! 

Gennem  én  mand  kan  en  hel  nation  blive  omvendt;  og  gen- 
nem vores  belæring  af  nogle  få,  kan  vi  aldrig  være  sikker 
på,  hvor  mange  der  vil  blive  i  stand  til  at  finde  evangeliets 
frelsende  ord. 

Jeg  erindrer,  at  da  vi  engang  i  Holland  ved  en  distrikts- 
konference  forklarede  om  ,, ethvert  medlem  en  missionær", 
kom  en  søster  med  tårerne  strømmende  ned  ad  kinderne 
hen  for  at  tale  med  mig.  „Hvordan  kan  jeg  blive  mis- 
sionær?" snøftede  hun.  „Jeg  ved  ikke,  hvordan  man 
underviser  undersøgerne."  Vi  havde  ikke  forklaret  det  ty- 
deligt nok,  og  hun  havde  ikke  forstået,  at  alt,  hvad  hun 
skulle  gøre,  var  at  være  et  led  mellem  undersøgerne  og 
missionærerne,  der  kunne  bringe  dem  sammen.  Ikke  noget 
under,  at  hun  var  skræmt. 

Mon  ikke  mange  andre  har  følt  den  samme  angst?  Herren 
ønsker  ikke,  at  vi  skal  være  skræmte.  Han  ønsker,  at  vi 
skal  være  glade  og  lykkelige  og  dele  vor  egen  lykke  med 
andre.  Missionærånden  er  Herrens  Ånd  ;  så  enkelt  er  det. 
Jeg  har  talt  med  mange  oprigtige  mennesker,  som  ikke 
ved,  hvordan  man  udfører  missionærarbejde,  men  gerne 
ville  det.  Hvordan  kan  vi  have  missionærånden?  Jeg 
mener,  at  det  kræver  fire  skridt : 

1.  Bliv  selv  omvendt  til  evangeliet.  Vi  kan  ikke  „styrke" 
vore  brødre,  med  mindre  vi  opfylder  Herrens  befaling  om 
først  selv  at  blive  omvendt.  (Se  Lukas  22:32)  Det  indebærer 
den  samme  prøve  som  for  undersøgere:  studium,  bøn  og 
at  komme  i  kirken  for  at  deltage  i  ånden  dér. 

2.  Når  vi  har  et  vidnesbyrd,  er  det  næste  skridt  at  være  ly- 
dige over  for  kirkens  bud.  Herren  kan  ikke  give  missionær- 
ånden til  nogen,  som  er  ulydig.  Det  betyder  ikke,  at  vi  må 
være  perfekte  —  det  betyder  det  grundlæggende  i  at  være 
værdig  til  at  have  en  tempelanbefaling.  Folk  har  fortalt 
mig,  at  de  har  forladt  møder,  hvori  de  er  blevet  opfordret 
til  at  udføre  missionærarbejde,  fordi  de  inden  i  sig  har 
følt:  „Jeg  kan  ikke  være  missionær  og  bære  vidnesbyrd 
forandre,  for  jeg  er  ikke  ærlig  over  for  mig  selv.  Jeg  ryger." 
—  eller  det  kan  være,  at  de  ikke  betaler  tiende  eller  er  uven- 
lige overfor  familiemedlemmer. 

3.  Vi  må  hver  eneste  dag  bede  om  at  få  ånden  i  missionær- 
arbejdet.  Det  kan  jeg  ikke  fremhæve  stærkt  nok,  for  jeg 
ved,  at  det  er  umuligt  at  opnå  et  vidnesbyrd  om  missio- 


nærarbejdet,  hvis  vi  ikke  bederom  det;  det  er  også  umuligt 
at  udføre  missionærarbejde  uden  Åndens  hjælp. 
4.  Derpå  må  vi  lytte  efter  dømmekraft-ånden  i  vor  daglige 
gerning ;  og  den  vil  hviske  til  os,  hvem  vi  bør  tale  med;  for- 
tælle os,  hvad  slags  menneske  han  er,  og  om,  hvordan  vi 
skal  gribe  det  an.  Jeg  har  måttet  rejse  en  hel  del  i  min 
virksomhed  og  også  nu  for  kirken,  så  jeg  har  udarbejdet 
en  filosofi  for  „lige-på-stedet-belæring".  Denne  frem- 
gangsmåde gælder,  når  man  står  i  kø  på  posthuset,  ved 
stoppestedet,  på  apoteket.  Familie-venskabsprogrammet 
gør  en  anden  fremgangsmåde  mulig,  fordi  vi  dér  har  lang 
tid  til  at  udvikle  et  mere  dybtgående  forhold  til  andre  — 
men  „lige-på-stedet-belæring"  er  en  måde  at  være  mis- 
sionær på  over  for  fuldstændigt  fremmede. 

Vi  har  fundet  ud  af,  at  der  findes  „mange  mennesker, 
mange  sind",  og  at  vi,  for  at  nå  ud  til  hver  enkelt  på 
effektiv  måde,  må  vide,  hvad  slags  menneske  den  pågæl- 
dende er  —  hvilket  sind  han  har.  Da  Helligånden  allerede 
ved  det,  bærer  jeg  vidnesbyrd  om,  at  den  bedste  måde  at 
finde  ud  af,  hvordan  man  skal  henvende  sig  til  hver  enkelt 
er,  at  bede  om  hjælp  og  omhyggeligt  at  lytte.  Her  er  nogle 
af  de  måder  at  tale  om  evangeliet  på,  som  jeg  har  lært 
gennem  erfaring : 

1.  Det  elskværdige  menneske.  Han  er  glad  for  at  høre,  at 
jeg  er  mormon.  Han  hører  gerne  udsendelserne  med  taber- 
nakelkoret; har  gjort  det  i  mange  år.  „Hvilken  vidunderlig 
taler  var  Richard  Evans  ikke!"  Og  et  par  minutter  efter 
smiler  han  venligt,  undskylder  sig  og  er  væk.  Hvordan  skal 
man  klare  ham?  Noget  af  det,  som  vi  prøver  at  gøre,  er 
at  bære  vidnesbyrd  om  de  enestående  omstændigheder, 
der  har  bragt  os  sammen,  bære  vidnesbyrd  om,  at  Herren 
har  et  vigtigt  budskab  til  ham  om  kirken,  og  så  få  hans 
navn  og  adresse  til  missionærerne.  Vi  har  ikke  ansvaret  for 
at  undervise  ham,  kun  at  være  det  led,  der  giver  ham  for- 
bindelse med  missionærerne. 

2.  Det   animerede,    meget    talende    menneske.    Han    er 

så  glad  og  villig  til  at  tale  med  dig,  at  han  vil  diskutere 
snart  sagt  hvad  som  helst  —  familie,  hobby'er,  forretning, 
osv.  —  og  er  meget  vanskelig  at  holde  fast  ved  et  enkelt 
emne  ret  længe  ad  gangen.  Hvad  skal  man  gøre?  Herrens 
Ånd  vil  for  dig  udpege  de  steder,  hvor  det,  han  siger,  vil 
lede  til  en  evangelisk  diskussion,  især  hvis  det  er  noget, 
som  han  haren  bestemt  mening  om.  Jeg  kan  huske  en 
mand  tale  om  betydningen  af  at  bruge  tid  til  sine  børn, 
mens  de  endnu  er  små.  Jeg  sagde:  ,, Det  er  fantastisk!  Det 
er  nøjagtigt,  hvad  vi  lærer  i  vores  kirke,"  og  fortalte  ham  så 
om  familiehjemmeaften-programmet. 

3.  Det  urolige  menneske.  Han  afbryder  gang  på  gang  — 
han  siger,  at  han  er  interesserete,  og  derefter  at  han  ikke 
er  det.  Han  stiller  spørgsmål  om  kontroversielle  emner  og 
vil  gerne  vide,  hvor  du,  som  mormon  står.  Mange  men- 
nesker bliver  grebet  af  panik,  fordi  de  ikke  er  parat  til  at 
besvare  sådanne  spørgsmål  —  men  vi  behøver  ikke  at  be- 
svare dem.  Vi  modsvarer  hans  urolighed  med  at  spørge 
ham,  om  missionærerne  må  besøge  ham  for  at  forklare, 
hvad  vi  mener  om  livets  formål,  som  et  svar  på  hans 
spørgsmål. 

4.  En  fjerde  type  mennesker,  som  vi  ofte  træffer,  er  det 
usikre  menneske,  som  vakler  mellem  at  være  glad  for  din 
venlige  henvendelse  og  bange  for  at  forpligte  sig  til  yder- 
ligere kontakt.  Jeg  har  opdaget,  at  hvis  vi  giver  ham  flere 
alternativer  at  vælge  mellem,  vil  han  blive  grebet  af  panik. 
En  fremgangsmåde,  som  jeg  har  prøvet  med  held,  er  meget 
bestemt  at  bære  vidnesbyrd  om,  at  missionærarbejdet  er 
en  del  af  vor  himmelske  Faders  plan  om  frelse  for  alle 
sine  børn,  forsikre  ham  om,  at  han  ikke  behøver  at  træffe 
nogen  øjeblikkelig  afgørelse  med  hensyn  til  at  acceptere 
budskabet,  og  indbyde  ham  til  at  lære  mere  fra  mis- 
sionærerne. 

5.  En  femte  type  mennesker,  som  vi  ofte  træffer,  er  den 
bevidst  overvejende,  som  ønsker  yderligere  forklaringer, 
før  han  kommer  frem  med  sin  egen  mening.  Ofte  ønsker 
han  at  vide,  hvorfor  vi  fortæller  ham  om  alt  dette,  og  hvad 
vi  får  ud  af  det.  Jeg  har  opdaget,  at  hvis  man  går  lige  til 
skrifterne,  citerer  vores  yndlingsskriftsteder  for  ham  og 
indbyder  ham  til  at  tænke  alvorligt  over  dem,  og  hvad  de 
betyder,  vil  hele  hans  opmærksomhed  blive  fanget.  Den 
tanke  at  træffe  missionærerne  til  en  række  diskussioner, 
tiltaler  også  hans  personlighed. 

6.  Det  stilfærdigt  reserverede  menneskeeren  smule  ander- 
ledes. Han  sidder  med  armene  overkors  uden  at  vise  nogen 
følelser,  han  lytter  bare.  Jeg  har  erfaring  for,  at  den  slags 
mennesker  ofte  er  mere  interesserede  end  de  forekom- 
mer, og  hvis  man  viser  dem  respekt  og  samtidig  lægger 
bånd  på  sig  selv  har  man  fundet  den  bedste  kombination. 
Somme  tider  er  vi  så  ivrige  efter  at  tale  om  evangeliet, 
at  vi  taler  mere,  end  vi  burde.  Min  kone  og  jeg  har  væn- 
net os  til  at  have  en  bøn  i  hjertet,  stille  et  tankevækken- 
de spørgsmål  om  det  evangeliske  princip,  vi  taler  om,  og 
så  vente  på  et  svar.  Hvis  vi  venter  på,  at  den  pågældende 
vil  gøre  os  delagtige  i  noget,  han  mener,  vil  han  være  mere 
tilbøjelig  til  at  have  tillid  til  os. 

7.  Det  venlige  menneske,  som  man  ikke  kan  nå  ind  til. 
Det  er  et  sådant  menneske,  jeg  selv  var.  Jeg  husker,  at  jeg 


sagde  til  missionærerne:  „Jeg  er  ret  så  imponeret  over, 
hvad  I  foretager  jer.  Jeg  synes,  det  er  vidunderligt  —  men 
jeg  har  ikke  noget  ønske  om  at  gøre  forandring.  Jeg  har 
godt  arbejde,  en  bil,  et  hus,  en  dejlig  kone  og  flinke  børn. 
Jeg  er  fuldkommen  lykkelig."  Det  de  bad  mig  gøre,  var, 
at  tænke  på  dødens  time,  hvor  jeg  ville  miste  alt  dette. 
I  ved,  det  er  en  chokerende  tanke.  Jeg  havde  ikke  skænket 
den  megen  opmærksomhed  —  og  de  fleste  mennesker  har 
ikke.  Jeg  var  nødt  til  at  indrømme,  at  der  også  fandtes 
andet. 

Jeg  ønskede  dog  stadig  ikke  at  opgive  mine  venner,  og  det 
som  jeg  mente  var  det  gode  i  livet.  Lykkeligvis  havde  Her- 
ren velsignet  mig  med  en  kammerat  til  at  hjælpe  mig  med 
de  vigtigste  problemer.  Hun  havde  et  vidnesbyrd  lige  fra 
begyndelsen  og  ville  ikke  døbes  uden  mig.  Det  fik  mig  til 
virkelig  at  tænke  over  tingene,  og  hvad  der  var  vigtigt  for 
mig  og  for  os  begge  to  sammen.  Og  da  jeg  først  begyndte 
at  tænke  ud  over  min  løn  og  sikkerhed,  vidste  jeg,  hvad 
jeg  ønskede. 

8.  En  anden  slags  mennesker  er  den  forudindtagne,  som 
siger:  ,,Nå,  så  De  er  mormon?  Det  ved  jeg  alt  om.  Poly- 
gami. De  tvinger  jer  til  at  betale  ti  procent  af  jeres  indtægt 
til  kirken.  I  sender  amerikanere  herover  for  at  prædike  for 
os,  fremfor  at  blive  hjemme,  hvor  I  har  så  mange  proble- 
mer." Noget,  som  jeg  har  haft  held  med  er  på  venl ig  måde 
at  spørge,  hvorfra  han  har  sine  oplysninger  og  f.eks.  at 
sige:  „Som  mormon  er  jeg  noget  bekymret  over  sådanne 
meninger;  men  jeg  forstår  det  på  grund  af  sådanne  oplys- 
ninger. Kan  missionærerne  få  lov  til  at  besøge  Dem  og  for- 
klare om  kirken,  så  De  kan  danne  Dem  en  bedre  forståel- 
se af  dens  lære  i  en  mere  fuldstændig  sammenhæng?" 

9.  Det  ivrige  menneske.  Han  har  bedt  om  at  få  sandheden, 
og  vi  har  kun  at  vidne  om,  at  vi  har  den.  Han  vil  sædvanlig- 
vis være  mere  end  villig  til  at  modtage  missionærerne. 
Naturligvis  er  den  slags  mennesker  mere  sjældne  end  de 
tidligere  nævnte. 

Selvfølgelig  sår  vi  ofte  kun  sæden;  vi  får  måske 
aldrig  i  dette  liv  at  vide,  om  den  har  spiret  og  båret  frugt. 
Foreksempel  var  jeg  fornylig  på  vej  hjem  fra  en  konferen- 
ce og  fløj  fra  Baguio  på  Filippinerne  tilbage  til  Manilla  og 
blev  opholdt  på  flyvepladsen.  To  franske  damer,  som  ikke 
talte  engelsk,  var  faret  vild  dér,  så  jeg  gik  hen  til  dem  og 
spurgte:  ,,Qu'est-ce  que  vous  voulez?  Quel  est  votre 
destination?"  (Hvor  skal  De  hen?  Hvortil  har  De  billet?) 
Bestemmelsesstedet  var  det  samme  som  mit  —  Manilla  — 
så  vi  snakkede  sammen,  mens  vi  ventede  på  flyet.  De  ville 
selvfølgelig  vide,  hvorfor  jeg  rejste  i  dette  område  af  ver- 
den, så  jeg  forklarede  dem  om  kirken  —  ikke  om  Det  ce- 
lestiale  Rige  og  englen  Moroni,  men  om  hvordan  evan- 
geliet gjorde  mig  glad  og  lykkelig.  Jeg  gav  dem  mit  visit- 
kort og  indbød  dem  til  at  kontakte  missionærerne,  men 
kan  ikke  få  at  vide,  hvad  der  kom  ud  af  dette  forsøg  på 
at  så  en  sæd. 

På  en  måde  spiller  det  ingen  rolle,  og  jeg  behøver  ikke 
at  fadet  at  vide  —  min  glæde  kommer  af  at  fortælle  dem 
om  evangeliet  og  at  føle,  at  Herrens  Ånd  hjælper  mig.  Og 
den  lykke  og  glæde  er  noget,  som  jeg  kan  mærke  hver 
eneste  dag,  hvis  jeg  beder  om  det. 

Det  synes,  som  om  de  af  os  i  kirken,  der  har  ægtefæller, 
der  ikke  er  medlemmer  af  kirken,  bliver  ved  med  at  komme 
tilbage  til  det  samme  grundlæggende  spørgsmål:  ,,Hvad 
kan  jeg  gøre  for  at  få  min  mand  (eller  kone)  interesseret 
i  kirken?"  Vi  mener,  at  kunne  vi  blot  få  svaret  —  det  „rig- 
tige" svar  —  herpå,  villedet  forandre  hele  vores  tilværelse. 
Men  først  er  vi  nødt  til  at  stille  os  selv  et  par  spørgsmål. 
Et  afgørende  første  spørgsmål  er:  ,, Hvorfor  er  min  ægte- 
fælle ikke  interesseret  i  den  evangeliske  livs-stil?  Det 
spørgsmål  er  vigtigt,  fordi  succes'en  af  behandlingen  af- 
hænger af  diagnosens  nøjagtighed.  Diagnosen  bør  stilles 
tålmodigt,  langsomt,  fuldstændigt  og  med  en  bøn  i  hjertet. 
Tid  er  uvurderlig  for  opnåelse  af  perspektiv  og  indsigt.  Hvis 
du  har  en  betroet  ven  eller  leder  i  kirken,  kan  du  diskutere 
dine  forsøg  på  at  finde  frem  til  din  ægtefælles  åndelige 
behov  med  ham.  Under  alle  omstændigheder  er  du,  efter 
betydelige  overvejelser,  og  efter  at  Helligånden  har  be- 
kræftet nøjagtigheden  af  din  vurdering,  parat  til  at  hjælpe 
din  ægtefælle  til  bedre  at  forstå,  hvad  evangeliet  kunne 
betyde  i  hans  (ellers  hendes)  liv. 

Her  er  nogle  andre  spørgsmål,  som  du  kan  overveje:  Vil 
kirken  komme  til  at  virke  forstyrrende  på  hans  fritidsliv?  Er 
han  bange  for  at  miste  sine  venner?  Har  han  vaner,  som 
han  ikke  mener,  han  kan  bryde?  Har  han  dårlige  erfaringer 
med  nogle  kirkemedlemmer?  Ved  han  så  lidt  om  kirkens 
lære  eller  kirkens  gudstjenester,  at  han  ville  kede  sig  eller 
føle  sig  flov  til  et  møde?  Der  er  mange  andre  spørgsmål, 
som  kunne  stilles,  men  disse  er  en  god  begyndelse.  Jeg 
fremhæver  igen,  du  må  afgøre,  hvad  der  mangler  og  hvad 
der  kan  gøres  for  at  skabe  et  åndeligt  behov,  et  ønske  om 
at  komme  ind  i  den  evangeliske  livsform. 
Når  du  helt  klart  har  defineret  din  ægtefælles  behov,  så 
skriv  dem  ned,  så  du  gennem  bøn,  meditation,  læsning  og 
rådgivning  kan  lægge  en  plan  for  handling.  Det  er  blevet 
udtrykt  på  en  god  måde,  at  et  mål,  der  ikke  er  blevet 
skrevet  ned,  sædvanligvis  ender  med  bare  at  blive  et 
ønske.  Du  må  selv  gøre  din  del. 

„Men  jeg  sigerdig :  Du  må  udtænke  det  i  dit  eget  sind,  og 
da  må  du  adspørge  mig,  om  det  er  rigtigt,  og  dersom  det 
er  rigtigt,  vil  jeg  bevirke,  at  dit  hjerte  brænder  i  dig,  og 
derved  skal  du  fornemme,  at  det  er  rigtigt"  (L&P9:8). 
Og  nu  til  din  plan :  I  udførelsen  af  et  hvilket  som  helst  pro- 
gram, må  man  være  tålmodig.  Hvad  du  end  gør,  gør  det 
gradvist,  hvert  lille  skridt  for  sig.  Pression  af  enhver  slags 
bør  holdes  på  et  minimum.  Personlighed  og  karaktermøn- 
stre i  mennesker  er  så  vedholdende,  at  du  er  nødt  til  at 
være  tålmodig  og  benytte  en  gradvis  fremgangsmåde.  Jeg 
kan  forsikre  dig,  at  forsøg  på  hurtig  fjernelse  af  sådanne 
faktorer,  der  blokerer  forandringer,  forårsager  følelses- 
mæssige chockbølger,  der  skaber  mere  stress  og  forvir- 
ring, end  de  fleste  mennesker  vil  kunne  klare. 

De  følelsesmæssige  bånd,  der  binder  folk  sammen  i  ægte- 
skab, er  meget  stærke.  Disse  kærlighedsbånd  trives  i  en 
atmosfære  af  respekt  for  og  godtagelse  af  hinanden  som 
værdige  mennesker.  Den  ene  ægtefælles  bøn  om  at  den 
anden  foretager  de  personlige  og  karaktermæssige  foran- 
dringer, som  medlemskab  af  kirken  måske  kræver,  kan 
forårsage  at  de  trækker  sig  ind  i  en  skal  og  føler  sig  uvær- 
dige. Frygt  for  at  såre  eller  skade  en  ægtefæl  le  ved  at  bede 
ham  eller  hende  foretage  sådanne  forandringerer  en  af  de 
største  hindringer  for  at  omvende  en  ægtefælle  til  evan- 
geliet. Lad  os  se  på  en  situation,  der  illustrerer  en  sådan 
reaktion. 

Henry  McKay  havde  giftet  sig  ind  i  en  familie,  der  var  stolt 
over  sin  tjeneste  for  og  loyalitet  over  for  kirken.  Hver  gang 
Henry  var  sammen  med  sin  kones  familie,  kunne  han  mær- 
ke, at  de  syntes,  hun  havde  svigtet  dem  ved  at  gifte  sig 
med  et  ikke-medlem.  Som  tiden  gik,  kom  han  mere  og 
mere  i  forsvarsstilling.  Han  begyndte  at  holde  sig  væk  fra 
traditionelle  familiesammenkomster.  Efterhånden  begynd- 
te han  at  notere  sig  mangler  og  fejl  hos  medlemmerne 
af  hans  kones  familie.  Han  lagde  endog  en  vis  afstand 
mellem  sig  og  sin  kone. 


Hun,  der  var  en  meget  følsom  og  modtagelig  pige,  blev 
hurtigt  klar  over,  hvad  der  var  ved  at  ske.  Hun  elskede  sin 
mand;  han  varen  loyal  og  hengiven  kammerat; og  hun  hav- 
de på  fornemmelsen,  at  han  en  dag  ville  slutte  sig  til  kir- 
ken og  blive  et  stærkt  medlem.  En  dag,  da  Henry  var 
udenbys  til  et  selskab,  gik  hun  i  aktion.  Hun  bragte  situa- 
tionen op  til  diskussion  med  sin  familie  og  bad  dem  accep- 
tere hendes  mand  som  et  ærligt  menneske,  et  Guds  barn, 
som  ikke  havde  haft  lejlighed  til  at  lære  om  og  deltage 
i  den  evangeliske  plan.  Hun  foreslog,  at  de  koncentrerede 
sig  om  de  stærke  sider  ved  hans  personlighed  og  karakter. 
Familien  indvilligede  i  at  vise  hjertelighed,  accept  og 
påskønnelse. 

Henrys  reaktion  var  højst  tilfredsstillende.  Da  han  følte  sig 
accepteret,  begyndte  han  at  synes  bedre  om  sin  kones 
familie  og  blev  mere  og  mere  inkorporeret  i  samvær  med 
dens  medlemmer.  Til  sidst  refærdiggjorde  han  sin  kones 
tillid  til  ham  og  blev  et  aktivt  medlem  af  kirken. 
Evangeliske  principper  bliver  lettest  accepteret,  når  man 
præsenterer  dem  i  en  atmosfære  af  kærlighed  og  omsorg. 
Barmhjertighed  —  Kristi  sande  kærlighed  —  er  den  uni- 
verselle løsning  på  hærdede  indstillinger  og  opfattelser. 
Sand  kærlighed  fremmer  omsorg  og  respekt  for  andre  i 
vores  daglige  aktiviteter  og  forhold  til  dem.  Enhver  an- 
strengelse bør  gøres  for  at  udstråle  godt  humør  og  tro 
på  mandens  og  hustruens  succes  i  ægteskabet.  Hustruer 
og  mænd  bør  gøre  alt,  hvad  de  kan,  for  at  hjælpe  hinan- 
den at  udfylde  deres  gudgivne  roller.  Komplimenter,  op- 
muntrende ord,  anerkendelse  af  fremskridt,  også  selv  om 
det  drejer  sig  om  små  ting,  er  altsammen  værdifuld  hjælp 
i  opgaven  at  drage  ægtefællerne  nærmere  sammen  i  deres 
religiøse  syn  på  livet.  Det  er  især  vigtigt  at  hjælpe  en  far 
med  at  blive  leder  af  familieråd,  familiehjemmeaftener, 
rekreative  og  ferie-aktiviteter.  Alle  sådanne  anstrengelser 
og  tilpasninger  fremmer  kærlighed,  åbenhjertighed  og 
ønsket  om  en  evig  familie. 

Jeg  kan  ikke  ofte  nok  tale  om  denne  sandhed  —  indstilling 
og  tro  er  baseret  på,  hvordan  man  føler  med  hensyn  til 
livet.  Hvis  vi  kan  få  folk  til  at  fornemme,  at  vi  føler  med 
dem,  er  interesseret  i  deres  velfærd  og  støtter  dem  i  deres 
gode  anstrengelser  for  at  blive  værdifulde  mennesker,  vil 
de  i  langt  højere  grad  være  tilbøjelige  til  at  åbne  deres  hjer- 
ter for  vores  anstrengelser  for  at  hjælpe  dem  til  at  forstå, 
hvordan  evangeliet  kan  gøre  deres  tilværelse  endnu  lykke- 
ligere. 

Mens  jeg  var  missionspræsident,  spurgte  jeg  hundreder 
af  nyomvendte,  hvorfor  de  sluttede  sig  til  kirken.  Talløse 
gange  var  svaret:  ,,Jo,  der  var  en  ven."  Ikke-medlemmer 
accepterer  i  almindelighed  evangeliet,  fordi  de  er  blevet 
accepteret  af  dem,  der  allerede  har  modtaget  det.  Folk 
bliver  gerne  omvendt  til  folk,  før  de  bliver  omvendt  til  prin- 
cipper. Som  jeg  tidligere  har  påpeget,  må  den  første  om- 
vendelsevære til  ægtefællen.  Derefter  kommer  behovet  for 
en  ny  vennekreds  blandt  kirkens  medlemmer.  Indtil  vi  er- 
kender denne  centrale  sandhed  om  den  menneskelige 
natur,  vil  vi  komme  ud  for  alvorlige  vanskeligheder  for 
vores  indsats  —  folk  finder  det  i  høj  grad  vanskeligt  at 
være  uden  en  vennekreds. 


Din  hjælp  til  at  skabe  en  ny  vennekreds  bør  udføres  gradvis 
og  på  tomandshånd,  i  hvert  fald  i  begyndelsen.  Store  grup- 
per og  hele  skarer  vil  måske  gøre  nogen  ubehagelig  til 
mode,  så  de  prøver  at  undgå  dem.  Det  er  måske  ikke  til- 
fældet med  din  ægtefælle.  Det  må  du  selv  vurdere.  Ofte  er 
de,  som  undgår  at  tage  del  i  kirketjeneste  mere  sky  end 
irreligiøse.  Derfor  bør  introduktioner  til  nye  mennesker  ske 
gradvis.  Små  sammenkomster  i  hjemmet,  i  haven  eller  ud- 
flugter vil  være  bedst  til  at  begynde  med.  Senere  vil  et 
menneske,  som  ikke  er  medlem,  måske  føle  sig  tilpas  i  en 
større,  rekreativ  aktivitet  som  f.eks.  at  hjælpe  med  ved  et 
byggeprojekt  elleret  velfærdsprojekt  eller  en  fest  i  hjælpe- 
foreningen eller  præstedømmet.  Særlige  anstrengelser 
bør  udfoldes  for  at  medvirke  til  involvering  i  sports-  eller 
rekreativ  aktivitet,  hvori  ægtefællen  allerede  har  absolut 
erfaring  eller  interesse. 

I  mange  situationer  har  børn  muligvis  en  stærkere  og  mere 
dybtgående  indflydelse  på  forældrene  end  nogen  andre. 
For  nogle  år  siden  var  jeg  involveret  i  et  forsøgsprogram  i 
det  sydlige  Idaho.  De  deltagende  elever  lærte  et  par  af 
missionærlektierne  og  præsenterede  dem  derpå  for  deres 
forældre  i  deres  hjem.  Nogle  af  disse  børn  havde  passive 
eller  ikke-medlems-forældre  og  ønskede,  at  deres  forældre 
kunne  blive  aktive  og  beseglet  i  templet.  Deres  ønskers 
intensitet,  når  de  gav  disse  lektier,  smeltede  simpelthen 
forældrenes  hjerter,  indtil  deres  interesse  og  ønske  om 
at  blive  involveret  i  kirketjeneste  og  aktivitet  fuldstændig 
var  vækket.  Præsidenten  i  den  stav,  hvor  dette  forsøgspro- 
gram blev  gennemført,  rapporterede,  at  det  var  mere  effek- 
tivt en  nogen  af  de  programmer,  der  tidligere  var  benyttet 
til  at  aktivere  medlemmer  og  skabe  et  ønske  hos  fædrene 
om  at  modtage  eller  blive  forfremmet  i  præstedømmet.  Et 
barn  kan  sandelig  lede  dem  og  bør  have  mulighed  for  at 
deltage  i  anstrengelserne  for  at  bringe  familiens  ikke-med- 
lemmer ind  i  kirken. 

Et  succesombrust  firma  havde  denne  sentens  opslået  i  alle 
dets  kontorer:  ,,For  at  sælge  John  Brown,  hvad  John 
Brown  køber,  må  du  se  tingene  gennem  John  Browns 
øjne."  Det  opsummerer,  hvad  jeg  har  prøvet  at  foreslå  som 
den  mest  produktive  måde  at  hjælpe  ikke-medlemmer  til 
at  blive  interesseret  i  evangeliet.  Ved  denne  fremgangs- 
måde undgår  man  den  almindelige  ego-konflikt,  der  så  ofte 
dømmer  indsatsen  til  fiasko,  fordi  folk  helt  naturligt  fin- 
der det  lettere  at  acceptere  evangeliet  og  at  blive  en  evig 
familie,  når  de  elsker  og  har  brug  for  hinanden  nu. 

Denne  kærlighed  skaber  et  synligt  behov  og  ønske  om  at 
have  evangeliet  i  ens  liv  og  er  for  en  stor  del  svaret  på  an- 
modningen: ,, Hvordan  kan  jeg  få  min  mand,  hustru  eller 
barn  interesseret  i  at  slutte  sig  til  kirken?" 
Et  kærligt,  eksemplarisk  og  loyalt  familieforhold  er  det 
bedste  åndelige  kompas,  som  leder  os  tilbage  til  vort 
himmelske  hjem  og  vore  forældre.  Men  husk  gennem  alt 
dette  at  elske  og  glæde  dig  over  alt  det  gode  i  dit  og  din 
ægtefælles  hjem.  Tab  aldrig  alle  de  gode  egenskaber  og 
dyder,  din  ægtefælle  har,  af  syne.  De  var  årsag  til  din  kær- 
lighed i  begyndelsen  af  jeres  forhold  —  og  hvis  du  stadig 
nærer  og  glæder  dig  over  dem  vil  den  have  den  lykkeligste 
baggrund  for  enhver  fremtidig  udvikling. 

„Kom, 
følg  mig55 


AF  KATHRYN  H.  IPSEN 


Sita  Mataele  Lomu  ønskede  sig  ikke  noget  mere,  end  at 
hun  kunne  opdrage  sine  femten  børn  i  Tonga  til  at  være 
stærke  sidste  dages  hellige.  Men  hendes  mand,  Samiu, 
var  ikke  medlem,  og  han  sagde  ofte:  ,,Du  gå  til  for  mange 
møder;  du  blive  hjemme."  Han  forstod  ikke  den  hjælp  hun 
fik  i  alle  disse  møder,  og  den  styrke  hun  hentede  hos  de 
andre  deltagere. 

Sita  havde  sin  egen  køkkenhave  og  solgte  ofte  grøntsager 
derfra  for  at  hjælpe  på  økonomien.  Af  sin  lille  indkomst 
betalte  hun  altid  tiende.  Hun  lærte  sine  børn  værdien  af 
arbejde,  værdien  af  at  betale  en  ærlig  tiende,  og  værdien 
af  at  overvære  sine  møder  i  kirken. 

,,Følg  mig  nu,"  kunne  hun  sige  til  dem.  „En  dag  senere 
hen  kan  I  følge  jeres  far."  Men  det  var  meget  vanskeligt  at 
bevare  harmonien  og  freden  i  hjemmet,  når  Samiu  ikke 
følte  det  samme  for  kirken  som  hun.  ,, Mange  gange  græd 
jeg,"  sagde  Sita.  „Jeg  vidste,  at  forholdene  i  hjemmet  ikke 
var,  som  de  burde  være.  Jeg  trængte  til  hjælp." 
Sita  var  vokset  op  i  en  familie  med  elleve  børn,  og  hendes 
forældre  var  trofaste  sidste  dages  hellige.  Da  kirken  i  sin 
tid  blev  oprettet  i  hendes  landsby,  havde  hendes  bedste- 
far Mataele,  tilbudt  missionærerne  sit  hjem  som  mødesal, 
indtil  én  kunne  bygges.  Det  blev  brugt  som  sådan  i  mange 
år.  Sita  voksede  op  med  et  vidnesbyrd. 


Da  Moses,  hendes  anden  søn,  blev  kaldet  til  at  arbejde  som 
missionær  i  Tonga,  havde  han  og  Sita  haft  en  lang  sam- 
tale om  hjemmet  og  hans  fars  følelser  for  religion.  De  be- 
stemte sig  til  at  ville  faste  hver  mandag  og  bede  om,  at 
Herren  ville  hjælpe  Samiu  til  at  forstå  evangeliet. 
Somme  tider,  når  Samiu  om  mandagen  lagde  mærke  til, 
at  Sita  ikke  spiste  noget,  sagde  han:  „Hvorfor  spiser  du 
ikke  også  noget?"  Så  plejede  hun  at  sige  til  ham:  „For- 
holdene herhjemme  er  ikke,  som  de  burde  være.  Vi  har 
brug  for  Herrens  hjælp.  Jeg  faster  og  beder  ham  hjælpe 
os." 

Tiden  gik,  og  en  dag  sagde  Samiu  efter  mange  overvejelser 
til  Sita:  „Jeg  ved,  at  du  altid  betaler  tiende  af  de  penge,  du 
indtjener.  Du  må  også  gerne  betale  af  mine."  Glad  i  hjertet 
betalte  Sita  derefter  ikke  bare  sin  egen  tiende  hver  måned 
men  også  sin  mands. 

I  et  helt  år  fastede  Sita  hver  eneste  mandag,  og  en  dag  for- 
talte Moses  sin  mor,  at  han  ville  tale  med  sin  far  om  kirken 
samme  aften.  Og  så  talte  Moses  efter  middagen  med  sin 
far  i  enrum  og  sagde:  „Du  ved  nok,  far,  at  jeg  er  missio- 
nær, og  at  jeg  går  rundt  og  prædiker  for  folk,  men  jeg 
synes,  at  jeg  først  gerne  vil  døbe  dig,  for  du  er  min  far. 
Derefter  kan  jeg  belære  andre." 

Tårer  piblede  frem  i  Samius  øjne.  „Mange,  mange  år  har 
jeg  siddet  og  tænkt  på  kirken,  og  jeg  ved,  at  dette  er  sand- 
heden. Herren  velsignede  mig  og  din  mor.  Vi  har  mange 
børn,  og  I  er  allesammen  stærke  og  sunde.  Jeg  er  en  lyk- 
kelig mand.  Jeg  vil  gerne  døbes." 

Der  blev  holdt  en  stor  fest  i  Tonga  den  weekend,  da  Samiu 
Lomu  blev  døbt  ind  i  kirken.  Siden  da  er  familien  Lomu 
flyttet  til  Hawaii,  hvor  de  ofte  går  i  templet  og  er  aktive  i 
Kailua  andet  ward  i  Kanealie  Hawaii  stav.  Nu  siger  Sita 
ofte  til  sine  børn :  „Følg  jeres  far.  Han  er  en  god  mand." 

Om  at  bringe 
venner  med  i 
kirken :  Noget  man 

må,  og  noget  man 
ikke  må 

AF  SPENCER  J.  CONDIE 

Familien  Schuhmacher  var  et  godt,  ungt  par  med  to  børn. 
Selvom  hr.  Schuhmacher  havde  en  dybt  indgroet  vane  med 
at  ryge,  så  gjorde  han  hæderlige  forsøg  på  at  overvinde 
den,  og  han  og  hans  kone  havde  udtrykt  ønske  om  at  få 
missionærlektierne.  Da  de  havde  fået  et  par  af  dem,  ind- 
bød vi  dem  til  at  gå  i  kirke  sammen  med  os.  Det  var  faste- 
søndag. 

Vi  tog  dem  med  til  søndagsskole  og  spurgte  dem  bagefter, 
hvad  de  syntes  om  det.  Deres  reaktion  var  begejstring. 
Næste  skridt  var  så  selvfølgelig  at  opmuntre  dem  til  at 
blive  til  faste-og  vidnesbyrdmødet.  Efter  nogen  betænk- 
ning indvilligede  dederi.  Mødet  var  særdeles  åndeligt  men 
varede  næsten  to  timer,  og  vi  kunne  se,  at  deres  små  børn 
blev  meget  rastløse. 

Efter  mødet  spurgte  vi,  hvad  de  syntes  om  vidnesbyrdmø- 
det. Nu  var  svaret  knapt  så  entusiastisk;  ja,  det  lød  i  virke- 
ligheden ret  så  koldt,  da  hr.  Schuhmacher  svarede:  ,,Det  er 
for  meget  kirke  på  én  dag.  Vi  havde  ikke  regnet  med  at 
skulle  være  væk  så  længe.  Efter  ikke  at  have  været  i  vores 
egen  kirke  i  flere  år,  har  dette  kirkebesøg  været  for  meget 
foros!" 

Vi  var  skuffede,  da  de  ville  foretrække  at  komme  i  kirke 
næste  gang  på  deres  eget  initiativ. 

Der  er  mange  sådanne  mennesker  i  vore  byer  og  nabolag. 
De  er  storartede  mennesker,  ja,  (  de  er  Guds  børn  (  men 
mange  af  dem  ved  det  endnu  ikke.  Mange  af  dem  er  op- 
draget i  et  hjem,  hvorsabbatsdagen  blev  til  at  hvile  ud  eller 
besøg  i  biografer,  til  sportsaktiviteter  og  fodboldkampe. 
Søndag  var  dagen,  hvor  man  lugede  ukrudt  i  haven,  malede 
huset,  vaskede  vogn  og  nød  et  par  bajere,  mens  man  så  en 
fodboldkamp  i  fjernsynet. 

Hvordan  kan  vi  da  nå  ud  til  disse  Schuhmachere  i  vores 
grene  og  ward?  For  det  første  må  vi  vænne  os  til  at  se  på 
situationen  med  deres  øjne.  Hvis  vi  pludselig  inviterer  dem 
i  kirke  uden  betydelig  forberedelse,  vil  de  føle  sig  ubeha- 
geligt tilpas  i  ligeså  høj  grad,  som  vi  ville,  hvis  vi  efterkom 
en  invitation  til  at  tage  med  på  en  søndagsudflugt  med 
dem.  Vi  må  begynde  at  arbejde  med  dem  dér,  hvor  de 
befinder  sig  og  ikke,  hvor  vi  ville  ønske,  de  var. 
Og  selvfølgelig  bør  alle  vore  anstrengelser  begrundes  af 
vores  kærlighed  til  og  venskab  med  dem. 


Linie  på  linie 

For  nogle  år  siden  gav  bror  Ernest  Eberhard,  jr.  os  en 
række  fortrinlige  forslag  til,  hvordan  man  kan  dele  evan- 
geliet med  sine  naboer.  (Den  danske  Stjerne,  februar 
1975,  s.  8  ff.)  Nogle  af  de  første  skridt,  der  bør  tages,  når 
man  inviterer  venner  med  i  kirke,  er  i  henhold  til  den  ar- 
tikel :  (1 )  Sikre  sig  at  de  virkelig  er  venner  —  kend  dem  godt, 
før  I  opfordrer  dem  til  at  komme  med  i  kirke  eller  få  mis- 
sionærlektierne; (2)  invitere  dem  hjem  eller  gå  ud  sammen 
med  dem  på  helt  selskabelig  basis;  (3)  give  dem  noget  at 
læse,  som  f.eks.  Stjernen  eller  nogle  traktater;  (4)  invitere 
dem  med  til  familiehjemmeaftener,  hjælpeorganisations- 
møder,  firesides  og  fester  i  kirken.  Hvis  man  gør  forarbej- 
det omhyggeligt,  med  en  bøn  i  hjertet,  vil  indbydelsen  til 
venner  om  at  overvære  søndagsskolen  eller  nadvermødet 
kun  være  en  logisk  fortsættelse  af  et  voksende  venskab. 
Et  menneske,  som  tilbringer  hver  søndag  med  at  arbejde  i 
hus  og  have,  vil  måske  tage  bedre  imod  en  indbydelse  til 
at  besøge  (og  måske  arbejde  på)  en  stavsfarm  end  en  ind- 
bydelse til  et  nadvermøde.  Den  kvinde,  som  spiller  hånd- 
bold, svømmer  eller  spiller  tennis,  vil  sikkert  være  mere 
indstillet  på  at  modtage  en  indbydelse  til  at  spille  volley- 
ball med  søstrene  fra  hjælpeforeningen  end  en  indbydelse 
til  søndagsskole.  Manden  kan,  i  henhold  til  sine  talenter, 
indbydes  til  at  spille  på  wardets  basketball-hold,  spille 
guitar  eller  skrive  en  sketch  til  ældsternes  fest.  Konen  kan 
indbydes  til  at  overvære  hjemkundskabslektien  i  hjælpe- 
foreningen og  derefter  den  kulturelle  lektie,  den  sociale  og 
tilsidst  den  åndelige. 

Forældre  bør  adspørges,  for  at  opnå  tilladelse  til  at  bør- 
nene kan  deltage  i  primary  og  AP-UP-møderne.  Hvilke 
forældre  ville  ikke  være  stolte  over,  at  en  søn  eller  datter 
opfordres  til  at  deltage  i  et  roadshow? 
,,Åbne  huse"  i  lokale  kirkebygninger  giver  yderligere  mu- 
ligheder for  at  introducere  evangeliet  ,, linie  på  linie". 

Nabolags-festerer  udmærkede  til  at  præsentere  ikke-med- 
lemmer  for  andre  medlemmer  af  kirken, såvel  som  til  at 
opbygge  et  godt  forhold  i  nabolaget.  Og  derefter  kan  vi, 
på  et  passende  tidspunkt  og  efter  at  have  fastet  og  bedt, 
spørge:  ,,Ruth  og  Bent,  kunne  I  tænke  jer  at  tage  med  os 
i  søndagsskole  på  søndag?"  Hvis  grunden  er  blevet  lagt 
godt,  vil  de  føle  sig  fuldkommen  hjemme  dér,  fordi  det  er 
dér,  deres  venner  er. 


Overrask  dem  ikke 

For  at  undgå  sådanne  problemer,  som  vi  havde  med  fami- 
lien Schuhmacher,  bør  I  lade  dem  vide,  hvad  de  kan  for- 
vente til  møderne,  så  de  kan  være  helt  ubesværede  og 
rolige.  Nogle  få  dage  før  søndag  er  det  klogt  at  fortælle  et 
par  medlemmer  af  wardet  eller  grenen,  at  I  vil  bringe  nogle 
venner  med  jer  i  kirke.  Selv  om  medlemmerne  sædvanlig- 
vis er  imødekommende  og  venlige  over  for  nyankomne 
uden  en  sådan  påmindelse,  hjælper  det  ikke  desto  mindre 
vore  venner  til  at  føle  sig  hjemme,  når  de  hilses  hjerteligt 
af  de  hellige. 

Vær  positiv 

Det  sker,  at  vi  ufrivilligt  sætter  os  selv  i  forsvarsberedskab 
ved  vore  møder,  som  f.eks.  når  de  forstyrres  af  en  baby's 
gråd.  I  stedet  for  at  undskylde  noget  sådant,  bør  vi  benytte 
lejligheden  til  at  fortælle  vore  ikke-medlemsnaboer,  at  vo- 
res religion  forkynder  familieenhedens  evige  beståen,  og 
at  vi  deltager  i  møderne  i  kirken  som  familier  —  dermed 
også  de  helt  små  børn. 

Når  en  af  de  unge  ikke  klarer  sig  så  godt  med  sin  korte 
tale  i  søndagsskolen  eller  til  nadvermødet,  kan  vi  fortælle 
vore  venner,  at  kirken  er  til  for  at  gøre  de  hellige  fuldt  be- 
redte (se  Efes.  4:12),  og  vi  mener,  at  alle  og  enhver  har 
behov  for  at  deltage,  så  de  kan  udvikle  sig  åndeligt. 
Når  venlige  hellige  tiltaler  vore  naboer  som  „bror  og  søster 
Jensen"  behøver  de  ikke  at  blive  fornærmede,  for  kirken 
hjælperos  til  at  forstå,  at  vi  alle  er  af  samme  familie,  børn 
af  den  samme  himmelske  Fader.  I  vil  opdage,  at  de  fleste 
mennesker  i  virkeligheden  er  glade  for  at  blive  hilst  som 
brødre  og  søstre. 

Vore  gange  og  forhaller  er  travle  steder  efter  møder  i  kirken, 
og  vi  kan  forklare  vore  venner,  at  kirkens  medlemmer  vir- 
kelig er  glade  for  at  træffe  hinanden  inden  for  de  fælles 
rammer  af  evangelisk  kærlighed.  Vi  ønsker  ikke  at  være 
uærbødige  eller  mangle  respekt  for  stedets  hellighed,  men 
vi  vil  så  gerne  demonstrere  vores  kærlighed  til  og  fælles 
omsorg  for  hinanden. 

Hvilke  signaler  udsender  vi? 

Vi  lever  sommetider  vor  tilværelse,  som  om  de  eneste  bud- 
skaber vi  sender  hinanden,  er  dem,  som  vi  udtaler.  Men  i 
virkeligheden  kommunikerer  vi  en  hel  del,  selvom  vi  ikke 
siger  et  ord.  Hvad  ser  vore  naboer,  når  vi  bringer  familien 
til  kirke?  Foregår  det  på  en  sådan  måde,  at  det  er,  som  om 
vi  skal  til  cirkusforestilling?  Råber  far  sine  ordrer  om  at 
skynde  sig  at  komme  ind  i  bilen,  mens  mor  nervøst  prøver 
at  knappe  den  lilles  frakke,  mens  hun  samtidig  slukker 
lyset  og  låser  hoveddøren?  Kommer  vi  hjem  fra  kirke  og 
udstøder  et  hørligt  lettelsens  suk,  mens  vore  naboer  soler 
sig  påterreassen  og  høreros  udbryde:  „Jeg  troede  aldrig 
den  taler  ville  blive  færdig  —  det  ville  have  hjulpet,  hvis  han 
havde  været  forberedt."  Har  vi  til  tider  beklaget  os  til  vore 
naboer,  overat  vore  stillinger  i  kirken  kræver  for  meget  af 
os?  Eller  har  vi  udsendt  signaler  om,  hvor  virkelig  taknem- 
melige og  yderst  lykkelige  vi  er  over  at  tjene  Herren? 


Hvordan  kan  vi  vide,  hvem  vi  skal  indbyde? 

Den  store  missionær,  apostlen  Paulus,  vidste,  at  vi  har 
tilbøjelighed  til  at  blive  tilrukket  af  mennesker,  hvis  værdi- 
fulde egenskaber,  indstilling  og  idéer  svarer  til  vore  egne. 
Af  den  grund  sagde  Paulus: 

„Thi  skønt  jeg  står  fri  over  for  alle,  har  jeg  dog  gjort  mig 
til  tjener  for  alle,  for  at  jeg  kunne  vinde  des  flere. 
For  jøderne  er  jeg  blevet  som  en  jøde  for  at  kunne  vinde 
jøder;  for  de  lovbundne  er  jeg,  der  ikke  selv  er  lovbunden, 


blevet  som  en  lovbunden  for  at  kunne  vinde  de  lovbundne. 
„For  de  svage  er  jeg  blevet  svag  for  at  kunne  vinde  de 
svage:  for  alle  er  jeg  blevet  alt  for  i  alt  fald  at  kunne  frelse 
nogle."  (1  Kor.  9:19-20,  22) 

Det  er  vores  ansvar  at  indbyde  enhver.  Det  er  vores  pligt  at 
række  hånden  ud  til  alle  vore  naboer  og  arbejdskammera- 
ter. Sommtider  må  vi  være  forsigtige  og  tålmodige  i  vores 
henvendelser  til  de,  som  er  generte.  Over  for  andre  er  det 
nødvendigt  at  vi  er  mere  pågående.  Men  vi  må  altid  erindre 
os,  at  det  er  nødvendigt,  vi  bliver  venner,  før  vi  på  effektiv 
måde  kan  dele  evangeliet  med  andre. 
Til  trods  for  den  kendsgerning,  at  vort  mål  skulle  være  at 
indbyde  enhver  til  at  komme  ind  i  riget,  er  nogle  marker 
hvidere  og  mere  rede  til  høst  end  andre.  Vi  lærte  en  værdi- 
fuld lektie  i  denne  henseende,  da  vi  gik  på  et  universitet  i 
det  østlige  USA.  Vi  havde  introduceret  et  par  studenter- 
kammerater til  missionærerne,  men  vi  fik  aldrig  held  med 
at  indbyde  dem  til  at  komme  med  i  kirke.  Vi  blev  senere 
klare  over,  at  vi  havde  brugt  for  meget  tid  på  at  arbejde  med 
folk,  som  på  det  tidspunkt  var  mere  interesserede  i  deres 
akademiske  planer  end  i  det,  der  angår  ånden.  Vore  na- 
boer viste  sig  at  være  mere  modtagelige  for  evangeliet  på 
det  spedielle  tidspunkt. 


De  har  haft  deres  chance! 

En  måde  Satan  arbejder  på  for  at  forpurre  Herrens  værk  er 
at  overbevise  medlemmer  og  missionærer  om,  at  visse 
mennesker,  som  afviser  indbydelser  til  at  komme  i  kirke  og 
til  at  høre  de  evangeliske  diskussioner,  „har  haft  deres 
chance".  Antallet  af  nyomvendte,  som  „har  været  igen- 
nem" flere  sæt  missionærforsøg,  er  et  bevis  på,  at  ingen 
af  os  kan  bedømme,  hvornår  et  andet  menneske  har  haft 
tilstrækkelig  lejlighed  til  at  høre  og  acceptere  evangeliet. 
Apostlen  Paulus  sagde  dette:  „Jeg  plantede,  Apollos  van- 
dede, men  Gud  gav  væksten"  (1  Kor.  3:6).  Hvad  nu,  hvis 
Apollos  havde  forsømt  at  gøre  sin  indsats  for  dem,  der 
ikke  blev  omvendt  ved  Paulus'  første  kontakt?  Nogle  af  os 
bl  iver  skuffede,  når  vores  indsats  ikke  synes  at  bære  frugt. 
Ofte  vil  en  ransagelse  af  sjælen  afsløre,  at  vores  frem- 
gangsmåde har  været  dårligt  forberedt  og  udført  på  et  galt 
tidspunkt,  eller  måske,  at  vi  har  været  ivrige  for  at  få  til- 
skrevet æren  for  en  kommende  omvendelse,  skønt  Gud  er 
den,  der  „giver  væksten". 

Herrens  storslåede  opfordring  til  præstedømmeledere 
synes  også  at  gælde  vores  bestræbelser  for  at  bringe  andre 
ind  i  riget.  Vor  indbydelse  bør  kun  udstedes  „gennem  over- 
bevisning, langmodighed,  mildhed,  sagtmodighed  og 
uskrømtet  kærlighed;  gennem  venlighed  og  sand  kund- 
skab, som  uden  hykleri  og  uden  svig  vil  udvikle  sjælen 
meget"  (L&P  121:41-42). 

Hans  løfte  til  os,  når  vi  trofast  engagerer  os  i  samvittig- 
hedsfuldt missionærarbejde,  vil  hjælpe  os  til  at  videreføre 
vore  anstrengelser.  „Thi  jeg  vil  forlade  jer  jeres  syndermed 
den  befaling,  at  I  forbliver  standhaftige  i  jeres  sind  i  høj- 
tidelig andagt  og  i  bønnens  ånd  ved  at  bære  vidnesbyrd 
for  hele  verden  om  det,  som  bliver  givet  jer."  (L&P  84:61) 


32 


Mine  elever 
var  fanger 


AF  JANETTE  MILLAR 


Da  jeg  boede  i  Sydney  i  Australien,  blev  jeg  bedt  om  at 
undervise  i  skrivekunsten  for  fangerne  i  et  fængsel  med 
vaneforbrydere  —  et  fængsel  med  de  stærkeste  sikker- 
hedsforanstaltninger. Til  at  begynde  med  vægrede  jeg  mig. 
Jeg  ville  ikke  til  at  undervise  forbrydere  i  et  fængsel!  Tan- 
ken frastødte  mig.  Og  forøvrigt  vidste  jeg  endnu  ikke  nok- 
jeg  studerede  selv  endnu. 

Tre  måneder  senere  blev  opfordringen  gentaget,  og  jeg 
sagde  straks  ja.  Jeg  tror  nok,  at  jeg  svarede  så  hurtigt, 
fordi  det  bekræftende  ord  slap  mig  af  munde,  før  jeg  kunne 
så  meget  som  tænke  over  det.  Jeg  gik  ind  i  det  fængsel 
hver  eneste  fredag  morgen  i  ti  måneder,  indtil  arbejdspres- 
set og  eksamenslæsning  satte  en  stopper  for  det.  Jeg 
lærte  noget.  Enhver  sjæl  har  betydning  for  Gud  og  måhave 
en  chance  for  at  høre  evangeliet. 

Lige  fra  den  første  dag  blev  jeg  betegnet  som  religiøs.  De 
sagde:  ,,Du  er  anderledes.  Du  er  religiøs,  og  vi  ønsker  ikke 
nogen  religion  her."  Jeg  svarede,  at  jeg  kun  var  der  for  at 
undervise  i  skrivekunsten.  Og  så  foregik  det  fra  ni  om 
morgenen  til  halvet  om  eftermiddagen,  og  hvor  var  jeg  dog 
udkørt  ved  den  tid! 

Den  anden  lørdag  gik  det  en  smule  bedre;  jeg  fik  udrettet 
mere.  Den  tredie  lørdag  var  igen  anderledes."  Du  taler  an- 
derledes, du  tænker  anderledes.  Vi  har  talt  om  dig  hele 
ugen,  og  et  par  af  os  tror,  du  er  mormon.  Er  du  det?" 
Jeg  var  lamslået.  Jeg  troede  aldrig  de  ville  gætte  min  reli- 
gion. Men  i  hvert  fald  sagde  jeg,  at  jeg  var  parat  til  mere 
drilleri.  De  sagde:  ,,Nu  har  du  ærlig  talt  ødelagt  vores  for- 
nøjelse. Vi  havde  en  masse  sjov  ud  af  at  tale  om  det,  men 
vi  er  glade  for  at  have  fået  det  at  vide."  Fra  den  dag  af 
oversvømmede  de  mig  med  spørgsmål  om  evangeliet.  Det 
var  ikke  meningen,  at  jeg  skulle  undervise  i  religion,  men 
det  tog  altid  overhånd  over  den  egentlige  lektie.  De  skrev 
og  studerede  skam  godt  nok,  men  jeg  tog  deres  arbejde 
med  hjem  og  bearbejdede  det  dér,  så  vi  kunne  bruge  det 
meste  af  tiden  til  at  tale  om  religion. 


En  af  dem,  Kevin,  skrev  en  meget  smuk  historie  om  Jesus. 
En  anden,  Peter,  havde  truffet  nogle  missionærer,  før  han 
kom  i  fængslet  og  havde  bragt  en  Mormons  Bog  og  deres 
kort  med  sig  ind  i  fængslet.  Han  blev  en  smule  mildere 
stemt  mod  evangeliet.  Men  en  anden  fange,  Ralph,  bad 
langt  om  længe  om  at  måtte  tale  med  et  par  missionærer. 
Han  læste  Mormon  Bog,  fastede  og  bad  og  fik  senere  et 
vidnesbyrd  om  sandheden. 

Kirkens  blade  og  Mormons  Bog  fik  lov  at  gå  raden  rundt. 
Og  uden  at  de  blev  ødelagt  undervejs.  Sædvanligvis  blev 
religiøse  bøger  mishandlet  og  tilsidste  helt  ødelagt.  Bibe- 
lens blade  blev  endog  brugt  som  cigaretpapir. 
Vi  arbejdede  som  regel  ved  et  vakkelvornt,  gammelt  bord, 
men  en  dag  stod  der  et  nyt,  rundt  bord  med  snoede  jern- 
fødder og  dækket  med  et  lagen  midt  mellem  en  kreds  af 
stole.  Jeg  roste  dem  for  forandringen ;  og  så  fortalte  de  om 
det.  Det  havde  været  en  to-ugers  kærlighedsgeming;  de 
havde  bygget  og  malet  bordet  og  tilsidst  tegnet  ansigtet 
af  en  grå  kat  på  bordpladen,  fordi  de  vidste,  at  jeg  holdt 
meget  af  katte.  Jeg  var  dybt  rørt. 

Jeg  er  så  glad  for  at  kunne  sige,  at  min  klasse  var  den 
mest  populære  og  den  mest  regelmæssigt  besøgte  af  alle 
de  tilbudte  klasser  og  med  et  gennemsnit  på  ti  elever  hver 
uge.  Det  var  ikke  på  grund  af  mig,  det  var  jeg  godt  klar 
over.  Det  var  det,  vi  studerede,  Jesu  Kristi  evangelium. 
Præstedømmets  medlemmer  hjalp  mig  med  at  besvare  de 
fleste  af  de  talløse  spørgsmål,  der  blev  kradset  ned  på 
sedler.  Det  var  endnu  en  del  at  mit  hjemmearbejde. 

Jeg  elskede  dette  arbejde  og  vil  med  glæde  genoptage  det, 
hvis  lejlighed  gives.  Blot  vil  jeg  i  såfald  havetingene  bedre 
organiseret,  så  evangeliet  kunne  blive  forkyndt  åbent,  hvis 
tidspunkt  var  der  et  arbejde,  der  skulle  udføres,  en  fange 
skulle  modtage  evangeliet.  Jeg  blev  sendt  derhen,  fordi 
jeg  havde  midlerne  til  at  nå  ud  til  den  pågældende.  Jeg 
korresponderer  stadig  med  ham. 

Fortæl  os 

om  din  religion 


Du  vil  blive  forbavset  over,  hvilke  missionærer  dine  børn 
kan  være.  Vi  blev! 


AF  GEORGE  D.  DURRANT 


En  mindre  krise  var  lige  opstået  for  den  1 5-årige  Matt,  som 
var  den  ene  af  kun  1 2  mormoner  blandt  eleverne  i  hele  sko- 
len. Hvordan  kunne  han  besvare  spørgsmål  nummer  15  i 
prøverne  uden  at  overtræde  klassereglen  om,  at  det  var 
forbudt  eleverne  at  forandre  ordlyden  i  de  spørgsmål,  der 
skulle  besvares  med  rigtig  eller  forkert.  Han  læste  igen  det 
pågældende  spørgsmål: 

,, Joseph  Smith,  den  påståede  mormon-profet,  skrev  Mor- 
mons Bog.  Rigtigt  eller  forkert?" 

Matt  mente,  at  han  ville  have  100%  af  sine  svar  rigtige, 
hvis  han  også  kunne  svare  rigtigt  på  dette.  Men  hvordan 
kunne  han  reagere  på  en  sådan  udtalelse?  Læreren  for- 
ventede ,, rigtigt",  men  selve  sætningen  var  ,, forkert". 
Det  var  tid  at  aflevere  opgaverne.  Han  måtte  gøre  noget  nu 
eller  aldrig.  Han  stregede  hurtigt  ordet  ,, påståede"  ud  og 
skrev  efter  at  have  sat  en  streg  gennem  ,, skrev"  ordet  „over- 
satte" i  stedet.  Så  indcirklede  han  ordet  „rigtigt"  og  af- 
leverede opgaven. 

Da  elevernes  navne  den  næste  dag  var  råbt  op,  var  lærerens 
første  bemærkning  :  „Matt,  rejs  dig  op." 
Og  Matt  rejste  sig. 

„Fortæl  os,  hvorfor  du  forandrede  ordlyden  i  spørgs- 
mål 15,"  sagde  læreren  strengt. 

Matt  huskede  den  nøjagtige  ordlyd  af  det  femtende  spørgs- 
mål. Han  smilede  bredt  og  svarede:  „Fordi  Joseph  Smith 
ikke  var  nogen  påstået  profet.  Han  varen  profet.  Og  fordi 
han  ikke  skrev  Mormons  Bog  —  han  oversatte  den." 
Læreren  sagde:  „Kom  herop  og  brug  så  lang  tid,  du  har 
lyst  til.  Fortæl  os  bare,  hvad  det  er,  der  gør  jer  mormoner 
til  det,  I  er." 

Matt  fik  den  oplevelse  at  fortælle  hele  klassen  om  kirken. 
Og  han  fik  også  godkendt  sit  svar  på  spørgsmål  15  som 
rigtigt. 

Mens  vi  boede  i  den  by  havde  vores  børn  mange  lejligheder 
til  at  tale  om  kirken.  De  fandt  det  sjovt  hver  dag  at  være  på 
udkik  efter  naturlige  lejligheder  til  at  fortælle  deres  venner 
om  evangeliet. 

Jeg  tror,  „naturligt"  er  det  ord,  der  bedst  beskriver  hvor- 
dan vore  børn  og  vi  selv  blev  missionærer.  Vær  blot  på 
udkik  efter  „naturlige"  muligheder.  Intet  behøver  at  frem- 
skyndes eller  komme  på  en  klodset  måde  eller  på  et  for- 
kert tidspunkt.  Bare  hold  øjne,  ører  og  hjerte  åbne,  og  ved 

talrige  lejligheder  vil  det  bare  forkomme  som  det  eneste 
rigtige,  at  sige  noget  om  Herren  og  hans  kirke. 

Vi  prøvede  at  gøre  det  klart  for  vore  børn,  at  det  ikke  var 
deres  opgave  at  omvende  alle  og  enhver,  men  at  det  var 
deres  velsignede  mulighed  og  privilegium  på  naturlig  måde 
at  gøre  alt,  hvad  de  kunne  for  at  oplyse  enhver  om  kirken. 
Vi  vidste  allesammen,  at  hvis  vi  var  i  godt  humør,  havde 
viljen  til  det  og  holdt  kirkens  standarder,  ville  vi  være  i 
stand  til  at  få  mange  gode  samtaler  om  evangeliet.  Når 
som  helst  vi  følte  os  tvunget  til  at  omvende  alle  og  enhver, 
fandt  vi  hurtigt  ud  af,  at  vi  var  ved  at  blive  anmassende. 
Og  det  er  meget  unaturligt  for  os  at  være  anmassende. 
Foreksempel  havde  vores  ældste  søn  lejlighed  til  at  holde 
en  tale  ved  en  højtidelighed  i  forbindelse  med  eksamens- 
afslutningen.  Han  følte  til  at  begynde  med,  at  han  burde 
sigeen  masse  om  kirken.  Men  det  forekom  unaturligt  over 
for  folk,  som  kom  fra  mange  forskellige  kirker. 

Men  det  ville  være  naturligt  at  afslutte  sine  bemærkninger 
med  disse  ord:  ,,Da  jeg  kom  til  denne  skole  for  tre  år  si- 
den, kendte  jeg  ikke  nogen  af  jer.  Jeg  var  en  fremmed  her, 
men  når  jeg  nu  taler  til  jer,  fyldes  mine  tanker  med  dejlige 
minder  om  den  måde,  I  behandlede  mig.  Jeres  venlighed 
og  jeres  venskab  har  fået  mig  til  at  elske  denne  by  og  dens 
helt  særlige  indbyggere.  Dette  sted  er  blevet  mit  hjem,  og 
denne  skole  er  blevet  min  skole.  I  er  blevet  mine  bedste 
venner.  Og  på  grund  af  den  måde,  I  har  behandlet  mig, 
siger  jeg  til  jer  det  samme,  som  den  store  mormon-profet 
Brigham  Young  sagde,  da  han  fandt  sit  nye  hjem  ude 
vestpå.  For  mig  gælder  det:  Dette  er  stedet  . 
Folk  rejste  sig  og  klappede  i  mange  minutter. 
Hans  naturlige  og  helt  ud  ægte  tanke  havde  vundet  deres 
hjerter  og  ville  i  mange  tilfælde  åbne  deres  døre. 
Vi  var  selvfølgelig  klare  over,  at  det  at  være  venlig  og  at 
leve  en  god  tilværelse  ikke  ville  belære  folk  om  kirkens 
lære  mere,  end  matematiklærerens  væremåde  ville  lære 
hans  elever  noget  om  matematik  og  regning. 
Men  det  at  være  et  venligt  menneske  ville  åbne  døre  til 
naturlige  diskussioner,  som  ville  medføre  mulighed  for  at 
bringe  et  møde  i  stand  mellem  venner  og  missionærer. 
Vores  familie  rejste  meget  og  spiste  ofte  i  cafeterier.  Når 
servitricen  kom  til  os  med  kaffe,  svarede  vi  ganske  natur- 
ligt: ,,Nej  tak,  vi  drikker  ikke  kaffe.  Vi  er  mormoner." 
Ordene:  ,,Vi  er  mormoner",  forekom  ganske  naturlige  og 
lette.  De  førte  ofte  til  samtaler,  og  adresser  blev  skrevet 
ned,  så  missionærer  kunne  opsøge  dem. 
Vi  lærte  vore  børn,  at  der  er  brug  for,  at  vi  allesammen  bli- 
ver den  slags  mennesker,  som  får  andre  til  at  ønske  at  tale 
med  os.  Vi  gjorde  det  klart  for  dem,  at  hvis  nogen  satte 
spørgsmålstegn  ved  kirken,  så  behøvede  det  ikke  at  blive 
nogen  krise  foros.  Det  var  ikke  nødvendigt  at  blive  vred  og 
ophidset,  hvis  nogen  kritiserede  vores  tro.  Vi  behøvede 
bare  at  smile  og  svare  uden  at  være  stridbare  eller  pågåen- 
de. Vi  måtte  forstå,  at  de  menesker,  vi  talte  med,  simpelt- 
hen ikke  forstod. 

Da  vi  flyttede  ind  i  vores  nye  hjem  i  en  by  i  det  østlige 
USA,  hvor  der  kun  var  få  mormoner,  bestemte  vi  os  til,  at 
vi  ville  invitere  alle  naboerne  til  et  ,, åbent  hus"  i  vort  hjem. 
Vi  regnede  ikke  med,  at  mange  ville  reagere  på  vores  trykte 


indbydelser,  men  de  kom  allesammen.  Vi  kunne  knapt  få 
dem  alle  ind  i  huset.  Det  var  første  gang,  mange  af  naboer- 
ne havde  truffet  de  andre  naboer. 

Efter  en  lang  aften  sammen,  gik  alle  hjem  undtagen  en 
enkelt  familie.  De  var  katolikker,  og  boede  kun  et  par  huse 
fra  os.  De  havde  børn  i  samme  alder  som  vore.  Det  blev 
begyndelsen  til  et  nært  venskab.  Deres  drenge  kom  for  at 
spille  basket-ball  med  vore  drenge,  og  deres  piger  kom  for 
at  lege  skjul  med  vore  piger. 

Når  vore  børn  legede  med  deres  på  varme  sommeraftener, 
sad  vi  forældre  og  betragtede  ildfluerne,  og  de  kunne  må- 
ske spørge:  ,, Hvordan  får  I  jeres  børn  til  at  opføre  sig  så 
velopdragent  og  være  så  venlige?"  Så  ville  vi  svare:  ,,Det 
lærer  de  det  meste  af  i  kirken  og  under  familiehjemme- 
aftener.  De  lærer  også  meget  af  det  i  primary."  Så  sagde 
de:  „Vi  ville  give  hvad  som  helst  for,  at  vore  børn  kunne 
være  sådan." 

Vi  inviterede  dem  til  at  overvære  en  familiehjemmeaften, 
og  de  indbød  også  os.  Men  alt  dette  virkede  ikke  rigtigt.  Vi 
åtte  gøre  mere,  så  vi  bad  missionærerne  komme  og  ind- 
bød også  den  familie. 

Børnene  i  den  familie  kom  virkelig  til  at  holde  af  missionæ- 
rerne. De  sagde:  ,, Kommer  I  snart  hjem  til  os  og  fortæller 
os  om  jeres  religion?" 

Så  begyndte  missionærerne  at  komme  i  deres  hjem,  og 
børnene  hilste  dem  velkommen  med  ordene:  ,, Kommer  I 
for  at  fortælle  os  om  jeres  religion?"  Og  missionærerne 
fortalte  virkelig  om  vores  religion,  men  familien  havde  dybe 
rødder  i  den  katolske  kirke  og  ønskede  endnu  ikke  at  fore- 
tage nogen  forandring.  Da  vi  måtte  sige  farvel  til  den  by, 
var  det  sværest  at  sige  farvel  til  disse  gode  venner.  Sidste 
sommer  kom  deres  drenge  til  Utah  for  at  besøge  vore  dren- 
ge, og  de  kommer  sikkert  igen. 

Nogle  medlemmer  reagerer  positivt  på  missionærarbejde 
og  andre  synes,  at  det  er  for  meget,  og  synes  ikke,  de  vil 
påtvinge  folk  noget.  Men  det  ser  ud  til,  at  vore  drenge 
uden  at  være  påtrængende  på  helt  naturlig  måde  kunne 
komme  til  at  tale  om  kirken.  Ikke  alle  vil  være  interesse- 
rede, men  mange  vil.  De,  som  forekommer  interesserede, 
kan  så  blive  undervist  af  missionærerne.  Efter  vores  erfa- 
ring er  det  vanskeligste  at  sige:  ,,Vi  kender  to  missionæ- 
rer, som  vil  være  glade  for  at  besøge  Dem.  Har  De  lyst  til 
at  tale  med  dem?"  Men  selv  det  forekommer  naturi  igt,  hvis 
man  taler  med  nogen,  som  man  kan  lide  eller  endog  hol- 
der af. 


Et  inspirerende  budskab 

Hjemmet  er  på  en  måde  som  en  miniaturegren  af 
kirken.  Kirkens  program  bør  være  fremherskende  og 
præstedømmet  bør  sidde  i  højsædet  der,  i  kærlighed 
og  retfærdighed. 

(Fra  en  tale  holdt  ved  præstedømmemødet  i  Brasilien 
1975  af  ældste  Mark  E.  Petersen) 

Hvordan  får  man  et  ikke-medlem  interesseret  i  kirken?  Der 
er  mange  gode  svar  på  dette  spørgsmål.  Men  hvilke  frem- 
gangsmåder er  mest  effektive?  Adskillige  nyomvendte  blev 
stillet  det  spørgsmål.  Deres  svar  giver  god  indsigt  i  med- 
lems-missionærarbejde. 

,,Missionærarbejde?"  Sue  Ann  Yazzie,  en  syttenårig  Na- 
vaho-indianerfra  Shiprock  i  New  Mexico,  rystede  det  lan- 


ge, sorte  hår  tilbage  fra  skuldrene  og  smilede.  Hendes 
varme,  brune  øjne  skinnede,  og  hun  sagde:  „Den  bedste 
måde  at  få  nogen  interesseret  i  kirken  er  at  blive  venner 
med  ham." 

Sue  Ann  har  været  medlem  af  kirken  i  to  år  og  fortalte  om 
sin  omvendelse:  ,, Endnu  før  jeg  sluttede  mig  til  Jesu  Kristi 
Kirke  af  Sidste  Dages  Hellige,  troede  jeg  på,  at  vi,  når  vi 
dør,  vil  være  i  stand  til  at  træffe  venner  og  slægtninge, 


Medlemsmissionærer 


AF  LAIRD  ROBERTS 

som  er  døde  før  os.  Jeg  mistede  troen  på  den  kirke,  hvor 
jeg  kom,  da  præsten  sagde:  „Hvis  du  tror,  at  du  vil  blive 
i  stand  til  at  se  dine  døde  forfædre,  når  du  dør,  så  tager  du 
fejl".  Det  var  dengang,  jeg  spurgte  Herren  om,  hvilken  kirke 
der  var  sand.  Jeg  lovede,  at  jeg  ville  holde  budene,  hvis 
han  ville  hjælpe  mig." 

Sue  Ann  ønskede  at  gå  i  skole  uden  for  reservatet.  Da  hun 
blev  tilbudt  at  deltage  i  indianer-uddannelsesprogrammet  i 
Richfield  (i  Utah),  accepterede  hun.  I  Richfield  bor  india- 
nereleverne i  et  fælleshus  og  går  i  de  lokale  almindelige 
skoler. 

Da  en  af  funktionærerne  i  fælleshuset  indbød  Sue  Ann 
og  nogle  af  hendes  venner  til  en  familie  hjemmeaften,  blev 
hun  straks  interesseret.  ,,På  det  tidspunkt  var  jeg  ikke  sik- 
ker på,  at  jeg  brød  mig  om  mormonkirken.  Jeg  kendte  ikke 
meget  til  den.  Men  jeg  gik  med  for  at  gøre  mine  kammera- 
ter selskab.  Det  var  dengang  jeg  for  første  gang  blev  inter- 
esseret i  kirken.  Jeg  kunne  lide  det,  jeg  hørte. 
,,Dajeg  senere  læste  Mormons  Bog,  forekom  mange  dele 
af  den  mig  bekendt.  Da  jeg  var  lille,  fortalte  min  bedste- 
mor mig  mange  af  Navaho-legenderne.  Af  hende  hørte  jeg 
første  gang  historien  om  den  hvide  Gud,  som  en  dag  vil 
vende  tilbage,"  sagde  hun. 

Sue  Ann  vil  gerne  dele  evangeliet  med  så  mange  menne- 
sker, som  hun  kan.  Fornylig  blev  en  af  hendes  veninder, 
Elouise  Meyers,  færdig  med  missionærlektierne  og  blev 
døbt.  Sue  Ann  forklarer:  „Jeg  havde  en  aftale  med  min 
biskop  og  besluttede  at  tage  en  kammerat  med  mig.  Jeg 
tog  Elouise.  Jeg  vidste,  at  hun  ikke  kendte  meget  til  kirken. 
Mens  vi  ventede  på  biskoppen,  kom  et  par  missionærer 
forbi.  Jeg  spurgte  dem,  om  de  skulle  undervise  nogen  den 
aften.  De  svarede:  Nej  .  Den  er  fin,  sagde  jeg,  hvor- 
for ikke  undervise  min  veninde  her?  De  lavede  straks  en 
aftale. 

For  David  Wojnar,  22  år,  fra  Springfield  i  Massachusetts, 
spillede  et  godt  venskab  en  vigtig  rolle  i  hans  omvendelse 
til  kirken.  Han  er  nu  missionær  i  Salt  Lake  City  og  fortæller 
dette  om  venskabets  rolle  i  missionærarbejdet. 
,,Da  jeg  blev  færdig  med  skolen,  besluttede  jeg  at  flytte 
hjemmefra.  Jeg  fik  arbejde  i  Virginia  og  flyttede  ind  hos 
en  bekendt.  Han  var  SDH.  Vi  blev  snart  fine  venner.  Vi  fore- 
tog os  en  masse  sammen,  og  vi  kunne  tale  om  hvad  som 
helst.  Han  var  oprigtigt  interesseret  i  mig.  Vi  blev  først 
venner,  og  det,  at  vi  var  venner,  hjalp  sandsynligvis  mere 
end  noget  andet,"  fortæller  ældste  Wojnar. 
,, Senere  foreslog  han,  at  jeg  skulle  tage  med  ham  til  en 
Unge  Voksne  aktivitet  sammen  med  ham.  De  var  ved  at 
arrangere  et  skuespil.  De  unge  mennesker  kom  hen  til 
mig  og  fik  mig  til  at  føle  mig  velkommen.  De  var  allesam- 
men vældig  interesseret  i  at  træffe  en  ny,"  forklarede  æld- 
ste Wojnar.  ,, De  var  anderledes  end  andre,  som  jeg  havde 
haft  omgang  med.  Der  var  en  anden  stemning  tilstede. 
Da  jeg  blev  involveret  i  aktiviteterne  og  begyndte  at  over- 
være møderne,  fik  medlemmerne  mig  til  at  føle  mig  som 
noget  særligt  og  betydningsfuldt.  De  generede  mig  aldrig, 
fordi  jeg  var  medlem  af  en  anden  kirke.  Jeg  følte  mig  godt 
tilpas  sammen  med  dem." 
På  det  tidspunkt  var  ældste  Wojnar  endnu  ikke  parat  til  at 


lade  sig  døbe.  ,,En  anden  af  de  logerende,  min  ven  fraMas- 
sachusetts,  modtog  missionærlektierne  og  var  næsten 
parat  til  at  blive  døbt.  Når  missionærerne  kom,  fandt  jeg 
altid  en  undskyldning  for  at  gå.  Det  skyldtes  nok  mest 
almindelig  frygt  for  noget  nyt,  og  fordi  jeg  ikke  vidste,  hvad 
der  skulle  ske.  Jeg  var  besluttet,  på  at  ville  tjene  Herren,  og 
alt,  jeg  behøvede,  var  tid.  Det  lod  ikke  til  at  anfægte  nogen, 
og  ingen  var  fornærmet  over  den  ubeslutsomhed,  jeg  ud- 
viste. Min  ven  var  tålmodig  og  opgav  mig  ikke 
Han  vedblev  at  være  min  ven,  og  tilsidst  traf  jeg  beslut- 
ningen," fortællerældste  Wojnar.  „Oprigtighed  er  en  af  de 
vigtigste  sider  ved  missionærarbejdet,"  forklarede  ældste 
Wojnar.  „Hvis  man  er  oprigtig  og  en  virkelig  ven,  vil  folk 
reagere  positivt  overfor  evangeliet.  Det  er  ikke  så  vigtigt, 
at  medlemmer  belærer  om  doktrinerne,  som  det  er,  at  de 
sår  frøet.  Det  er  også  vigtigt,  at  være  et  godt  eksempel. 
Det  betyder  mere  end  blot  at  efterleve  principperne.  Det 
betyder  at  gå  ud  og  vise  resultaterne  af  at  efterleve  evan- 
geliet. Vær  ikke  bange  for  at  vise  folk,  at  du  er  mormon.  Det 
fryder  mig,  hvergang  jeg  kan  fortælle  nogen,  at  jeg  er  mor- 
mon," slutter  ældste  Wojner. 

Tålmodighed  er  en  vigtig  del  af  missionærarbejdet.  Både 
Cindy  på  1 5  og  hendes  søster  Tina  Doxstater  på  1 4  var  med 
i  aktiviteter  i  kirken  i  to  år,  før  de  blev  døbt.  Cindy  for- 
klarer, at  hun  blev  imponeret  over  mormonfamiliers  sam- 
menhold og  af  de  kirkelige  aktiviteter,  som  hendes  ven- 
inder tog  hende  med  til.  Men  hun  var  ikke  parat  eller  over- 
bevist nok  til  at  blive  medlem. 

„Kirkens  medlemmer  godtog  os  for  det,  vi  var,"  siger  hun. 
„De  prøvede  ikke  at  skubbe  os  ind  i  noget,  og  de  hjalp 
os."  Cindy's  venner  opgav  hende  ikke.  Da  en  af  dem  sagde: 
„Hvorfor  ikke  lade  missionærerne  give  dig  lektierne,"  sva- 
rede hun  ja.  Efter  opmuntring  fra  deres  venner  og  en  lærer 
på  skolen  blev  Cindy  og  Tina  døbt.  Læreren,  Larry  Ander- 
son, døbte  dem. 

Violet  Wilson  på  18  år  fra  Kellog  i  Idaho  havde  også  været 
med  i  kirkelige  aktiviteter  i  flere  år,  før  hun  sluttede  sig  til 
kirken.  Hun  siger,  at  en  vigtig  omstændighed  var,  at  med- 
lemmerne fik  hende  til  at  føle  sig  som  en  af  dem. 
Med  hensyn  til  missionærarbejde  siger  Craig  Rogers  på  21 
år:  „Den  bedste  måde  at  påvirke  nogen  er  at  efterleve  det, 
man  tror  på.  Vær  dig  selv  og  prøv  ikke  at  være  det,  som 
nogen  anden  gerne  vil  have,  at  du  skal  være.  De  menne- 
sker, som  bragte  mig  ind  i  kirken,  levede  på  den  måde,  de 
burde.  Jeg  er  dem  taknemmelig.  Jeg  håber,  jeg  kan  gøre 
det  samme.  Jeg  bliver  måske  affejet  40  gange,  når  jeg 
prøver  at  interessere  nogen  for  evangeliet,  men  den  ene 
succes  er  mere  end  det  hele  værd.  Jeg  er  sikker  på,  at  også 
de  mennesker,  som  hjalp  mig,  mange  gange  er  blevet 
skuffet,"  slutter  Craig. 

At  være  en  rigtig  ven,  at  have  respekt  for  andre  menneskers 
værd  og  tro,  at  udvise  tålmodighed,  at  være  sig  selv,  at 
være  et  godt  eksempel  og  at  undgå  kliker  af  medlemmer, 
som  udelukker  eller  ser  ned  på  ikke-medlemmer,  hører  alt- 
sammen med  til  den  teknik,  som  disse  nye  medlemmer 
anbefaler  i  medlems-missionærarbejdet. 
Sue  Ann  Yazzie  sagde  noget  andet,  der  gælder  for  mis- 
sionærarbejdet: „Missionere?  Mit  råd  er  at  få  begyndt." 

ANDRE  FORSLAG  TIL 

HVAD  JEG  KAN  GØRE  SOM 

MEDLEMS-MISSIONÆR 


Af  Jørgen  W.  Schmidt. 


Når  en  journalist  eller  en  forfatter  skal 
skrive  noget  om  en  bestemt  religion,  så 
søger  han  sine  oplysninger  i  bøger  om  em- 
net. Han  kan  ikke  være  personligt  interes- 
seret i  alt,  hvad  han  skal  skrive  om,  og 
han  kan  ikke  vide  alt  om  alt.  Derfor  tager 
han  det  for  givet,  at  det,  der  står  i  bøger- 
ne, er  rigtigt.  Og  det  materiale  bruger  han 
ganske  ukritisk.  Det  kan  man  ikke  bebrej- 
de ham. 


De  bøger,  som  han  søger  sine  oplysninger 
i,  står  på  det  lokale  kommunebibliotek. 
Og  derfor  er  det  vigtigt,  at  de  bøger,  der 
står  dér,  er  så  korrekte  som  overhovedet 
muligt.  Og  når  det  gælder  bøger  om  Mor- 
monismen, findes  der  ingen  bedre  og 
mere  korrekte  end  dem,  kirken  og  dens 
medlemmer  udgiver.  For  hvem  kender  vel 
et  samfund  bedre  end  dets  egne  medlem- 
mer ?  Det  gælder  altså  om  at  få  vore  egne 
bøger  ind  på  bibliotekerne  som  modvægt 
mod  dem,  der  er  skrevet  om  os  af  uden- 
forstående. 


Hvordan  gør  vi  det  ?  Det  er  ganske  en- 
kelt. Følg  denne  anvisning: 

1.  Gå  på  biblioteket.  Spørg  efter  bøger 
om  Mormonismen.  Når  damen  kom- 
mer med  nogle  stykker,  sig  så: 

Har  De  ikke  flere  ?  Hvad  andet  kan 
De  skaffe  ?  Damen  ser  i  et  kartotek  og 
læser  nogle  titler  op.  Bed  hende  skaffe 
dem. 

2.  Når  bøgerne  er  kommet  hjem,  henter 
du  dem  og  siger  til  damen: 

Jeg  har  forøvrigt  fået  en  liste  over  bø- 
ger om  Mormonismen.  Måske  kan  De 
skaffe  nogle  af  dem  til  mig  ?  Og  du  gi- 
ver hende  listen  (PR-11:  Bøger  om 
mormonismen  —  dit  wards  eller  din 
grens  missionsleder  har  dem)  og  beder 
hende  tage  et  par  stykker  af  de  dér 
nævnte  bøger  hjem. 

Bibliotekerne  har  de  bøger,  som  de  me- 
ner, der  er  behov  for.  Et  stort  bibliotek 
sagde  til  én,  som  spurgte  efter:  "Den  gen- 
oprettede kirke":  "Hvis  nogle  flere  viste 
interesse  for  den  slags  bøger,  ville  vi  selv- 
følgelig have  dem  stående".  Du  og  jeg  er 
altså  medbestemmende  om,  hvilke  bøger, 
der  skal  stå  på  bibliotekernes  hylder  om 
mormonismen. 


LÆSERBREVE 

Vær  med  i  dagens  debat  !  Lad  kirkens 
meninger  om  de  mange  aktuelle  spørgs- 
mål komme  til  orde  i  aviser  og  blade.  Med 
andre  ord:  skriv  læserbreve  ! 
Du  skal  ikke  skrive,  "Mormonkirken  læ- 
rer .  .  .".  Det  har  vi  mere  professionelle 
skribenter  og  ansvarlige  pr-folk  til.  Du 
skal  blot  som  din  personlige  mening  give 
udtryk  for  det,  kirken  har  lært  dig.  Om 
f.eks.  tobaksrygning  (og  hvordan  det  ge- 
nerer dig,  når  folk  puster  røg  ud  i  hovedet 
på  dig),  om  abortspørgsmålet  (loven  om 
fri  abort  bør  ændres,  så  det  bliver  vanske- 
ligere —  og  måske  bør  der  også  betales  for 
svangerskabsafbrydelse) ,  om  det  overhånd- 
tagende alkoholproblem  (vi  er  blevet  "en 
nation  af  drankere",  som  en  overlæge  ud- 
trykte det).  Du  kan  skrive  om  det  forfær- 
delige i,  at  så  mange  lader  sig  skille  "for 
et  godt  ord"  (og  som  modsætning  frem- 
hæve lange  gode,  solide  ægteskaber,  fami- 
lielykke og  familiehjemmeaftener).  Og  så- 
dan noget  som  det  vidunderlige  ved  at  væ- 
re hjemmegående  husmor  (i  modsætning 
til  udearbejdende),  at  have  mange  børn  (i 
modsætning  til  dem,  der,  'for  skams  skyld' 
har  ét  barn  og  så  siger  stop  med  det). 
Og  du  kan  benytte  lejligheden  til  at  svare 
på  andres  læserbreve.  Der  er  tit  noget, 
som  går  vore  synspunkter  stik  imod.  Så 
vær  ikke  bange  for  at  svare.  Og  sig  din 
mening  rent  ud.  Gerne  lidt  "på  spidsen", 
så  det  vækker  opmærksomhed.  Ingen  om- 
svøb eller  lange  prædikener.  Som  regel 
har  bladene  en  maksimumsgrænse  for  læ- 
serbrevenes længde.  Pas  på  at  overholde 
den. 

Lad  vore  meninger  blive  hørt.  Avisredak- 
tører er  meget  følsomme  overfor,  hvad 
læserne  mener.  Avisens  øvrige  indhold 
dikteres  til  en  vis  grad  af,  hvad  læserbre- 
vene giver  udtryk  for.  Du  og  jeg  kan  ved 
at  skrive  læserbreve  øve  indflydelse  på, 
hvad  avisen  skriver  og  går  ind  for  !  Vi  bli- 
ver derved  medlems-missionærer,  når  vi 
skriver  læserbreve. 


STRØTANKER  FRA 
EN  HJEMVENDT  MISSIONÆR 

Når  man  efter  fuldført  mission  sætter  sig 
hen  og  analyserer  den  tid  som  er  gået,  fa- 
rer der  mange  tanker  gennem  ens  hoved, 
det  som  så  står  klarest  når  tingene  har 
bundfældet  sig  er  følgende: 
Dette  er  virkelig  Herren  vor  Guds  værk. 
Herren  vejleder  og  inspirerer  os  sine  børn, 
hvis  vi  ønsker  det  !  Som  missionær  faster 
man  meget  og  beder  meget.  Missionæren 
er  ikke  i  stand  til  at  udføre  sit  arbejde 
godt  uden  at  Helligånden,  det  tredie  med- 
lem af  guddommen, følger  vedkommende. 


Dette  kræver  igen  en  ydmyg  indstilling. 
En  anden  ting  som  træder  stærkt  frem  er 
dette:  Jeg  blev  kaldet  af  Gud  selv  gennem 
hans  bemyndigede  tjenere.  Når  så  tiden 
skrider  frem  og  man  ser  tingene  forandres 
rundt  omkring  een,  fyldes  man  af  en  und- 
rende glæde:  jeg  kan  BRUGES  !  Jeg  er 
medarbejder  i  Herrens  store  værk,  her  og 
nu.  Herren  hører  mine  bønner.  Herren  el- 
sker også  mig  og  de  mennesker,  som  bor 
her  i  mit  tildelte  område.  Når  så  de  men- 
nesker, som  man  arbejder  for,  og  sammen 
med,  kommer  og  fortæller,  at  deres  vid- 
nesbyrd er  vokset,  at  Herren  besvarer  de- 
res bønner,  ja  så  bliver  glæden  endnu 
større. 

Miraklernes  tid  er  ikke  forbi  !  De  mirak- 
ler, som  jeg  tænker  på,  er  ikke  dem,  som 
fremkommer  af  den  materielle  og  den 
tekniske  udvikling  og  øgede  viden,  som 
menneskeheden  har  i  dag.  Nej  de  mirak- 
ler, som  jeg  tænker  på,  og  som  jeg  person- 
ligt anser  for  de  største,  er  når  folk  om- 
vender sig  og  indtager  en  anden  holdning 
og  livsfilosofi.  Når  folk  ændrer  en  kurs, 
som  fører  mod  en  åndelig  og  social  afgrund 
og  i  stedet  indtager  en  holdning  og  et  livs- 
syn, som  forfiner  sjælen  og  forædler  men- 
nesket, til  gavn  for  sig  selv  og  sine  omgivel- 
ser, ja  så  er  der  virkeligt  sket  et  mirakel. 
Tænk  blot  på  følgende,  som  Kristus  har 
sagt.  "Jeg  siger  jer:  således  bliver  der  mere 
glæde  i  Himmelen  over  een  synder,  som 
omvender  sig,  end  over  nioghalvfems  ret- 
færdige, som  ikke  trænger  til  omvendelse". 
Hvorfor  ?  I  den  hellige  skrift  kan  vi  lære, 
at  mennesket  er  skabt  for  at  leve  evigt. 
I  Mormons  Bog,  Alma  34:32  kan  vi  læse 
følgende.  "Dette  liv  er  tiden,  da  menne- 
skene skulle  berede  sig  til  at  møde  Gud; 
Ja,  dette  livs  dag  er  den  dag,  da  menne- 
skene skal  udføre  deres  arbejde".  Altså 
danner  vi  nu  den  karakter,  som  vi  skal 
leve  videre  med  i  evigheden.  Videre  kan  vi 
læse  følgende  i  Bibelen  i  Jakobs  Brev: 
"Mine  brødre!  hvis  nogen  iblandt  jer  erfa- 
ret vild  fra  sandheden,  og  der  er  en,  der 
omvender  ham,  så  skal  I  vide,  at  den,  der 
omvender  en  synder  fra  den  vildfarelse, 
han  er  kommet  ud  i,  frelser  hans  sjæl  fra 
døden  og  skjuler  en  mangfoldighed  af 
synder".  Altså  et  virkeligt  mirakel,  et 
mirakel  som  vil  stå  og  tale  for  sig  selv  i  al 
evighed. 

En  anden  tanke  som  også  bliver  ved  at 
komme  igen,  er  den  at  min  hustru  og  jeg 
er  i  stor  taknemmelighedsgæld  til  søsken- 
de og  venner  gennem  årene,  fordi  de 
hjalp  os  med  at  omvende  os  og  forandre 
vores  liv.  Vi  er  især  tak  skyldig  til  søskende 
i  Jylland,  fordi  de  hjalp  os  under  vores 
mission,  så  arbejdet  blev  let  for  os.  Det 
var  både  en  åndelig  og  en  timelig  hjælp, 
som  vi  fik. 

Vi  tabte  vores  hjerter  til  de  kære  jyder  og 
jeg  har  endnu  ikke  fundet  ud  af:  hvem 
omvendte  hvem  ?  Måske  var  meningen 
med   vores   kaldelse,  at  vi  netop  trængte 

til  at  forbedres  lidt.  Vi  er  også  stor  tak 
skyldig  til  dem,  som  hjalp  os  økonomisk. 
Uden  deres  hjælp  og  afsavn  havde  vi  ikke 
modtaget  den  oplevelse  og  udvikling,  som 
vi  her  har  fået. 

Hans  M.  Larsen 


NYT  PRÆSIDENTSKAB 
FOR  TEMPLET  I  SCHWEIZ 


For  flere  måneder  siden  har  Det  øverste 
Præsidentskab  bekendtgjort,  at  Immo 
Luschin  von  Ebengreuth  skulle  afløses 
som  præsident  for  templet  i  Schweiz,  og 
med  ham  hans  hustru  og  Georg  J.  Birsfel- 
der  som  førsterådgiver.  Percy  K.  Fetzer 
skulle  være  ny  præsident  og  hans  hustru 
skulle  være  tempelværtinde. 

Nyheden  bredte  sig  som  en  løbeild  blandt 
de  hellige  i  Europa.  Gennem  dusinvis  af 
breve  og  telefonopringninger  blev  den  af- 
gående tempelpræsident  og  hans  hustru 
takket  for  den  hengivne  tjeneste,  de  har 
ydet  gennem  næsten  5  år.  Bror  og  søster 
Luschin  har  udøvet  en  overordentlig  ind- 
flydelse på  utallige  hellige  i  Europa  og 
selv  i  USA.  Bror  Luschins  store  kendskab 
til  evangeliet,  hans  indgående  kendskab  til 
de  hellige  handlinger,  som  udføres  i  temp- 
let, hans  usædvanlige  talegaver  og  hans  vi- 
den om  alle  områder  af  menneskets  liv 
har  gjort  hver  af  hans  handlinger  til  en  be- 
undringsværdig oplevelse.  Utallige  har 
først  gennem  ham  lært  at  forstå  den  egent- 
lige og  dybe  betydning  af  de  hellige  hand- 
linger i  templet. 

Som  en  umiddelbar  følge  af  denne  øgede 
viden  kom  en  stærk  stigning  i  aktiviteten 
i  stave  og  missioner  af  kirken  i  Europa. 


Næsten  alle  stavs-  og  missionspræsidenter 
har  givet  udtryk  for,  at  medlemmerne  i 
deres  område  har  tjent  Herren  mere  be- 
redvilligt og  begejstret  efter  et  tempel- 
besøg. 

Også  selve  tempelarbejdet  har  fået  et 
voldsomt  opsving.  Tallet  for  endowments 
er  steget  fra  38.422  i  1972  til  63.890  i 
1977  —  altså  med  mere  end  66%.  Hvilken 
stor  indflydelse  en  mand  kan  have  !  {Bror 
Luschin  blev  i  1960  omvendt  til  kirken  og 
døbt  af  to  missionærer.  Skulle  dette  ikke 
være  en  spore  til  i  højere  grad  at  udføre 
missionærarbejde  ?) 

Nu  er  en  ny  mand  præsident  for  templet 
—  Percy  K.  Fetzer.  Han  har  i  flere  år  været 
kendt  og  agtet  som  lærer  og  leder  blandt 
de  tysktalende  hellige  i  Europa.  Mange 
søskende  kender  også  søster  Fetzer  godt, 
hun  har  ofte  rejst  rundt  i  Europa  som 
medlem  af  hovedbestyrelser  for  Unge  Pi- 
ger og  primary.  Udskiftningen  af  tempel- 
præsidentskabet skete  søndag  den  14.  au- 
gust 1977.  I  denne  anledning  holdt  man 
en  højtidelig  forsamling  i  templet,  hvori 
bror  og  søster  Kimball,  bror  og  søster 
Hinckley,  bror  og  søster  Wirthlin,  bror  og 
søster  Didier,  medarbejderne  i  templet  og 
enkelte  andre  hellige  deltog. 

Ved  denne  forsamling  afløste  man  ære- 
fuldt og  med  tak  Immo  Luschin  von  Eben- 
greuth som  præsident,  George  J.  Birsfel- 
der  som  førsterådgiver  og  søster  Luschin 
som  tempelværtinde  for  templet. 

Følgende  blev  foreslået  og  indsat: 
Percy  K.  Fetzer  som  præsident 
Georg  J.  Birsfelder  som  førsterådgiver 
Thelma  W.  Fetzer  som  tempelværtinde 

Bror  Hinckley  og  præsident  Kimball  tal- 
te til  forsamlingen.  Præsident  Kimball 
udtrykte  håb  om,  at  de  hellige  i  Europa  i 
endnu  højere  grad  ville  forstå  templets  be- 
tydning, komme  der  ofte  og  gennem 
genealogisk  arbejde  bidrage  til  dette  store 
værk. 


EVANGELIETS  FORÆDLENDE 

INDFLYDELSE 

AF 

BOG.WENNERLUND 

Regionalrepræsentant  for  De  tolvs  Råd 


Vi  lever  i  en  verden,  hvor  store  kræfter  er 
i  gang  for  at  sætte  alt  i  oprør,  skabe  mod- 
sætninger, forvirre  menneskers  sind,  og 
nedbryde  kultur  og  forædlende  indflydel- 
ser. Kirkens  ledere  har  ved  gentagne  til- 
fælde understreget  betydningen  af,  at  vi, 
som  sidste  dages  hellige,  bør  berige  vort 
liv  med  det,  som  er  opbyggende  og  godt, 
og  at  vi  bør  arbejde  på,  at  den  ødelæggen- 
de indflydelse  modvirkes. 

I  et  budskab  fra  Det  øverste  Præsident- 
skab til  kirken  skrev  præsident  Spencer 
W.  Kimball  for  nyligt,  efter  at  have  kom- 
menteret noget  om  den  store  kunstner, 
billedhugger  og  maler  Michelangelo:  "Vil 
vi  aldrig  opleve  en  ny  Michelangelo  ? 
Ophørte  alle  disse  talenter  i  1500-tallet  ? 
Vil  vi  ikke  finde  endnu  et  talent  som 
ham,  men  med  en  sjæl  som  er  fri  for  umo- 
ralskhed, sensualitet  og  intolerance  ?  Fin- 
des der  ikke  blandt  os  varige  digtere  og 
forfattere  som  Goethe  ?  Og  Niccolo  Paga- 
nini,  den  italienske  violinist  !  Hvorfor 
skulle  vi  ikke  kunne  opdage,  uddanne  og 
fremvise  mange  som  Paganini  og  andre 
store  kunstnere  ?  Ved  et  af  vore  besøg  i 
København  havde  vi  den  glæde  at  se 
Thorvaldsens  Kristus  og  de  tolv  apostle. 
Vi  tænke  på,  om  nogen  nogen  sinde 
skulle  kunne  skabe  et  større  mesterværk 
—  men,  hvem  ved,  en  dag  vil  verden  må- 
ske blive  forbløffet.  Vi  mindes  den  be- 
rømte svenske  sangerinde  Jenny  Lind 
med  sin  tonekvalitet,  sin  musikalske  for- 
nemmelse, sin  storhed  og  sine  uovertrufne 
triumfer.  Tror  I,  at  der  findes  flere  stem- 
mer som  Jenny  Linds  ?  Og  vi  har  Shake- 
speare. Alle  citerer  Shakespeare  .  .  Skulle 
verden  kunne  frembringe  endnu  en  Shake- 
speare ?" 

Præsident  Kimball  nævner  endog  viden- 
skabens storheder  som  Pasteur,  Curie  og 
Einstein.  På  et  tidspunkt  siger  han,  "Det 
siges  at  mange  af  de  store  kunstnere  var 
perverse  eller  i  moralsk  forfald.  Trods  de- 
res umoralskhed  blev  de  store  og  berømte 
kunstnere.  Hvad  ville  resultatet  blive,  om 
man  opdagede  lige  så  store  talenter,  som 
var  rene  og  frie  fra  ugudelighed  —  og 
sådan  set  berettigede  til  åbenbaringer  ?" 

I  en  tale  profeterede  præsident  John  Tay- 
lor allerede  i  1857:  "I  vil  få  den  dag  at  se, 
hvor  Zion  vil  være  langt  foran  den  øvrige 
verden  i  alt  som  vedrører  uddannelse  i  en- 
hver form,  præcis  som  vi  i  dag  er  med 
hensyn  til  religion.  Gud  forventer,  at  Zion 
skal  blive  hele  jordens  herlighed,  så  kon- 
ger, som  hører  om  hendes  omdømme, 
skal  komme  og  se  hendes  herlighed". 

For  nogle  år  siden  valgte  GUF  følgende 
som  sit  valgsprog,  "Inspireret  af  det  sande 
evangeliums  forædlende  indflydelse  vil  vi 
udvikle  vore  gaver  og  talenter".  Dette  er 
en  sætning,  som  vi  sidste  dages  hellige  sta- 
dig tror  på,  og  som  vi  fortsat  bestandigt 
burde  have  i  vore  tanker  og  bevidsthed. 

I  vore  familier,  i  vore  hjem,  blandt  såvel 
voksne  som  unge,  burde  vi  altid  tænke  på, 
at  de  smukkeste  digte  endnu  ikke  er  ble- 
vet skrevet,  at  de  bedste  bøger  endnu  ikke 
er  blevet  forfattet,  at  den  mest  storslåede 
musik  endnu  ikke  er  blevet  komponeret, 
at  de  største  skulpturer  endnu  ikke  er  ble- 
vet skabt,  at  de  største  videnskabelige  op- 
dagelser endnu  ikke  er  blevet  gjort. 

Den  irske  forfatter  George  Bernard  Shaw 
forklarede  sig  livssyn  med  disse  ord:  "An- 
dre mennesker  siger  'HVORFOR  ?'  Men 
jeg  drømmer  om  de  ting,  som  endnu  ikke 
findes  og  siger  'HVORFOR  IKKE  ?' 


Vi  døbte  9  i  august  og  vil  have  ca.  7-10 
døbt  i  september,  Grunden  til,  at  vi  har  så 
mange  dåb  her,  er,  at  medlemmerne  vir- 
kelig lever  op  til  præsident  McKays  op- 
fordring: Ethvert  medlem  en  missionær. 

Og  mange  af  dem  lyttede  til  profeten,  da 
han  sagde:  Vi  har  brug  for  ethvert  med- 
lems alvorlige  anstrengelser.  Gennem  ek- 
sempel, venskab  og  aktiv  invitation.  Han 
bad  alle  familier  i  kirken  om  gennem  bøn 
at  udvælge  en  eller  to  familier  de  ville 
bringe  ind  i  kirken.  Han  bad  os  have  ven- 
skabsaktiviteter  med  disse  familier  mindst 
1-2  gange  om  måneden.  Og  derefter  når  vi 
følte,  at  de  var  parate  dertil,  at  spørge 
dem,  om  de  ville  lytte  til  missionærerne. 

Præsident  Kimball  lovede  derefter,  at  hvis 
vi  fulgte  disse  enkelte  trin,  ville  vi  være  i 
stand  til  at  bringe  mange  familier  ind  i 
kirken.  Jeg  kan  virkelig  fortælle  jer,  at  jeg 
ved,  dette  er  sandt.  9  ud  af  10  som  vi  un- 
derviser, bliver  døbt,  fordi  medlemmerne 
har  taget  denne  opfordring  alvorligt. 

Jeg  havde  for  et  stykke  tid  siden  mulig- 
hed for  at  undervise  en  familie  i  de  tre 
første  lektier  på  fransk.  De  boede  ikke  i 
vores  område,  men  missionærerne  i  det  om- 
råde vidste,  at  jeg  kunne  en  smule  fransk. 
Det  var  virkelig  en  speciel  oplevelse.  Vi 
havde  problemer  med  at  forstå  hinanden, 
men  de  følte  åndens  tilstedeværelse  og 
ønskede  at  blive  døbt. 

De  flyttede  senere,  men  jeg  hørte,  at  de 
har  sat  den  1.  oktober,  som  deres  dåbs- 
dato. 

Tiden  går  som  sagt  hurtigt,  men  jeg  nyder 
hvert  minut. 

Kærlig  hilsen 
Kennie  Rasmussen 


resultat  har  det  givet,  og  ført  til  dåb  har 
det  også.  Men  tænk  hvilken  visdom  det 
har  givet  os,  vores  kundskab  er  vokset  i  et 
tempo  som  ikke  kan  beskrives,  men  skal 
opleves.  Vi  har  lært  det  vidunderlige  at 
undervise  på  skolerne  og  på  Vordingborg 
Seminarium,  at  undervise  i  hjemmene; 
hvis  I  vidste,  hvor  stor  en  glæde  det  brin- 
ger, at  bringe  "Det  glade  Budskab"  ud  til 
andre,  så  er  vi  sikre  på,  at  der  ville  blive 
en  stor  kø  hos  alle  biskopper  og  grens- 
præsidenter  for  at  få  lov  til  at  blive  kaldet 
som  missionær,  enten  deltids  eller  fuld- 
tids. 


Specielt  vil  vi  gerne  henvende  os  til  alle 
ægtepar.  Hvis  I  vidste,  hvor  vidunderligt 
det  er  at  arbejde  sammen  i  Vor  Himmel- 
ske Faders  store  værk  her  på  jorden,  så 
ville  I  stræbe  meget  mere  efter  at  komme 
ud  og  virke.  Husk:  det  er  her  på  jorden  vi 
skal  lære  at  arbejde  sammen  som  mand  og 
hustru,  hvis  vi  ikke  lærer  det  her,  så  lærer 
vi  det  heller  ikke  på  den  anden  side.  Og 
hvad    så  med  den  Celestiale  Herlighed  ? 

Den  eneste  måde  man  kan  forkynde  det 
"glade  budskab"  på,  er  selv  at  have  ople- 
vet det,  og  vi  kan  forsikre  jer  om,  at  hver 
eneste  dag  i  disse  5  år  har  været  een  lang 
række  af  velsignelser,  og  hver  eneste  dag 
har  været  fyldt  med  ny  visdom  og  kund- 
skab, og  en  langt  bedre  forståelse  af  og 
for  hinanden,  på  den  måde  har  vi  ikke 
bare  været  missionærer  for  vore  næste 
men  også  for  os  selv.  Så  Far  og  Mor,  fat 
nu  hinandens  hænder  og  sig  til  biskop/ 
grenspræsident,  at  I  er  klar  til  at  blive  kal- 
det, når  Herren  ønsker  det.  Må  Herren 
velsigne  jer  til  at  tage  denne  beslutning, 
det  beder  vi  ydmygt  om  i  Jesu  Kristi 
navn.  Jeres  søster  og  broder  Vera  og  Niels 
Johansen,  Lolland-Falster  gren. 


Vil  Norge  frembringe  endnu  en  Grieg  ? 
Hvorfor  ikke  ?  Vil  Sverige  frembringe 
endnu  en  Jussi  Bjorling  ?  Hvorfor  ikke  ? 
Vil  Danmark  fremrbinge  endnu  en  Gade  ? 
Hvorfor  ikke  ?  Vil  disse  storheder  kunne 
genfindes  blandt  kirkens  ungdom  ?  Hvor- 
for ikke  ?  Herrens  profeter  har  profeteret 
om  det  ! 


NYT  FRA  NOGLE  AF 
VORE  MISSIONÆRER 

Hej  allesammen. 

Nu  er  det  vist  på  tide,  at  jeg  får  skrevet. 

Endnu  en  måned  er  gået,  tiden  løber 
stærkt.  Jeg  har  nu  været  ude  i  ca.  1 1  må- 
neder. Jeg  er  stadig  i  Granger,  og  der  er 
stadig  en  bunke  mennesker  at  undervise. 


KÆRE  DANSKE 
BRØDRE  OG  SØSTRE  !! 


Her  i  oktober  måned  er  det  5  år  siden  at 
vi  blev  kaldet  til  at  være  stavsmissionærer, 
og  hvilke  fem  år  har  det  ikke  været  ! 
Det  er  en  vidunderlig  tid  at  tænke  tilbage 
på,  med  glæder,  sorger  og  skuffelser,  men 


Kære  søskende, 

Hermed  en  lille  hilsen  til  jer  alle.  Det  er  så 
skønt  at  være  fuldtidsmissionær  og  at  væ- 
re i  stand  til  at  tjene  vor  Himmelske  Fa- 
der her  i  England.  Jeg  elsker  det  engelske 
folk  meget  højt,  og  jeg  er  glad  for  at  kun- 
ne dele  evangeliet  med  dem.  At  være  mis- 
sionær er  et  hårdt  arbejde,  men  det  er  så 
skønt,  især  når  man  ser,  at  det  bærer 
frugt.  Jeg  har  været  i  stand  til  at  se  mange 
mennesker  acceptere  evangeliet  og  se  den 
glæde  og  det  indhold  det  giver  dem  i 
deres  liv. 

Her  til  slut  vil  jeg  gerne  dele  mit  vidnes- 
byrd med  jer,  at  jeg  ved,  at  vor  himmelske 
Fader  lever,  at  Jesus  Kristus  er  hans  Søn, 
og  at  han  er  vor  Frelser  og  Forløser.  Jeg 

ved,  at  hans  kirke  er  på  jorden  i  dag,  og 
at  Joseph  Smith  var  valgt  tit  at  genopret- 
te den.  Jeg  ved,  at  vore  bønner  bliver  be- 
svaret, hvis  vi  beder  med  et  ønske  om  at 
få  et  svar,  og  at  vi  vil  være  åbne  over  for 
det  svar  vi  vil  få. 

Jeg  ved,  at  Spencer  W.  Kimball  er  en 
levende  profet  på  jorden  i  dag,  og  at  han 
modtager  åbenbaringer  fra  Jesus  Kristus 
om,  hvordan  hans  kirke  skal  ledes. 

Jeg  takker  jer  alle  sammen  for  de  op- 
muntrende breve,  som  jeg  har  modtaget 
fra  jer  alle. 

Må  Gud  velsigne  jer  alle  sammen. 
De  kærligste  hilsener  fra 
Susanne  Hentzen. 


Kære  søskende, 

Mit  navn  er  Alan  Victor,  jer  er  1 9  år  gam- 
mel og  kommer  fra  Københavns  3.  ward. 
Jeg  er  missionær  i  Tyskland  Frankfurt 
mission.  Jeg  har  kun  været  på  mission  i  2 
måneder  og  har  allerede  haft  3  kammera- 
ter fordelt  på  to  byer. 

Min  første  by  Hochst,  som  er  en  forstad 
til  Frankfurt  am  Main,  var  jeg  meget  glad 
for  at  arbejde  i.  Jeg  havde  dér  2  kamme- 
rater og  i  de  1  1/2  måned  jeg  arbejdede 
dér,  havde  vi  én  dåb  og  underviste  ca.  20 
mennesker  fordelt  på  3  familier  og  6  en- 
keltpersoner. 

Jeg  var  ked  af  at  forlade  Hochst, da  vi  hav- 
de stor  succes  og  var  klar  til  at  døbe  den 
ene  familie  og  to  enkeltpersoner  i  nær 
fremtid.  Jeg  vidste  dog  at  vores  præsident 
John  L.  Flade  er  en  inspireret  mand  og 
kun  gør  det,  som  han  ved  inspiration  ved 
er  rigtigt,  så  det  var  ikke  svært  for  mig  at 
acceptere  min  første  forflyttelse.  Jeg  flyt- 
tede fra  Hochst  til  Mannheim,  hvor  jeg  fik 
en  kammerat,  som  kun  har  været  ude  i  13 
måneder.  Det  var  noget  nyt  for  mig,  da 
mine  sidste  to  kammerater  var  gamle  gar- 
vede missionærer  og  rede  til  at  rejse  hjem. 

I  Hochst  oplevede  jeg,  hvor  vigtigt  det  er 
at  medlemmerne  arbejder  sammen  med 
missionærerne  på  at  finde  folk  de  kan  un- 
dervise i  evangeliet.  Profeten  har  lovet 
Tyskland  hundreder  af  stave  og  mange 
templer,  men  det  kan  på  ingen  måde  lade 
sig  gøre,  hvis  ikke  vi  som  medlemmer  bli- 
ver aktive  og  begynder  at  være  missionæ- 
rer i  vor  dagligdag.  David  O.  McKay  sag- 


de: "Hvert  medlem  en  missionær".  Det  er 
ikke  kun  os  som  missionærer,  som  skal 
finde  folk  at  døbe.  Vort  arbejde  er  i  vir- 
keligheden at  undervise  mennesker  i  evan- 
geliet. Det  er  medlemmernes  ansvar  at 
finde  folk  til  os,  så  vi  derfra  kan  undervise 
dem  og  opfordre  dem  til  dåb. 

Jeg  er  overbevist  om,  at  vi  har  det  samme 
problem  i  Danmark.  Missionærerne  ban- 
ker på  døre,  dag  for  dag,  og  får  konstant 
afslag.  Hvis  vi  blot  som  medlemmer  kunne 
gøre  noget  mere  for  at  dele  evangeliet 
med  andre  mennesker.  Når  jeg  ser  på  den 
store  glæde  jeg  har  ved  at  efterleve  evan- 
geliet, så  skal  der  blot  et  minimum  af 
kærlighed  til  at  få  mig  til  at  ville  dele  det 
med  andre  mennesker.  Det  er  vort  ansvar 
som  medlemmer  at  finde  mennesker  til 
missionærerne  og  indtil  vi  gør  det,  vil  det 
i  hvert  fald  være  svært  at  få  hundreder  af 
stave  og  mange  templer  i  Tyskland. 


Jeg  arbejder  nu  i  Mannheim,  der  ligger  ca. 
80  km  syd  for  Frankfurt  am  Main,  og  den 
ligger  faktisk  på  Rhinen  og  er  en  ualmin- 
delig smuk  by.  Folk  her  i  Tyskland  er 
næsten  alle  kristne,  de  fleste  katolske, 
men  vi  støder  på  spredte  protestanter  nu 
og  da.  De  tror  alle  på  Kristus,  så  vi  har 
altid  et  samtaleemne,  når  vi  prøver  at 
komme  i  kontakt  med  menneskene  her. 

Alle  er  meget  venlige  og  søde,  og  det  er 
en  fryd  for  mig  at  arbejde  her  i  Tyskland. 
Jeg  elsker  virkelig  min  mission  og  det  er 
vidunderligt  at  tjene  Herren  på  denne  spe- 
cielle måde.  Jeg  ved,  at  Herren  ønsker  at 
alle  unge  mænd,  der  er  værdige,  skal  tage 
på  mission,  da  kirken  har  stærkt  brug  for 
dem,  og  det  er  også  et  udviklingstrin,  der 
hjælper  en  ung  far  til  at  skabe  en  evig 
familie. 

En  anden  ting,  som  man  lynhurtigt  opda- 
ger, er,  at  ikke  alene  modtager  man  en 
fantastisk  personlig  udvikling  på  disse  2 
år,  men  man  bliver  også  gjort  bekendt 
med  alle  ens  problemer,  selv  dem  man 
ikke  tror  man  har.  Allerede  efter  2  måne- 
der på  mission  har  jeg  fundet  flere  svaghe- 
der hos  mig,  som  jeg  aldrig  havde  troet 
det  muligt,  at  jeg  kunne  have  besværlig- 
heder med.  Alene  det,  at  man  skal  være 
sammen  med  en  anden  missionær  24  ti- 
mer i  døgnet  kan  skabe  gnidninger  nu  og 
da.  Kun  ved  problemer  opnår  vi  udvik- 
ling, og  den  store  selvstændighed  der  kræ- 
ves af  en  missionær  er  med  til  at  forberede 
én  til  arbejdspladsen  efter  missionen,  stil- 
linger i  kirken  og  ægteskabet. 

En  anden  ting,  som  har  slået  mig  meget  er 
at  man  behøver  Guds  hjælp  på  en  mission 
mere  end  nogen  sinde  før.  Har  vi  kontakt 


med  Gud  fører  han  os  til  vore  undersøge- 
re og  bærer  gennem  Hellingånden  vidnes- 
byrd for  dem  om  sandheden  af  de  ting,  vi 
kommer  med.  Har  vi  som  missionærer 
ikke  Ånden  kan  vi  praktisk  taget  ikke  ud- 
rette noget  som  helst.  Men  har  vi  derimod 
Helligåndens  vejledning  og  nærhed  kon- 
stant, ja,  så  har  vi  ligesom  et  skjold  over 
os,  som  beskytter  os  mod  Satans  angreb 
og  verdens  synd.  Ordene  vi  udtaler  har 
minimal  betydning  i  forhold  til  den  be- 
tydning ånden  har,  når  den  bærer  vidnes- 
byrd igennem  os,  til  dem  om  sandheden. 
Det  er  også  meget  lettere  at  gøre  tingene 
med  Ånden.  Jeg  har  f.eks.  oplevet  at  når 
jeg  faster,  har  jeg  ligesom  lidt  svært  ved  at 
gøre  det,  hvis  jeg  ikke  har  Ånden  hos  mig. 
Har  jeg  Ånden  hos  mig  er  jeg  fuldt  moti- 
veret og  mærker  derfor  næsten  ikke  min 
sult.  Det  er  så  sandt  når  der  i  Matt.  4:4 
står:  "Mennesket  skal  ikke  leve  af  brød 
alene,  men  af  hvert  ord  som  udgår  af 
Guds  mund".  Det  kan  virkelig  forstås  ord- 
ret, og  der  tales  om  vores  åndelige  sult; 
når  først  den  er  stillet,  er  vi  så  stærkt  mo- 
tiveret at  vores  fysiske  behov  træder  i 
baggrunden.  Så  snart  vores  åndelige  jeg 
har  herredømmet  over  vores  legeme,  så  vil 
vi  være  modtagelige  for  Åndens  indvirk- 
ning på  vort  liv,  at  vi  vil  være  motiverede 
til  at  "leve  fra  hvert  ord,  som  udgår  af 
Guds  mund  og  ikke  af  brød  alene". 

Et  skriftsted  som  har  stor  betydning  for 
mig  som  missionær  er  Alma  17: 3: "Men 
det  er  ikke  alt;  de  havde  hengivet  sig  til 
megen  bøn  og  faste,  og  derfor  havde  de 
profetiens  og  åbenbarelsens  ånd,  og  når 
de  lærte  fra  sig,  lærte  de  med  magt  og 
myndighed  fra  Gud".  Hvilken  en  vidun- 
derlig opfordring  !  Ved  faste  og  bøn  kan 
vi  få  profetiens  og  åbenbarelsens  ånd  og 
det  er  nok  en  af  de  vigtigste  kvaliteter  en 
missionær  kan  have.  Har  vi  profetiens  og 
åbenbarelsens  ånd  kan  vi  modtage  direkte 
åbenbaring  om  vore  undersøgere,  om  ar- 
bejdet og  om  distriktet  og  vigtigst  af  alt, 
vi  kan  blive  ledt  og  styret  af  ånden.  Ved 
faste  og  bøn  kan  vi  endog  opnå  at  under- 
vise med  magt  og  myndighed  fra  Gud. 
Kan  vi  tænke  os  noget  mere  vidunderligt 
end  at  undervise  med  myndighed  fra 
Gud  ?  Jeg  kan  ikke  ! 

Jeg  elsker  virkelig  min  mission  og  jeg  øn- 
sker at  alle  mennesker  skal  kunne  opnå 
den  samme  glæde  som  jeg  ved  at  tjene 
Herren  på  en  fuldtidsmission.  Jeg  ved  vir- 
kelig at  Gud  lever  og  at  Jesus  er  Kristus. 
Jeg  ved  også  at  Satan  lever  og  at  han  på 
bedste  måde  forsøger  at  få  os  til  at  falde. 
Jeg  ved,  at  Spencer  W.  Kimball  er  en  sand 
Guds  profet  og  jeg  ved  at  Herren  hører  og 
besvarer  vores  bønner  og  at  han  kun  øn- 
sker at  gøre  det  bedste  for  os,  fordi  han 
elsker  os. 

Alan  Victor 


